
প্রকাশকের নিবেদন 

মন, বুদ্ধি, চিত্ত ও অহঙ্কার__মানবমনের এই চারিটি 
পর্যায়ের বিকাশের উপর নির্ভর করিয়াই ঘটিয়া থাকে মানুষের 
ব্যক্তিত্বের পূর্ণায়ত স্ফুরণ এবং এইরূপ সম্যক বিকাশের ফলেই 
মানুষের অন্তর্নিহিত দেবত্ব, যাহা তাহার মধ্যে প্রথম হইতেই 
বিদ্যমান, তাহার হয় সার্থক অভিব্যক্তি। এই কথাই স্বামী 
বিবেকানন্দ বিশেষভাবে বলিয়া গিয়াছেন প্রাচ্যে ও প্রতীচ্যে 
তাহার নানাবিধ বক্তৃতা ও আলাপ-আলোচনায়। স্বামীজীর 
পত্রাবলী হইতে শুরু করিয়া তাহার বিভিন্ন বক্তৃতা, কথোপকথন, 
আলোচনা ইত্যাদির মধ্যে এই বিষয়ে এইরূপ অতীব মুল্যবান 
যাহা সব গঠনমূলক ও প্রেরণাদায়ী ধ্যানধারণা ছড়াইয়া আছে, 
মহীশৃরের শ্রীরামকৃষ্ণ আশ্রম বিশেষ উদ্যোগ লইয়া তাহার এক 
সুচিত্তিত সঙ্কলন ইংরাজি এক পুস্তিকার আকারে ১৯৯৯ 
শ্বীস্টাব্দের ডিসেম্বর মাসে ‘Personality Development’ এই 
ও যুবসমাজের নৈতিক, মানসিক ও আধ্যাত্মিক বিকাশে উদ্বুদ্ধ 
হইয়া উঠার পথ অনেকখানি প্রশস্ত করিয়া দিয়াছে। পুস্তিকাটির 
পরবর্তী সংক্ষরণগুলি রামকৃষ্ণ. মঠের মায়াবতীস্থ অদ্বৈত 
আশ্রমের কলকাতা-স্থিত প্রকাশন বিভাগ কর্তৃক প্রকাশিত 
হইতেছে। মূল ইংরাজি পুস্তিকাটি তাহার আপন বৈশিষ্ট্যগুণে ও 
এশ্বর্ষে খদ্ধ হইয়া ইতোমধ্যেই বিশেষ জনপ্রিয়তা অর্জন করিয়াছে 


এবং নবীন ও প্রবীণ সর্ববিধ স্তরের নরনারীর কাছে এক অমূল্য 
জীবনবেদরূপে পরিগণিত হইয়া উঠিয়াছে। এই কারণে 
পুস্তিকাটির বাংলা ভাষান্তর প্রকাশনার আশু প্রয়োজনীয়তার কথা 
উপলব্ধি করিয়া আমরা শ্রীশ্রীমা সারদাদেবীর পুণ্য ১৫১তম 
জন্মতিথি উপলক্ষ্যে তাহা “ব্যক্তিত্বের বিকাশ” এই নামে প্রকাশ 
করার ব্যবস্থা করিয়াছি। 


এই প্রসঙ্গে উল্লেখযোগ্য এই যে, মূল পুস্তিকাটিতে স্বামীজীর 
উদ্ধৃতিগুলির ভাষান্তর উদ্বোধন কার্যালয় প্রকাশিত “বাণী ও 
রচনা” শীর্ষক স্বামী বিবেকানন্দ রচনাবলী হইতে হুবহু গ্রহণ করা 
হইয়াছে। কেবলমাত্র যে কয়টি ক্ষেত্রে এ উদ্ধৃতির বাংলা ভাষান্তর 
“বাণী ও রচনা"য় পাওয়া যায় নাই, সেই ক্ষেত্রে তাহার নূতন 
করিয়া অনুবাদ করা হইয়াছে। এই অনুবাদসমূহ করিয়াছেন 
শ্রীস্বরাজ মজুমদার। আমরা এইজন্য তাহার প্রতি কৃতজ্ঞ। 
উল্লেখপঞ্জীতে শেষোক্ত উদ্ধৃতিগুলির ক্ষেত্রে আমরা স্বামীজীর 
ইংরাজি রচনাবলী Complete Works of Swami 
vivekananda-এর খণ্ড ও পত্রসংখ্যা উল্লেখ করিয়াছি। 

আশাকরি, এই বাংলা প্রকাশনাটিও মূল ইংরাজি পুস্তিকার 
মতোই জনপ্রিয়তা অর্জন করিবে। 


উদ্বোধন কার্যালয় স্বামী সত্যব্রতানন্দ 
শ্রীব্রীমা সারদাদেবীর 

১৫১তম পুণ্য জন্মতিথি 

১৬ ডিসেম্বর, ২০০৩ 


ইৎরাজি গ্রন্থের প্রকাশকের নিবেদন 


সঠিকভাবে নিজের ব্যক্তিত্বকে বিকশিত করা প্রত্যেক ব্যক্তির 
কাছেই এক কঠিন পরীক্ষা, আবার অর্থবহ ও অভিপ্রেত কর্মও 
বটে। বিশেষ করিয়া যাহারা যুবক বা যুবতী, যাহাদের মধ্যে 
অদম্য উৎসাহ ও শক্তি আছে, তাহারা এই প্রচেষ্টার দ্বারা অশেষ 
লাভবান হইতে পারেন। পরীক্ষা এই অর্থে, এর জন্য প্রয়োজন 
কঠোর সুনির্দিষ্ট প্রয়াস, অধ্যবসায় এবং সতর্ক দৃষ্টি; এবং অর্থবহ 
এই জন্য যে, এই জাতীয় কোনও উদ্যমই বিফলে যায় না। বস্তুত 
প্রচেষ্টা যত গভীর ও আস্তরিক হয়, সাফল্য ও তৃত্তিও সেই 
অনুপাতে আসে-_কিস্তু আসেই। অধিকক্ত, প্রতিটি মানুষেরই এই 
চেষ্টা করা উচিত, কারণ জীবনের যে-কোনও ক্ষেত্রেই হোক, 
ব্যক্তিত্ববিকাশের উপরই সব সাফল্য নির্ভর করে। 

স্বামী বিবেকানন্দের লেখায়, কথাবার্তায় এবং বক্তৃতাগুলিতে 
ব্যক্তিত্ববিকাশ সম্পর্কে অজকত্র গঠনমূলক চিস্তাভাবনা ছড়িয়ে 
আছে। আমাদের প্রকাশিত ‘The Complete Works of 
Swami Vivekananda’ থেকে তার চিত্তাগুলি সুসংবদ্ধভাবে 
চয়ন করে রামকৃষ্ণ আশ্রম, মহীশূর, ১৯৯৯-এ ‘Personality 
Development’ নামে একটি পুস্তিকা প্রকাশ করিয়াছিল। 
পুস্তিকাটিতে একটি আলোকপ্রদ ভূমিকাও সংযুক্ত হইয়াছে, যাহার 


জন্য আমরা লেখকের কাছে আন্তরিকভাবে কৃতজ্ঞ। পুস্তিকাটির 
পুনমু্রণ করতে পেরে আমরা আনন্দিত। আমাদের আশা, সাধক 
বিশেষত তরুণ প্রজন্মের যাঁরা ব্যক্তিত্ববিকাশে আগ্রহী, এই বই 
পড়ে তারা খুবই উপকৃত হবেন 


কলকাতা প্রকাশক 
আগস্ট ২৩, ২০০১ 

ভূমিকা 


ব্যক্তিত্ব কিঃ 

কেমব্ৰিজ ইন্টারন্যাশনাল ডিকশনারী অফ্‌ ইংলিশ-এর 
মতে, “আপনি যে-ধরনের মানুষ, সেটিই আপনার ব্যক্তিত্ব 
এবং তাহাই আপনার আচরণ, অনুভূতি এবং চিন্তায় প্রকাশ 
পায়। লংম্যান ডিকশনারী অফ্‌ কনটেম্পোরারি ইংলিশ 
বলিয়াছেন, ব্যক্তিত্ব হইল “একটি ব্যক্তির সামগ্রিক প্রকৃতি 
অথবা চরিত্র ৷ 


ও চিন্তা কি ধরনের হইবে, বিশেষ বিশেষ পরিস্থিতিতে তিনি 
কিরকম আচরণ করিবেন-_এইসব কিছুই তাহার মনের 
অবস্থার দ্বারা নিয়ন্ত্রিত হয়। বাহিরের রূপ, কথাবার্তা, অথবা 
বিদঘুটে অভ্যাস-_এইগুলি নিছক বাহিরের জিনিস; প্রকৃত 
ব্যক্তিত্বকে তাহা প্রকাশ করিতে পারে না। সত্যিকারের 
ব্যক্তিত্ববিকাশের মূল মানুষের সত্তার আরও গভীরে নিহিত। 
অতএব, আমাদের ব্যক্তিত্বকে বুঝিতে হইলে, মনের প্রকৃতিটি 
কি এবং কিভাবে তাহা কাজ করে, আগে সেইটি ভালোভাবে 
জানিতে হইবে। 


আমাদের মনকে জানার প্রয়োজনীয়তা ৪ 
আমরা অনেক কিছুই করিতে চাই এবং করিব বলিয়া 


২ ব্যক্তিত্বের বিকাশ 


সঙ্কল্পও করি। যেমন প্রতিজ্ঞা করি-__জীবনে ভালো অভ্যাস 
একাগ্রমনে পড়াশুনা করিব অথবা কোনও কিছু মন দিয়া 
করিব, ইত্যাদি ইত্যাদি। কিন্তু প্রায়ই দেখা যায়, আমাদের মন 
বাঁকিয়া বসে। ফলে পিছিয়া আসিতে হয়। যা করিব বলিয়া 
স্থির করিয়াছি, তাহা আর করা হইয়া উঠে না। আমাদের 
সামনে হয়তো একখানি পুস্তক খোলা আছে, চক্ষুও খোলা । 
কিন্তু মন অন্যত্র ঘোরাঘুরি করিতেছে-__হয় অতীতের কোন 
ঘটনার কথা চিন্তা করিতেছে, নতুবা ভবিষ্যতের কোনও 
পরিকল্পনায় মশগুল । আমরা যখন কয়েক মিনিট চুপচাপ 
বসিয়া প্রার্থনা করিতে চেষ্টা করি অথবা কোনও দেব-দেবীর 
নাম বা রূপ চিন্তা করিতে বসি, তখনও এই একই ব্যাপার 
ঘটিয়া থাকে। স্বামী বিবেকানন্দ বলিয়াছিলেন £ “মুক্ত! হায়, 
আমরা নিজেদের মনকে নিমেষের জন্য সংযত করিতে পারি 
না, বস্তবিশেষে উহাকে নিবদ্ধ রাখিতে পারি না, বিবয়ান্তর 
করিতে পারি না! অথচ আমরাই নিজেদের মুক্ত বলি। 
ব্যাপারটা চিস্তা করিয়া দেখ।””১ 


ভগবদ্গীতাকার বলিয়াছেন, অসংঘত মনই আমাদের শক্র। 
কিন্ত যে-মন সংযত, তা আমাদের বন্ধুর কাজ করিয়া থাকে ।২ 
অতএব, আমাদের মন কিভাবে কাজ করিয়া থাকে, সে 
সম্পর্কে আমাদের স্পষ্ট ধারণা থাকা চাই। আমরা কি মনকে 
এমনভাবে গড়িরা তুলিতে পারি, যাহাতে সে আমাদের বশে 


৯ ৬ 


ভূমিকা ৩ 


থাকে এবং আমাদের সহিত সহযোগিতা করে? আমাদের 
ব্যক্তিত্ব বিকাশের সহিত মনকে নিয়ন্ত্রণ করার সম্পর্কই বা 
কি? 


মনের চতুর্বিধ ক্রিয়া ৪ 

মানবমনের চারিটি প্রধান কর্ম। একটি দৃষ্টান্তের সাহায্যে 
বিষয়টিকে বোঝানো যাইতে পারে। মনে করা যাক, এক 
ব্যক্তির সহিত আমার দেখা হইল যাহাকে আমি বছর দশেক 
আগে কোথাও দেখিয়াছিলাম। সঙ্গে সঙ্গে মনে করিতে চেষ্ঠা 
করিব, কখন এবং কোথায় তাহাকে দেখিয়াছি এবং তাহার 
পরিচয়টিই বা কি! মনের নিভৃত প্রদেশে অমনি তন্ন তন্ন 
করিয়া খোজ শুরু হইয়া গেল, সেইখানে এ ব্যক্তির সহিত 
সম্পর্কিত কোনও ঘটনার স্মৃতি সঞ্চিত আছে কিনা তাহা 
দেখিবার জন্য। সহসা আমি তাহাকে অমুক ব্যক্তি বলিয়া 
চিনিতে পারিলাম এবং অবশেষে বলিলাম, “অমুক জায়গায় 
ওঁর সহিত আমার দেখা হইয়াছিল’ ইত্যাদি। এখন আমার এ 
ব্যক্তি সম্বন্ধে নিশ্চিত একটি জ্ঞান হইল। 


দৃষ্টাস্তটিকে যদি আমরা বিশ্লেষণ করি, তাহা হইলে দেখিব 
মনের চারিটি কর্ম ৪ 

স্মৃতি ৪ যেখানে আমাদের অতীত অভিজ্ঞতাগুলি সূক্ষ্ম 
আকারে সঞ্চিত থাকে সেই স্মৃতির ভাণ্ডারটিকে ‘চিত্ত’ বলা 
হয়। ভালো, মন্দ যেসব চিন্তা বা কাজ আমরা করিয়া থাকি, 
সেসব কিছুরই ছাপ (10711৩3319১) সেখানে মজুত থাকে। 


৪ ব্যক্তিত্বের বিকাশ 


এই impressions-এর সমষ্টিই আমাদের চরিত্র নির্ধারণ 
করিয়া থাকে । এই যে চিত্ত’, তাহাকে আবার অবচেতন মনও 
বলা হয়। 


বিচার ও ভাবনা ঃ 

অনিশ্চিত মনের সম্মুখে পছন্দ-অপছন্দের নানা বিকল্প 
বিষয় হাজির হয় এবং মন তাহা বিচার করিয়া দেখে । মনের 
এই যে বিচারক্ষমতা, তাহাকে “মনস্* বলা হয়। কল্পনা ও 
ধারণা শক্তি-__সেও এই “মনস্*এর কাজ। 


নির্ধারণ ও সিদ্ধান্ত-গ্রহণ 2 

বুদ্ধি নিশ্চয়াত্মিকা। বুদ্ধি হইল মনের সেই ক্ষমতা যাহার 
দ্বারা সিদ্ধান্ত করা হয়। কোনও বিষয়ের খুঁটিনাটি বিচার 
হইল ব্যক্তির সেই ক্ষমতা, যাহার দ্বারা সে সত্য ও মিথ্যা, 
নিত্য ও অনিত্য, কোন্টি করণীয় এবং কোন্টি বর্জনীয়, 
কোন্টি নৈতিক দিক দিয়া ঠিক এবং কোন্টি ভুল, তা বিচার 
করিবার শক্তি দেয়। এইটি আমাদের ইচ্ছাশক্তিরও আধার, 
যে-ইচ্ছাশক্তি ব্যক্তিত্ব গঠনের জন্য একান্ত প্রয়োজন। সেই 
কারণেই মনের এই দিকটির প্রতি আমাদের সর্বাধিক দৃষ্টি 
দেওয়া দরকার । 


“আমির চেতনা ৪ 


ভূমিকা ৫ 


বলছি”, ‘আমি শুনছি’, আমি ভাবছি”, “আমি বিভ্ৰান্ত’ ইত্যাদি। 
এই যে দিনরাত ‘আমি’, “আমি” করিয়া সবরকম দৈহিক ও 
মানসিক কাজ কর্ম নিজের উপর আরোপ করা, এইটির নামই 
“অহংকার” অথবা আমিত্ববোধ।- যতক্ষণ এই “আমি” নিজেকে 
অসংযত দেহ ও মনের সহিত অভিন্ন মনে করিয়া থাকে, 
ততক্ষণই মানুষ জীবনের জাগতিক ঘটনা ও পরিস্থিতির দাস; 
তাদের দ্বারাই সে নিয়ন্ত্রিত হয়। আনন্দদায়ক ঘটনা ঘটিলে 
তখন আমরা সুখী, কিন্ত প্রতিকূল পরিস্থিতি আসিলেই দুঃখে 
ভাঙিয়া পড়ি। মন যতই সূক্ষ্ম ও সংযত হয়, ততই আমরা 
বুঝিতে পারি আমিত্ব বোধের প্রকৃত উৎসটি কি। এবং সেই 
অনুপাতে আমরা আমাদের দেনন্দিন জীবনে আরও বেশি 
সুশৃঙ্খল ও নিরুদ্দিগ্ন হইতে পারি। এমন ব্যক্তি কোনও মতেই 
আর কোনও ঘটনা বা অবস্থার দ্বারা প্রভাবিত হন না। 

মনস্‌, বুদ্ধি, চিত্ত ও অহংকার, মনের এই যে চারিটি দিক 
বা পর্যায়, এগুলি কিন্তু পৃথক পৃথক বস্তু নয়; একই মন, শুধু 
কাজের পার্থক্যের জন্য আলাদা আলাদা নামে ডাকা হয়, এই 
যা। 


মন প্রসঙ্গে আরও কিছু কথা ২ 

মানুষের ব্যক্তিত্বের বর্ণনা দিতে গিয়া কঠোপনিষদ্ত একটি 
রথের উপমা দিয়াছেন। আমাদের প্রকৃত যে ‘আমি’, তাহাকে 
রী বলা হইয়াছে; তিনিই রথের প্রভু । দেহ হইল রথ এবং 
বুদ্ধি সারথি । মন হইল লাগাম যাহার সহিত বাঁধা আছে চক্ষু, 


৬ ব্যক্তিত্বের বিকাশ 


কর্ণ, নাসিকা, জিহ্বা এবং ত্বক__এই পাঁচটি অশ্বরূপ 
জ্ঞানেন্দ্রিয়। মানুষের এই পাঁচটি ইন্দ্রিয় যেন পাঁচটি জানালা 
যাহার মধ্য দিয়া আমরা বাহ্য পৃথিবীর নানা বস্তু সম্পর্কে জ্ঞান 
আহরণ করি। ইন্দ্রিয়গ্রাহ্য বস্তৃগুলি যেন পথ, যাহার উপর দিয়া 
দেহ-রথ চলে । যে মানুষ এই দেহ-মন ব্যাপারের সহিত একাত্ম 
বোধ করে, বলা হয়, সেই বিষয়ের ভোক্তা, অর্থাৎ সে বিষয় _ 
ভোগ করে। ফলে তাকে কর্মফলও ভোগ করিতে হয়। 


ঘোড়াগুলিকে যদি সংযত ও নিয়ন্ত্রিত করিতে না পারা 
যায় এবং সারথি যদি নিদ্রিত থাকে, তাহা হইলে রথ তাহার 
গন্তব্যস্থলে পৌছাইতে পারিবে না। শুধু তাহাই নয়, রথটি 
উল্টাইয়া গিয়া আরোহীর মৃত্যু পর্যন্ত ঘটিতে পারে। 
অনুরূপভাবে, ইন্দ্রিয়গুলিকে যদি বশে না আনা যায় এবং 
তাহার জীবনের লক্ষ্যে পৌছাইতে পারে না। অন্যদিকে, 
ঘোড়াগুলি যদি নিয়ন্ত্রণে থাকে এবং সারথি সজাগ থাকে, তবে 
রথটি যেমন তাহার গন্তব্যস্থলে পৌছাইয়া যায়, তেমনিভাবে 
বুদ্ধি যদি জাগ্রত থাকে এবং মনের সঙ্গে সঙ্গে ইন্দ্রিয়গুলিও 
সংযত ও আয়ত্তে থাকে তবে মানুষও তাহার জীবনের লক্ষ্যে 
পৌছাইয়া কৃতকৃত্য হইতে পারে । কিন্তু জীবনের সেই লক্ষ্যটি 
কি? সেই প্রসঙ্গে আমরা পরে আসিতেছি। 

মনের আর একটি গুরুত্বপূর্ণ ক্রিয়া যাহার সহিত ব্যক্তিত্ব 
বিকাশের ঘনিষ্ট সম্পর্ক রহিয়াছে, সেইটি হইল আমাদের 


ভূমিকা ৭. 


আবেগ। আবেগকে আমরা যতই নিয়ন্ত্রণে রাখিতে পারিব 
আমাদের ব্যক্তিত্ব ততই পুষ্ট ও সমৃদ্ধ হইবে। আবেগকে 
মোটামুটি দুইভাগে ভাগ করা যাইতে পারে; যথা-_আকর্ষণ ও 
বিকর্ষণ। ভালবাসা, প্রশংসা, আকাঙ্ক্ষা, সহানুভূতি, আনন্দ, 
শ্রদ্ধা, গর্ব, ইত্যাদি এগুলি সব আকর্ষণ পর্যাযভুক্ত। এবং ঘৃণা, 
ক্রোধ, ভয়, দুঃখ, পরশ্রীকাতরতা, বিরক্তি, লজ্জা, অপমান, 
এগুলি বিকর্ষণ পর্যায়ে পড়ে। যতদিন আমরা বিশৃঙ্খল মনের 
সঙ্গে নিজেদের জড়াইয়া রাখি ততদিন আমাদের ব্যক্তিত্বের 
প্রকৃত বিকাশ হইবে না। বুদ্ধি বা সারথিই হইল আত্মবিকাশের 
প্রকৃষ্ট মাধ্যম যা আবেগকে বশে আনিয়া অশুদ্ধ মনের হস্ত হইতে 
আমাদের উদ্ধার করে, শুদ্ধ সত্তার দিকে এগিয়ে নিয়ে যায়। 


চরিত্র কি? 

আমরা যে কর্মই করি না কেন, যে চিন্তাই করি না কেন, 
তার সবকিছুই আমাদের মনে একটি ছাপ রাখিয়া যায়। কোন্‌ 
মুহূর্তে আমরা কিরকম আচরণ করিব বা কোনও এক 
পরিস্থিতিতে আমরা কিভাবে সাড়া দিব__তা এই impres- 
31097)-গুলিই ঠিক করিয়া দেয়। এই সংস্কার বা impression- 
গুলির যোগফলই আমাদের চরিত্র নির্ধারণ করে। অতীত 
গড়িয়া তুলিতেছে বর্তমানকে । ঠিক তেমনইভাবে বর্তমানও--- 
বর্তমান ভাবনাচিস্তা ও কাজকর্মগুলি-__আমাদের ভবিষ্যত 
গড়িয়া তুলিবে। ব্যক্তিত্ব বিকাশের ক্ষেত্রে এটি একটি মূল সুত্র 
বা নীতি। 


৮ ব্যক্তিত্বের বিকাশ 


শরীর ও মনকে কে চালিত করে? 

ইহা খুব গুরুত্বপূর্ণ প্রশ্ন যাহার উত্তর খুঁজিয়া পাইলে 
নিজেদের সম্পর্কে আমাদের বর্তমান যে ধারণা, তাহার আমূল 
বদলাইয়া যাইবে । আমাদের দেশের মুনিঝষিরা অতীতে এই 
প্রশ্নটি লইয়া গভীর চিন্তা করিয়াছেন এবং তাহারা ইন্দ্রিয় মন 
লইয়া বিস্তর পরীক্ষানিরীক্ষা চালাইয়াছেন। সুনির্দিষ্ট পথে দীর্ঘ 
অনুসন্ধানের পর তাহারা আবিষ্কার করিয়াছিলেন যে, মানুষের 
একটি দিব্যরূপ বা সত্তা আছে যাহাকে চক্ষুর চক্ষু, কর্ণের কর্ণ 
এবং বাক্যের বাক্য বলিয়া বর্ণনা করিয়াছেন।* এই দিব্যসত্তাই 
আমাদের প্রকৃত ‘আমি’ এবং আমাদের ব্যক্তিত্বের চিরস্তন 
অঙ্গ। শরীর বিনষ্ট হইলেও এই দিব্যস্তা নষ্ট হয় না__তাহা 
অটুট থাকে । যতদিন আমরা শরীর, মন ও ইন্দ্রিয়গুলির সঙ্গে 
একাত্ম বোধ করি ততদিন এই দিব্যসত্তা আমাদেরই মধ্যে 
ঘুমাইয়া থাকে। শান্ত্র এবং মহাপুরুষেরা বলিয়াছেন, এই সুপ্ত 
দিব্যসত্তাকে প্রকাশ করাই জীবনের লক্ষ্য। 
স্বামী বিবেকানন্দের মূল বাণীটি কি? 

স্বামী বিবেকানন্দের বক্তৃতা, কথাবার্তা, চিঠিপত্র, কবিতা-__ 
তাহার সব কিছুই ‘The Complete Works of Swami 
Vivekananda’-র নয়টি* খণ্ডে প্রকাশিত হইয়াছে। এই নয়টি 
খণ্ডে স্বামীজীর কি কোনও মূল বাণী আছে? দেখা যাক, 
স্বামীজী নিজে এ বিষয়ে কি বলিয়াছেন। স্বামীজী বলিয়াছেন 2 


* বাংলায় বাণী ও রচনা দশ খণ্ডে প্রকাশিত-_ইংরাজি নবম খণ্ড বাংলায় 
এখনও প্রকাশিত হয়নি। 


চা 


ভূমিকা ৯ 


“আমার আদর্শকে বস্তুত অতি সংক্ষেপে প্রকাশ করা চলে, 
আর তাহা এই ৪ মানুষের কাছে তার অন্তর্নিহিত দেবত্বের বাণী 
প্রচার করতে হবে এবং সর্বকার্ধে সেই দেবত্ব-বিকাশের পঙ্থা 
নির্ধারণ করে দিতে হবে ।”« মানুষের অন্তর্নিহিত দেবত্বই ছিল 
স্বামীজীর প্রধান বাণী। এই প্রসঙ্গে স্বামীজীর বিখ্যাত উক্তিটি 
স্মরণ করা যাইতে পারে যাহা ব্যক্তিত্ব বিকাশের ক্ষেত্রে 
আমাদের মূলমন্ত্র হওয়ার উপযুক্ত। বাণীটিতে স্বামীজী 
বলিয়াছেন £ “আত্মা মাত্রেই অব্যক্ত ব্রহ্ম। বাহ্য ও 
অন্তঃপ্রকৃতিকে বশীভূত করিয়া আত্মার এই ব্রন্দভাব ব্যক্ত 
করাই জীবনের চরম লক্ষ্য ।”৩ 

মানুষকে তার অন্তর্নিহিত দেবত্ব সন্বন্ধে সচেতন করানোর 
ব্যাপারে স্বামীজীর কোনও ক্লান্তি ছিল না। তিনি চাহিয়াছিলেন 
এই দেবত্ব আমাদের দৈনন্দিন জীবনে ফুটিয়া উঠ্ক। বস্তত 
দেবত্বের এই প্রকাশকেই তিনি মানবসভ্যতার উৎকর্ষ 
নির্ধারণের প্রধান মানদণ্ড হিসাবে খাড়া করিয়াছিলেন। স্বামীজী 
বলিয়াছেন ৪ “কোন জাতি জলে স্থলে এমনকি সমস্ত 
পঞ্চভূতের উপর আধিপত্য লাভ করিতে পারে এবং জীবনের 
উপযোগিতা-বিষয়ক সমস্যাগুলির আপাত-সমাধান করিতে 
পারে, তথাপি সভ্যতা ব্যক্তি-জীবনের বাস্তব হইয়া উঠে না। 
যে আপন আত্মাকে জয় করিতে পারিয়াছে, সভ্যতার পরাকাস্ঠা 
তাহারই মধ্যে পরিস্ফুট ।”* 


১০ ব্যক্তিত্বের বিকাশ 


“এই জগতটা যেন একটা ব্যায়ামাগার। জীবাত্মা এখানে 
নানান কসরৎ করিয়া নিজেকে ক্রমশ দেবত্বে উন্নীত 
করিতেছে। অতএব সবকিছুর মূল্যই নির্ধারিত হইবে তাহার 
ভিতর কতটা দেবত্বের প্রকাশ হইয়াছে, তাহার উপর । মানুষের 
মধ্যে সেই দেবত্বের প্রকাশকেই সভ্যতা বলে ।”৮ 


আমাদের এই দেবত্বঁই অনন্ত অস্তিত্ব, অনস্ত জ্ঞান এবং 
অনস্ত আনন্দের ভাণ্ডার। এই দেবত্ব যত বিকশিত এবং 
প্রকাশিত হইতে থাকে, ততই আমরা শাশ্বত সুখ অনুভব করি 
এবং পরম জ্ঞান আমাদের করায়ত্ত হয়। 


ইচ্ছাশক্তির দৃঢ়তা, ব্যক্তিত্ববিকাশের প্রাণবস্ত ৪ 
আমাদের ব্যক্তিত্বের দিব্য কোরকটি যেন পাঁচটি আবরণে 
ঢাকা। 


* দৈহিক আবরণ (Physical dimension), যা আমাদের 
দেহ এবং ইন্ড্রিয়গুলিকে নিয়ে গঠিত। 

* প্রাণময় আবরণ (Energy dimension), যা আমাদের 
খাদ্য পরিপাকক্রিয়া, রক্তসঞ্চালন, শ্বাসপ্রশ্বীস এবং অন্যান্য 
দৈহিক ক্রিয়াগুলি সম্পন্ন করে। 

* মনোময় আবরণ (Mental dimension), যা চিন্তা, 
অনুভব এবং আবেগের মতো মানসিক কাজগুলি করে। 


* বিজ্ঞানময় আবরণ (Intellectual dimension), যার 
বৈশিষ্ট্য কোনও কিছু নিশ্চয়ভাবে নির্ধারণ করা। মানুষের এই 


ভূমিকা ১১ 


ক্ষমতা আছে। এই আবরণটি আবার বিচারশক্তি এবং 
ইচছাশক্তিরও আশ্রয় । 


* আনন্দময় আবরণ (Blissful dimension), যে 
অবস্থাটি স্বপ্নহীন গভীর নিদ্রার সময় অনুভূত হর। 


এই যে পাঁচটি আবরণ যাহা আমাদের দিব্য স্বরূপকে 
পর্যায়ক্রমে ঢেকে রেখেছে, তা একটি অন্যটির চেয়ে সুক্ষ্ম । 
স্কলতম আবরণটি দেহিক। তার চেয়ে সুল্্স প্রাণমর । মনোময় 
সুক্ষ্মতর। তার চেয়েও সূক্ষ্ম বিজ্ঞানময়। সবশেবে, সূন্ম্মতম 
হইল আনন্দময় আবরণটি। 


ব্যক্তিত্ব বিকাশ বলিতে বোঝায় ক্রমশ ব্যক্তিত্বের সুস্স্মতর 
আবরণ বা দিকটির সহিত নিজের অভিন্তা অনুভব করা। 
সদ্ব্যবহার না করিয়া শুধু দৈহিক দিকটির সহিত একাত্মতা বোধ 
করেন, তাহা হইলে বলা যাইতে পারে, তিনি পশুর জীবনই 
যাপন করিয়াছেন কারণ পশুর আনন্দ ও বেদনা কেবল 
শরীরেই সীমাবদ্ধ। 


উন্নতি করিতে গেলে সংগ্রাম করিতেই হইবে । আর এই 
সংগ্রাম নিজেরই অপরিণত মনের সহিত, যে-মন বাসনা, 
পুরনো অভ্যাস, অসৎ প্রবণতা, আবেগ ও কু-প্রভাবে মলিন 
হইয়া আছে। যতই আমরা এই কাচা মনের সংস্রব পরিত্যাগ 
একত্ববোধ করিব এবং বুদ্ধির সাহায্যে বিচার করিয়া চলিব, 


১২ ব্যক্তিত্বের বিকাশ 


ততই আমাদের ব্যক্তিত্ব বিকশিত হইবে। কিন্তু ইহার জন্য 
সহিত যুদ্ধ করা এবং সঙ্গে সঙ্গে নতুন, ভালো অভ্যাস গড়িয়া 
তোলা। যতরকমের সংগ্রাম আছে তাহার মধ্যে এই সংগ্রামই 
সব থেকে কঠিন। এই সংগ্রামই মহত্তম কারণ এটিই আমাদের 
প্রচ্ছন্ন পূর্ণতা এবং দেবত্বকে প্রকাশ করিয়া আমাদের সর্বার্থেই 
সুসভ্য করিয়া তোলে। 


ব্যক্তিত্ব বিকাশের জন্য কয়েকটি অত্যাবশ্যক গুণ ৪ 

নিজের প্রতি বিশ্বাস £ স্বামীজী বলিয়াছেন, ব্যক্তিত্ববে 
বিকশিত করিতে হইলে নিজের দিব্যস্বরূপের প্রতি জুলস্ত 
বিশ্বাস থাকিতে হইবে । এই আত্মশ্রদ্ধাই প্রধান সহায়। আগে 
নিজের প্রতি বিশ্বাস, তারপর ভগবানে বিশ্বাস। কেহ যদি 
বিশ্বাস করেন, স্বরূপতঃ তিনি দেহ নন, মনও নন, তিনি 
বড়মাপের মানুষ হইবেন, চরিত্রবান হইবেন। 


ইতিবাচক চিন্তা ৪ 

মানুষের দুর্বলতাকে স্বামীজী দ্যর্থহীন ভাষায় নিন্দা 
করিয়াছেন। উন্নতচরিত্রের মানুষ হইতে হইলে গঠনমূলক, 
ইতিবাচক শুভচিভ্তা একান্ত প্রয়োজন এবং তা তখনই আসে 
যখন আমরা আমাদের প্রচ্ছন্ন দেবত্বে বিশ্বাস রাখি। স্বামীজী 
বলিয়াছেন, “কেবল সৎকার্য করিয়া যাও, অবিরতভাবে পবিত্র 
চিন্তা কর; অসৎ সংস্কার-নিবারণের ইহাই একমাত্র উপায়। 


০ 


= ২" 


' 


ভূমিকা ৯৩ 


‘চরিত্র কেবল পুনঃপুনঃ অভ্যাসের সমষ্টিমাত্র। পুনঃপুনঃ 
অভ্যাসই চরিত্র সংশোধন করিতে পারে!” স্বামীজী আরও 
বলিয়াছেন, একমাত্র পাপ হইল নিজেকে এবং অন্যদের দুর্বল 
ভাবা। 


ব্যর্থতা ও ক্রুটিবিচ্যতির প্রতি দৃষ্টিভঙ্গি ৪ 

স্বামীজীর মত হইল, হাজারবার ব্যর্থ হইলেও আদর্শকে 
ধরিয়া থাকা চাই। ভুলক্রটি হওয়াই স্বাভাবিক। দেওয়াল তো 
মিথ্যা বলে না, কিন্তু এ রকম জড়, নিজীব অস্তিত্বের পরিবর্তে 
আদর্শকে ধরিয়া থাকিতে গিয়া ভুল হওয়াও ভাল, কারণ ভুল- 
ক্রুটির মাধ্যমেও আমাদের শিক্ষা হয়। ূ 


আত্ম -নির্ভরতা ৪ 
মানুষ নিজেই তাহার ভাগ্য তৈয়ারি করে। স্বামীজী 
বলিয়াছেন, “বর্তমান অবস্থার জন্য আমরাই দায়ী এবং আমরা 


ত্যাগ ও সেবা ৪ 

স্বামীজী দেখাইয়াছেন, নিঃস্বার্থ সেবাই চারিত্রিক উন্নতির 
সর্বশ্রেষ্ঠ সোপান। ইহার সহিত তিনি জুড়িয়া দিয়াছেন 
ত্যাগ-_ স্বার্থপরতা বিসর্জন এবং কর্মফলে অনাসক্তি। এই 
সেবা ও ত্যাগই আমাদের জাতীয় আদর্শ। তার মতে জাতিকে 
এ আদর্শের পথে পরিচালিত করিলেই বাকি সব আপনা 
হইতেই হইবে । তিনি বলিয়াছিলেন, “এ দুইটি বিষয় উন্নত 


১৪ ব্যক্তিত্বের বিকাশ 


করুন, তাহা হইলে অবশিষ্ট যাহা কিছু আপনা হইতে উন্নত 
হইবে” 


এই পুস্তিকা সম্পর্কে £ 

এই পুস্তিকা ব্যক্তিত্ব বিকাশ সম্পর্কে স্বামীজীর 
চিন্তাভাবনাগুলি যুবসমাজকে অবহিত করানোর এক সামান্য 
প্রচেষ্টামাত্র। আমাদের আশা, এই পুস্তিকাটি যুবক-যুবতীদের 
নিজেদের ব্যক্তিত্ব বিকাশের প্রেরণা দিবে। উন্নত চরিত্রের 
মানুষ হইলে এবং ব্যক্তিত্ব বিকশিত হইলে তারা নিজের 
কর্মক্ষেত্রে আশাতীত সাফল্য দেখাইতে পারিবেন। তাহা হইলে 
একই সঙ্গে ব্যক্তিগত উন্নতি এবং জাতির অগ্রগতি-_দুইটিই 
সম্ভব হইবে। স্বামীজীর আহ্বান £ “তোমরা নিজ নিজ স্বরূপের 
চিন্তা কর এবং সর্বসাধারণকে এ শিক্ষা দাও। ঘোর মোহনিদ্রায় 
অভিভূত জীবাত্মার নিদ্রাভঙ্গ কর। আত্মা প্রবুদ্ধ হইলে শক্তি 
আসিবে, মহিমা আসিবে, সাধূত্ব আসিবে, পবিত্রতা আসিবে__ 
যা কিছু ভাল সকলই আসিবে ।”১২ 

আমরা এমন মানুষ দেখিতে চাই, বিনি সামঞ্জস্যপূর্ণ ভাবে 
গড়িয়া উঠিয়াছেন...উদারহৃদয়, উন্নতমনা (কর্মে নিপুণ) ৷... 
প্রয়োজন এইরূপ ব্যক্তির, যাহার অস্তঃকরণ জগতের দুঃখ- 
কষ্ট তীব্রভাবে অনুভব করে ।..আর (আমরা চাই) এমন মানুষ, 
যিনি যে শুধু অনুভব করিতে পারেন তাহা নয়, পরস্ত 
বস্তনিচয়ের অর্থ ধরিতে পারেন, যিনি প্রকৃতি এবং বুদ্ধির 
মর্মস্থলে গভীরভাবে ডুব দেন। আমাদের দরকার) এমন 
মানুষের, যিনি সেখানেও থামেন না, (কিন্ত) যিনি (সেই 
অনুভবকে বাস্তব কর্মে) রূপায়িত করিতে ইচ্ছুক। মস্তিষ্ক, হৃদয় 
এবং হাত__এই তিনটির এই. প্রকার সমন্বয় আমাদের কাম্য! 


আমাদের চারিদিকে কি ঘটিতেছে__দেখ না। জগৎ জুড়িয়া 
যেন একটা প্রভাবপ্রসারের ব্যাপার চলিতেছে। নিজ শরীর- 
রক্ষার কাজে আমাদের শক্তির একটা অংশ ব্যয়িত হয়, বাকি 
শক্তির প্রতিটি বিন্দুই দিনরাত ব্যয়িত হইতেছে অপরকে 
প্রভাবান্বিত করার কাজে । আমাদের শরীর, আমাদের গুণ, 
আমাদের বুদ্ধি এবং আমাদের আধ্যাত্সিকতা-_এ-সবই সর্বক্ষণ 
অপরের উপর প্রভাব বিস্তার করিয়া চলিয়াছে। অপর দিকে 
আবার ঠিক এইভাবেই আমরাও অপরের দ্বারা প্রভাবিত 
হইতেছি। আমাদের চারিদিকেই এই কাণ্ড ঘটিতেছে। একটি 


৩ 

স্থল উদাহরণ দিতেছি। কেহ হয়তো আসিলেন, যীহাকে তুমি 
সুপণ্ডিত বলিয়া জান এবং যীহার ভাষা মনোরম; ঘণ্টাখানেক 
ধরিয়া তিনি তোমার সঙ্গে কথা বলিলেন। কিন্তু তিনি তোমার 
মনে কোন রেখাপাত করিতে পারিলেন না। আর একজন 
আসিয়া কয়েকটি মাত্র কথা বলিলেন, তাও সুসংবদ্ধ ভাষায় 
নয়, হয়তো. বা ব্যাকরণের ভুলও রহিয়াছে; কিন্তু তাহা 
সত্তেও তিনি তোমার মনের উপর গভীর রেখাপাত করিলেন। 
তোমরা অনেকেই ইহা লক্ষ্য করিয়াছ। কাজেই বেশ বোঝা 
যাইতেছে যে, শুধু কথা সব সময় মনে দাগ কাটিতে পারে 
না; লোকের মনে ছাপ দিবার কাজে ভাষা__এমন-কি চিন্তা 
পর্যন্ত কাজ করে তিনভাগের একভাগ মাত্র, বাকি দুইভাগ 
কাজ করে ব্যক্তিটি। ব্যক্তিত্বের আকর্ষণ বলিতে যাহা বুঝায়, 
তাহাই বাহিরে গিয়া তোমাকে প্রভাবিত করে। 


আমাদের সব পরিবারেই একজন কর্তা আছেন; দেখা 
যায়__তীহাদের ভিতর কয়েকজন এ কাজে সফলকাম হন, 
কয়েকজন হন না। কেন£ আমাদের বিফলতার জন্য আমরা 
দোষ চাপাই পরিবারের অন্য লোকদের উপর । অকৃতকার্য 
হইলেই বলি, এই অমুকের দোষে এইরূপ হইল । বিফলতার 
সময় নিজের দোষ বা দুর্বলতা কেহ স্বীকার করিতে চায় না। 
নিজেকে নির্দোষ দেখাইতে চায় সকলেই, আর দোষ চাপায় 
অপর কাহারও বা অপর কিছুর ঘাড়ে, নয়তো দুর্ভাগ্যের 
ঘাড়ে। গৃহকর্তারা যখন অকৃতকার্য হন, তখন তাহাদের 


নি উট স্পা ৮ 


ব্যক্তিত্বই সর্বাপেক্ষা গুরুত্বপূর্ণ ১৭ 


নিজেদের মনেই প্রশ্ন তোলা উচিত যে, কেহ কেহ তো বেশ 
ভালভাবেই সংসার চালায়, আবার কেহ কেহ তাহা পারে না 
কেন? দেখা যাইবে যে, সব নির্ভর করিতেছে ব্যক্তিটির উপর; 
পার্থক্য সৃষ্টির কারণ হয় লোকটি নিজে, তাহার উপস্থিতি বা 
তাহার ব্যক্তিত্ব । 


মানবজাতির বড় বড় নেতাদের কথা ভাবিতে গেলে 
আমরা সর্বদা দেখিব, নিজ নিজ ব্যক্তিত্বের জন্যই তাহারা 
নেতা হইতে পারিয়াছিলেন। অতীতের বড় বড় সব 
গ্রস্থকারদের, বড়বড় সব চিন্তাশীল ব্যক্তিদের কথা ধর । খাঁটি 
কথা বলিতে গেলে কয়টি চিন্তাই বা তাহারা করিয়াছেন? 
গিয়াছেন, তাহার সবটার কথাই ভাব; তাহাদের প্রত্যেকখানি 
পুস্তক লইয়া উহার মূল্য নির্ধারণ কর। জগতে আজ পর্যন্ত 
যেসব যথার্থ চিস্তার,.নৃতন ও খাঁটি চিস্তার উদ্ভব হইয়াছে, 
সেগুলির পরিমাণ মুষ্ভতিমেয়। আমাদের জন্য যেসব চিন্তা 
গ্রন্থকারেরা যে মহামানব ছিলেন, তাহা তো মনে হয় না, অথচ 
জীবৎকালে তাহারা যে মহামানবই ছিলেন, তাহা সুবিদিত। 
তাহারা এত বড় হইয়াছিলেন কিভাবে? শুধু তাহাদের চিন্তা, 
তাহাদের লেখা গ্রন্থ বা তাহাদের বক্তৃতার জন্য তাহারা বড় 
হন নাই; এসব ছাড়া আরও কিছু ছিল, যাহা এখন আর নাই; 
সেটি তাহাদের ব্যক্তিত্ব। আগেই বলিয়াছি, এ ব্যাপারে 

মানুষটির ব্যক্তিত্বের প্রভাব তিনভাগের দুইভাগ, আর তাহার 
বুদ্ধির, তাহার ভাষার প্রভাব তিনভাগের একভাগ প্রত্যেকের 
কাজ করে; আমাদের ক্রিয়াগুলি তো শুধু উহার বহিঃপ্রকাশ। 
মানুষটি থাকিলে কাজ হইবেই; কার্য কারণকে অনুসরণ 
করিতে বাধ্য। 

সর্ববিধ জ্ঞানদানের, সর্ববিধ শিক্ষার আদর্শ হওয়া উচিত 
ভিতরের মানুষটিকে গড়িয়া তোলা। কিন্তু তাহার বদলে 
আমরা সব সময় বাহিরটি মাজিয়া-ঘবিয়া চাকচিক্যময় 
করিতেই ব্যস্ত। ভিতর বলিয়া যদি কিছু নাই রহিল, তবে 
শুধু বাহিরের চাকচিক্য বাড়াইয়া লাভ কি? মানুষকে উন্নত 
করাই সর্ববিধ শিক্ষণের উদ্দেশ্য ও লক্ষ্য। যে-ব্যক্তি অপরের 
উপর প্রভাব বিস্তার করিতে পারেন, তিনি সমজাতীয় 
ব্যক্তিদের উপর যেন যাদুমন্ত্র ছড়াইতে পারেন, তিনি যেন 
শক্তির একটা আধার-বিশেষ। এরূপ মানুষ তৈরি হইয়া গেলে 
তিনি যাহা ইচ্ছা তাহাই করিতে সমর্থ হন; এরপ ব্যক্তিত্ব যে 
বিষয়ে নিয়োজিত হইবে, তাহাই সফল করিয়া তুলিবে।২ 

যোগ-বিজ্ঞান দাবি করে যে, এই ব্যক্তিত্বকে ব্রমবর্ধিত 
করিবার প্রক্রিয়া সে আবিষ্কার করিয়াছে; সেসব রীতি ও 
প্রক্রিয়া যথাযথভাবে মানিয়া চলিলে প্রত্যেকেই নিজ 
ব্যক্তিত্বকে বাড়াইয়া অধিকতর শক্তিশালী করিতে পারে। 
গুরুত্বপূর্ণ ব্যবহারিক বিষয়গুলির মধ্যে ইহা অন্যতম, এবং 
সর্ববিধ শিক্ষার রহস্যও ইহাই। সকলেরই পক্ষে ইহা প্রযোজ্য। 
জীবনে, সকলেরই জীবনে এই ব্যক্তিত্বকে বাড়াইয়া তোলার 
মূল্য অনেক । প্রাকৃতিক যেসব নিয়ম আমাদের জানা আছে, 
সেগুলিরও পিছনে অতি সূক্ষ্ম সব নিয়ম রহিয়াছে। অর্থাৎ 
স্কুলজগতের সত্তা, মনোজগতের সত্তা, অধ্যাত্মজগতের সত্তা 
প্রভৃতি বলিয়া আলাদা আলাদা কোন সত্তা নাই। সত্তা বলিতে 
যাহা আছে, তাহা একটি-ই। বলা যায়, ইহা যেন একটি 
ক্রমসৃম্ম অস্তিত্ব; ইহার স্থুলতম অংশটি এখানে রহিয়াছে; 
(একবিন্দু অভিমুখে) এটি যতই সঙ্কীর্ণ হইয়া গিয়াছে, ততই 
বলি, তাহাই সূক্ষ্মতম, আমাদের দেহ স্থূলতম। আর মনুষ্যরূপ 
এই ক্ষুদ্র জগতেও যাহা আছে, ব্ৰহ্মাণ্ডেও ঠিক তাহাই আছে। 

আমাদের এই বিশ্বটিও ঠিক এইরূপই, জগৎ তাহার স্কুলতম 
বাহ্য প্রকাশ, আর ক্রমশ একবিন্দু-অভিমুখী হইয়া চলিয়া তাহা 
সূক্ষ্ম, সৃক্ষ্মতর হইতে হইতে শেষে ঈশ্বরে পর্যবসিত হইয়াছে। 

তাহা ছাড়া আমরা জানি যে, সৃম্ষ্বের মধ্যেই প্রচণ্ডতম 
শক্তি নিহিত থাকে; স্কুলের মধ্যে নয়। কোন লোককে হয়তো 
বিপুল ভার উত্তোলন করিতে দেখা যায়; তখন তাহার 
মাংসপেশীগুলি ফুলিয়া উঠে, তাহার সারা অঙ্গে শ্রমের চিহ্ন 
পরিস্ফুট হয়। এসব দেখিয়া আমরা ভাবি, মাংসপেশীর কি 
শক্তি! কিন্তু মাংসপেশীতে শক্তি যোগায় সুতার মতো সরু 
স্নায়ুণ্ডলিই; মাংসপেশীর সঙ্গে একটিমাত্র স্নাফুরও সংযোগ ছিন্ন 
হইবামাত্র মাংসপেশী কোন কাজই আর করিতে পারে না। এই 
ক্ষুদ্র ন্নাযুণ্ডলি আবার শক্তি আহরণ করে আরও সূক্ষ্ম বস্তু 
হইতে, সেই সূক্ষ্ম বস্তুটি আবার শক্তি পায় চি্তা-নামক 
সুক্ষ্মতর বস্তুর নিকট হইতে; ক্রমে আরও সূক্ষ্ম, আরও সূক্ষ্ম 
আসিয়া পড়ে। কাজেই সুক্ষ্মই শক্তির যথার্থ আধার। অবশ্য 
যে গতি হয়, তাহা দেখিতে পাই না। যখন কোন স্থূল বস্তু 
সঙ্গে স্থলের সম্বন্ধ অবিচ্ছেদ্য মনে করি। কিন্তু সব শক্তিরই 
যথার্থ আধার সূক্ষ্ম। সৃম্ষ্নে কোন গতি আমরা দেখি না, সে 
গতি অতি তীব্র বলিয়াই বোধ হয়, তাহা আমরা অনুভব 
করিতে পারি না। কিন্তু কোন বিজ্ঞানের সহায়তায়, কোন 
গবেষণার সহায়তায় যদি বাহ্য প্রকাশের কারণ-রূপ শক্তিগুলি 

ধরিতে পারি, তাহা হইলে শক্তির প্রকাশগুলিও আমাদের 
আয়ত্তে আসিবে । কোন হুদের তলদেশ হইতে একটি বুদ্বুদ 
উঠিতেছে;ঃ যখন হুদের উপরে উঠিয়া উহা ফাটিয়া যায়, তখনই 
মাত্র উহা আমাদের নজরে পড়ে, তলদেশ হইতে উপরে উঠিয়া 
আসিবার মধ্যে কোন সময়ই সেটিকে দেখিতে পাই না। চিন্তার 
বেলাও. চিস্তাটি অনেকখানি পরিণতি লাভ করিবার. পর বা 
কর্মে পরিণত হইবার পর উহা আমাদের অনুভবে আসে। 
আমরা ক্রমাগত অভিযোগ করি যে, আমাদের চিন্তা 
আমাদের কর্ম আমাদের বশে থাকে না। কিন্তু থাকিবে কি 
করিয়া? যদি সুম্ম্নগতিগুলি নিয়ন্ত্রিত করিতে পারি, চিন্তারূপে 
কর্মরূপে পরিণত হইবার পূর্বেই যদি চিন্তাকে আরও 
আমাদের পক্ষে সবটা নিয়ন্ত্রণ করা সম্ভব। এখন এমন কোন 
প্রক্রিয়া যদি থাকে, যাহা অবলম্বনে এই-সব সূক্ষ্মশক্তি ও সূক্ষ্ম 
কারণগুলিকে বিশ্লেষণ করা, অনুসন্ধান করা, ধারণা করা এবং 
পরিশেষে এগুলিকে আয়ত্ত করা সম্ভব হয়, শুধু তাহা হইলেই 
আমরা নিজেকে নিজের বশে আনিতে পারিব। আর নিজের 
মনকে যে বশে আনিতে পারে, অপরাপর ব্যক্তির মনও 
তাহার বশে আসিবে নিশ্চিত। এইজন্যই সর্বকালে পবিত্রতা 
ও নীতিপরায়ণতা ধর্মের অঙ্গরূপে গৃহীত হইয়াছে। পবিত্র ও 
নীতিপরায়ণ ব্যক্তি নিজেকে নিজের বশে রাখিতে পারে । সব 
মন একই মনের বিভিন্ন অংশ মাত্র। একটি মৃৎখণ্ডের জ্ঞান 

হইয়া গিয়াছে। নিজের মন সম্বন্ধে জ্ঞান যাহার হইয়াছে, 
নিজের মনকে যে আয়ত্তে আনিয়াছে, সব মনের রহস্যই সে 
জানে, সব মনের উপরই তাহার প্রভাব আছে। 


এখন সৃক্ম্মাংশগুলি নিয়ন্ত্রিত করিতে পারিলে আমরা বহু 
শারীরিক দুর্ভোগের হাত হইতে রক্ষা পাইতে পারি; সেইরূপ 
সুম্্নগতিগুলি আয়ত্তে আনিতে পারিলে আমরা বহু দুর্ভাবনার 
হাত হইতে নিষ্কৃতি পাইতে পারি; এ সব সূক্ষ্মশক্তি নিয়ন্ত্রণ 
করিবার ক্ষমতালাভ করিলে বহু বিফলতা এড়াইয়া চলা যায়।১ 


ব্যক্তিত্বের বিভিন স্তর 


মানুষের এই স্থূল অংশ, যাহাতে বহিরিন্দ্রিয়সমূহ অবস্থিত, 
তাহাকে বলে 'স্থূলদেহ’ বা স্থূলশরীর’। তারপর আসে প্রথমে 
ইন্দ্রিয়, তারপর মন, বুদ্ধি, অহঙ্কার। এইসব এবং 
প্রাণশক্তিসমূহ মিলিয়া যে যৌগিক সত্তা গড়িয়া ওঠে, তাহাকে 
. বলে “সুম্ম্নদেহ” বা ‘সূক্ষ্মশরীর’। এই শক্তিসমূহ কতকগুলি 
সূক্ষ্ম উপাদানে গঠিত; সেগুলি এত সূক্ষ্ম যে, স্থলদেহের কোন 
ক্ষতিই সেগুলিকে ধ্বংস করিতে পারে না; দেহের সর্বপ্রকার 
আঘাত অতিক্রম করিয়া সেগুলি বাচিয়া থাকে। যে স্থুলশরীর 
আমরা দেখিতে পাই, তাহা স্থূল পদার্থ দিয়া গঠিত, কাজেই 
তাহা নিত্য নূতন হইতেছে, নিয়ত পরিবর্তিত হইতেছে। কিন্তু 
অস্তরিক্দ্রি়সমুহ__মন, বুদ্ধি ও অহঙ্কার সুম্ম্নতম পদার্থ দ্বারা 
গঠিত, কাজেই যুগ যুগ ধরিয়া তাহারা অক্ষুণ্ন থাকিবে। সেগুলি 
এত সূক্ষ্ম যে, কোন কিছুর দ্বারা তাহাদের বাধা দেওয়া যায় 
না; যে কোন বাধা তাহারা অতিক্রম করিতে পারে। স্থূলদেহ 
যেমন অচেতন, সৃম্মদেহও তাই, কারণ তাহা সূক্ষ্ম পদার্থ দ্বারা 
গঠিত। যদিও তাহার এক অংশকে ‘মন’, অপর অংশকে 
‘বুদ্ধি’ এবং তৃতীয় অংশকে বলে অহঙ্কার”, তথাপি 
একনিমেষেই আমরা বুঝিতে পারি যে, উহাদের কোনটিই 

‘জ্ঞাতা’ হইতে পারে না__অনুভবের কর্তা হইতে পারে না; 
সর্বকর্মের সাক্ষী বা সর্বকর্মের লক্ষ্যও হইতে পারে না। মন, 
বুদ্ধি বা অহক্কারের সকল কর্মই এতদতিরিক্ত কাহারও জন্য 
হইতে বাধ্য । এই সবকিছুই সূক্ষ্ম পদার্থ দ্বারা গঠিত বলিয়া 
কখনও স্বপ্রকাশ হইতে পারে না। এগুলির দীপ্তি নিজেদের 
ভিতরে থাকিতে পারে না। দৃষ্টান্তস্বরূপ বলা যায়, এই 
টেবিলটির প্রকাশ কোন বাহ্যবস্তর জন্য হইতে পারে না। 
সুতরাং উহাদের সকলের পশ্চাতে নিশ্চয় এমন একজন 
আছেন, যিনি প্রকৃত প্রকাশক, প্রকৃত দ্ৰষ্টা, প্রকৃত ভোক্তা; 
সংস্কৃতে তাহাকেই বলা হয় “আত্মা মানুষের আত্মা, মানুষের 
প্রকৃত স্বরূপ ৷ 


শরীর প্রতি মুহূর্তে মরিতেছে, মন নিয়ত পরিবর্তনশীল 
শরীর একটি যৌগিক পদার্থ, মনও তাই; অতএব তাহারা 
কখনও পরিবর্তনশীলতার উধের্ব উঠিতে পারে না। কিন্তু এই 
স্থূল জড়বস্তর ক্ষণিক আবরণের উর্ধ্বে, এমন কি মনের 
সৃক্ক্মতর আবরণেরও উধের্ব, সেই আত্মা বিরাজমান, যাহা 
মানুষের প্রকৃত সত্তা, যাহা চিরস্থায়ী ও চিরমুক্ত। তাহারই মুক্ত 
স্বভাব মানুষের চিন্তা ও বস্তুর স্তরের মধ্য দিয়া অনুস্তুত 
(প্রকাশিত) হইতেছে এবং নামরূপে রঞ্জিত হওয়া সত্ত্বেও স্বীয় 
বন্ধনহীন অস্তিত্ব ঘোষণা করিতেছে। অজ্ঞানের ঘনীভূত স্তরের 
আবরণ সত্তেও তাহারই অমরত্ব, তাহারই পরমানন্দ, তাহারই 
দিতেছে। এই ভয়শূন্য, মৃত্যুহীন, মুক্ত আত্মাই প্রকৃত মানুষ। 

যখন কোন বহিঃশক্তি কোন প্রভাব বিস্তার করিতে পারে 
না, কোনও পরিবর্তন ঘটাইতে পারে না, তখনই স্বাধীনতা বা 
মুক্তি সম্ভব। মুক্তি শুধু তাহারই পক্ষে সম্ভব, যে সর্বপ্রকার 
বন্ধনের- সমস্ত নিয়মের এবং কার্যকারণের নিয়ন্ত্রণের 
অতীত । অর্থাৎ অন্য প্রকারে বলিতে গেলে বলা যায়-_যে 
অবিকারী, সেই শুধু মুক্ত এবং সেইজন্যই সে অমর হইতে 
পারে । মুক্ত অবিকারী ও বন্ধনহীন- এই যে জীবাত্মা, এই যে 
মানবাত্মা, ইহাই মানুষের প্রকৃত স্বরূপ; ইহার জন্মও নাই, 
মৃত্যুও নাই।২ 

প্রত্যেক মানুষেরই ব্যক্তিত্বকে একটি কাচের গোলকের 
সঙ্গে তুলনা করিতে পারা যায়। প্রত্যেকটির কেন্দ্রে একই শুভ্র 
জ্যোতি, এশী সত্তার একই প্রকার বিচ্ছুরণঃ কিন্তু কাচের 
আবরণের বর্ণ ও ঘনত্বের পার্থক্যে রশ্মিনিঃসরণে বৈচিত্র্য ও 
বিভিন্নতা ঘটিতেছে। কেন্দ্রে অবস্থিত শিখাটির দীপ্তি ও সৌন্দর্য 
সমান, কিন্তু যে জাগতিক যন্ত্রের মাধ্যমে তাহার প্রকাশ হয়, 
কেবল তাহারই অপূর্ণ তাবৰশত তারতম্যে প্রতীতি ঘটে। 
বিকাশের মানদণ্ড অনুসারে আমরা যতই. উচ্চে আরোহণ 
থাকিবে ।* 


মানুষ স্বরূপত ঈশ্বর 


“অমৃতের পুত্রঁকি মধুর ও আশার নাম! হে ভ্রাতৃগণ, 
এই মধুর নামে আমি তোমাদের সম্বোধন করিতে চাই। তোমরা 
অমৃতের অধিকারী । হিন্দুগণ তোমাদিগকে পাপী বলিতে চান 
না। তোমরা ঈশ্বরের সন্তান, অমৃতের অধিকারী-_পবিভ্র ও 
পূর্ণ। মর্ত্যভূমির দেবতা তোমরা ! তোমরা পাপী? মানুষকে 
পাপী বলাই এক মহাপাপ। মানবের যথার্থ স্বরূপের উপর 
ইহা মিথ্যা কলঙ্কারোপ। ওঠ, এস, সিংহস্বরূপ হইয়া তোমরা 
নিজেদের মেবতুল্য মনে করিতেছ, ভ্রমজ্ঞান দূর করিয়া দাও । 
তোমরা অমর আত্মা, মুক্ত আত্মা-__চির-আনন্দময়। তোমরা 
জড় নও, তোমরা দেহ নও, জড় তোমাদের দাস, তোমরা 
জড়ের দাস নও ।১ 


এমনকি এই জগৎ, এই দেহ ও মন কুসংক্কাররাশি মাত্র; 
তোমরা অনস্ত আত্মা! আকাশের মিটমিট-করা তারাগুলি দ্বারা 
তুমি প্রতারিত হইবে! সেটা লজ্জার কথা। দিব্যাত্মা তোমরা__ 
মিটমিট-করা ক্ষীণালোক নক্ষত্রগুলি তাহাদের অস্তিত্বের জন্য 
তোমারই কাছে ঝণী।১ 


মানব-প্রকৃতির মধ্যে যাহা কিছু বীর্যবান, যাহা কিছু 
মঙ্গলময় এবং যাহা কিছু এশ্বর্ধবান, সে-সবই এ ব্রহ্মসত্তা 


মানুব স্বরূপত ঈশ্বর হি 


হইতে উদ্ভুত; এবং যদিও তাহা অনেকের মধ্যেই সুপ্তভাবে 
বিরাজমান, তথাপি প্রকৃতপক্ষে মানুষে মানুষে কোনও প্রভেদ 
নাই, কারণ সকলেই সমভাবে ব্রন্দের সহিত অভিন্ন । যেন এক 
অনস্ত মহাসমুদ্র পশ্চাতে বিদ্যমান রহিয়াছে এবং আমি ও 
আপনারা সকলে সেই অনস্ত মহাসমুদ্র হইতে একটি 
তরঙ্গরূপে উথিত হইয়াছি। আমরা প্রত্যেকেই সেই অনস্তকে 
বাহিরে প্রকাশ করিবার আপ্রাণ চেষ্টা করিতেছি। সুতরাং সুপ্ত 
সম্ভাবনার দিক হইতে দেখিতে গেলে সেই সৎ-চিৎ ও 
মহাসাগরে আমাদের প্রত্যেকের জন্মগত অধিকার রহিয়াছে। 
আমাদের পরস্পরের মধ্যে যে পার্থক্য, তাহা সেই এঁশী 
সম্ভাবনাকে প্রকাশ করিবার তারতম্যের দরুন ঘটিয়াছে।০ 


আত্মার এই অনস্ত শক্তি যখন জড়বস্তুর উপর পড়ে, তখন 
জাগতিক উন্নতি হয়; যখন আত্মার আলো চিস্তার উপর 
নিক্ষিপ্ত হয়, তখন চিন্তাশক্তি বিকশিত হয়; আর মানুষ যখন 
এ-শক্তিকে নিজের উপর প্রয়োগ করে, তখন মানুষ হইয়া 
যায় দেবতা । ... অতএব, তোমার এশী শক্তি ও দিব্যসত্তাকে 
তুমি প্রকাশ কর। তাহা হইলেই দেখিতে পাইবে সঙ্গে সঙ্গে 
সবকিছুই সামঞ্জস্যপূর্ণ হইয়া উঠিবে। 


সুখ জীবনের লক্ষ্য নয় 


মানুষের চরম লক্ষ্য সুখ নয়, জ্ঞান। সুখ ও আনন্দ তো 
শেষ হইয়া যায়। সুখই চরম লক্ষ্য-_ এরূপ মনে করা ভ্রম। 
জগতে আমরা যত দুঃখ দেখিতে পাই, তাহার কারণ- মানুষ 
অজ্ঞের মতো মনে করে, সুখই আমাদের চরম লক্ষ্য । কালে 
মানুষ বুঝিতে পারে, সুখের দিকে নয়, জ্ঞানের দিকেই সে 
ক্রমাগত চলিয়াছে। দুঃখ ও সুখ উভয়েই তাহার মহান শিক্ষক, 
সে শুভ এবং অশুভ হইতে সমভাবে শিক্ষা পায়। ...দেখিবে, 
সুখ দুঃখ__দুই-ই সমভাবে তাহার চরিত্র গঠনের উপাদান; 
চরিত্রকে এক বিশেষ ছাচে ঢালিবার পক্ষে ভাল-মন্দ উভয়েরই 
সমান অংশ আছে; কোন কোন স্থলে সুখ অপেক্ষা বরং দুঃখ 
অধিকতর শিক্ষা দেয়। জগতের মহাপুরুষদের চরিত্র আলোচনা 
করিলে দেখা যায়, অধিকাংশ ক্ষেত্রে সুখ অপেক্ষা দুঃখ 
তাহাদিগকে অধিক শিক্ষা দিয়াছে__ধনৈশ্বর্য অপেক্ষা দারিদ্র্য 
অধিক শিক্ষা দিয়াছে, প্রশংসা অপেক্ষা নিন্দারূপ আদ্বাতই 
তাহাদের অন্তরের অগ্নি প্রজ্বলিত করিতে অধিক পরিমাণে 
সাহায্য করিয়াছে।১ 


ইন্ড্রিয়সুখ মানবজীবনের লক্ষ্য নয়, জ্ঞানই সমুদয় প্রাণীর 
লক্ষ্য। আমরা দেখিতে পাই, পশুগণ ইন্দ্রিয়সুখে যতটা প্রীতি 


সুখ জীবনের লক্ষ্য নয় ২৯ 


অধিক সুখ অনুভব করিয়া থাকে; আর ইহাও আমরা দেখিতে 
পাই, বুদ্ধি ও বিচারশক্তির পরিচালনা অপেক্ষা আধ্যাত্মিক সুখে 
মানুষ অধিকতর সুখবোধ করিয়া থাকে। অতএব 
অধ্যাত্মজ্ঞানকে নিশ্চয়ই সর্বশ্রেষ্ঠ জ্ঞান বলিতে হইবে। এই 
জ্ঞানলাভ হইলে সঙ্গে সঙ্গে আনন্দ আসিবে । জাগতিক সকল 
বস্তই সেই প্রকৃত জ্ঞান ও আনন্দের ছায়ামাত্র_-শুধু তিন- 
চারি ধাপ নিম্নের প্রকাশ ।২ 

একমাত্র মূঢ় ব্যক্তিরাই ইন্দ্রিয-ভোগের পশ্চাতে ধাবিত 
হয়। ইন্দ্ৰিয়-কেন্দ্ৰিক জীবন যাপন করা সহজ । পান-ভোজন- 
ক্রিয়ারূপ পুরাতন অভ্যস্ত পথে ভ্রমণ করা কঠিন নয়। কিন্তু 
আধুনিক দার্শনিকগণ বলিতে চান, “এই অনায়াস-সাধ্য 
ভাবগুলি গ্রহণ কর এবং সেগুলির উপরই ধর্মের ছাপ দিয়া 
দাও ।” এই ধরনের মতবাদ বিপজ্জনক । ইন্দ্রিয়-ভোগে মৃত্যু ৷ 
আধ্যাত্মিক স্তরে যে জীবন, তাহাই যথার্থ জীবন। অন্য 
ভোগভূমির জীবন মৃত্যুরই নামান্তর । আমাদের এই জাগতিক 
জীবনকে একটি শব্দে বর্ণনা করা যাইতে পারে, উহা 
“অভ্যাসের ব্যায়ামাগার”। যথার্থ জীবন উপভোগ করিতে 
হইলে আমাদিগকে ইহার উধ্র্বে উঠিতে হইবে ৷* 


আমাদের চরিত্র রূপান্তরের কৌশল 


আমরা যে কোন কর্ম করি-_আমাদের প্রত্যেক অঙ্গ- 
সঞ্চালন, আমাদের প্রত্যেক চিন্তা চিত্তের উপর এইরূপ 
সংস্কার রাখিয়া যায়; যখন সংস্কারগুলি উপরিভাগে থাকে না, 
তখনও এত প্রবল থাকে যে, তাহারা অবচেতন মনে 
অজ্ঞাতসারে কার্য করিতে থাকে। আমরা প্রতি মুহূর্তে যাহা, 
তাহা আমাদের মনের উপর এই সংক্কার-সমষ্টির দ্বারা 
নিরূপিত হয়। এই মুহূর্তে আমার “আমি” বলিতে যাহা বুঝায়, 
তাহা আমার অতীত জীবনের সংস্কার-সমষ্টির ফল মাত্র। 
ইহাকেই প্রকৃতপক্ষে ‘চরিত্র’ বলে। প্রত্যেক ব্যক্তির চরিত্র এই 
সংস্কার-সমষ্টির দ্বারা নিরূপিত হয়। যদি শুভ সংস্কারগুলি 
প্রবল হয়, তবে চরিত্র সৎ হয়; অসৎ সংস্কারগুলি প্রবল 
হইলে চরিত্র অসৎ হয়। যদি কোন ব্যক্তি সর্বদা মন্দ কথা 
সংস্কারে পূর্ণ হইয়া যাইবে এবং এগুলিই অজ্ঞাতসারে তাহার 
কর্ম ও চিন্তাকে প্রভাবিত করিবে। বাস্তবিক পক্ষে এই মন্দ 
সংস্কারগুলি সর্বদাই কাজ করিতেছে, সুতরাং ইহাদের ফলও 
মন্দ হইবে এবং এ ব্যক্তি একটি মন্দ লোক হইয়া দীড়াইবে__ 
সে এরূপ না হইয়া পারে না। তাহার মনের এই সংস্কার- 
সমষ্টি মন্দ কাজ করিবার প্রবল প্রেরণা-শক্তি উৎপন্ন করিবে। 


আমাদের চরিত্র রূপান্তরের কৌশল ৩১. 


এই সংস্কারগুলির হাতে সে যন্ত্রতুল্য হইবে, এগুলি তাহাকে 
জোর করিয়া মন্দ কার্যে প্রবৃত্ত করিবে। এইরূপে যদি কেহ 
ভাল বিষয়ে চিন্তা করে এবং ভাল কাজ করে, সংস্কারগুলির 
সমষ্টি ভালই হইবে এবং অনুরূপভাবে এগুলি অনিচ্ছা সত্বেও 
এ ব্যক্তিকে সৎকার্যে প্রবৃত্ত করিবে । যখন মানুষ এত বেশি 
ভাল কাজ করে এবং এত বেশি সৎ চিন্তা করে যে, 
অনিচ্ছাসত্তেও তাহার প্রকৃতিতে সৎ কার্য করিবার অদম্য ইচ্ছা 
জাগ্রত হয়, তখন সে কোন অন্যায় কার্য করিতে ইচ্ছা 
করিলেও এ সকল সংস্কারের সমষ্টি-স্বরূপ তাহার মন তাহাকে 
উহা করিতে দিবে না, সংক্কারগুলিই তাহাকে মন্দ কর্ম হইতে 
ফিরাইয়া আনিবে; সে তখন তাহার সৎ সংস্কারগুলি দ্বারা 
সম্পূর্ণরূপে প্রভাবিত. হয়। যখন এইরূপ হয়, তখনই সেই 
ব্যক্তির চরিত্র গঠিত হইয়াছে বলা যায়৷ 

যদি তুমি কোন ব্যক্তির চরিত্র যথার্থ বিচার করিতে চাও, 
তবে তাহার বড় বড় কার্ষের দিকেই দৃষ্টি দিও না। 
অবস্থাবিশেষে নিতান্ত নির্বেধিও বীরের মতো কার্য করিতে 
পারে। যখন কেহ অতি ছোট ছোট সাধারণ কার্য করিতেছে, 
তখন দেখ-_সে কি ভাবে করিতেছে; এই ভাবেই মহৎ 
লোকের প্রকৃত চরিত্র জানিতে পারিবে। বড় বড় ঘটনা 
উপলক্ষ্যে অতি সামান্য লোকও মহত্তে উন্নীত হয়। কিন্তু যাহার 
চরিত্র সর্বদা মহৎ, প্রকৃতপক্ষে তিনিই মহৎ । সর্বত্র সর্বাবস্থায় 


তিনি একই প্রকার ।২ 


৩২ ব্যক্তিত্বের বিকাশ 


আমরা জগতে যতপ্রকার কার্য দেখিতে পাই, মনুষ্য-সমাজে 
যতপ্রকার আলোড়ন হইতেছে, আমাদের চতুর্দিকে যে সকল 
প্রকাশমাত্র। ছোট বড় যন্ত্র, নগর, জাহাজ, রণতরী-_সবই 
মানুষের ইচ্ছার বিকাশমাত্র। এই ইচ্ছা চরিত্র হইতে উদ্ভূত, 
চরিত্র আবার কর্মদারা নির্মিত। ইচ্ছার প্রকাশ কর্মের অনুরূপ। 
প্রবল-ইচ্ছাশক্তিসম্পন্ন যে সকল মানব জগতে জন্মিয়াছেন, 
তাহারা সকলেই প্রচণ্ড কর্মী ছিলেন। তাহাদের এত ইচ্ছাশক্তি 
ছিল যে, তাহারা জগৎকে উলটপালট করিয়া দিতে পারিতেন। 
এ শক্তি তাহারা যুগযুগব্যাপী নিরবচ্ছিন্ন কর্ম দ্বারা লাভ 
করিয়াছিলেন ।* 


আমরা এখন যা হয়েছি, তা আমাদের চিন্তারই ফলস্বরূপ । 
সুতরাং তোমরা কি চিন্তা কর, সে বিষয়ে বিশেষ লক্ষ্য রেখো। 
বাক্য তো গৌণ জিনিস । চিন্তাগুলিহ বহুকালস্থায়ী, আর তাদের 
গতিও বহুদূরব্যাপী। আমরা যে কোন চিন্তা করি, তাতেই 
আমাদের চরিত্রের ছাপ লেগে যায়; এইজন্য সাধুপুরুষদের 
ঠাট্টায় বা গালাগালিতে পর্যন্ত তাদের হৃদয়ের ভালবাসা ও 
পবিত্রতার একটুখানি রয়ে যায় এবং তা আমাদের 
কল্যাণসাধনই করেঃ 


বড় কাজ করতে হলে দীর্ঘকাল ধরে লেগে পড়ে থাকতে 
হয়। জনকয়েক বিফল হলেও আমাদের চিত্তিত হওয়ার 
প্রয়োজন নেই। জগতের ধারাই এই. যে, অনেকের পতন হবে, 

বহু বাধা. আসবে, দুর্লঙ্ঘ্য বিপদ উপস্থিত হবে এবং 
আধ্যাত্মিকতার আগুনে ভস্মীভূত হবার সময়েও মানুষের 
ভিতরের স্বার্থপরতা ও অন্যান্য দানবীয় ভাব প্রাণপণে লড়াই 
করে। “ভালো”র দিকে যাবার পথটি সবচেয়ে দুর্গম ও বন্ধুর । 
এটাই আশ্চর্যের কথা যে, এত লোক সফল হয়; অনেকে যে 
ভেতর দিয়েই চরিত্র গড়ে তুলতে হবে । 


এই বৈরাগ্য লাভ করিতে হইলে মন বিশেষরূপে নির্মল, 
সৎ ও বিচারপূর্ণ হওয়া আবশ্যক । অভ্যাস করিবার আবশ্যক 
কি? কারণ প্রত্যেক কার্যই হৃদের উপরিভাগে কম্পনশীল 
স্পন্দনস্বরূপ। এই কম্পন কালে মিলাইয়া যায়; থাকে কী? 
সংস্কারসমূহই অবশিষ্ট থাকে। মনে এইরূপ অনেক সংস্কার 
পড়িলে সেগুলি একত্র হইয়া অভ্যাসরূপে পরিণত হয়। 
“অভ্যাসই দ্বিতীয় স্বভাব”__এইরূপ কথিত হইয়া থাকে; শুধু 
দ্বিতীয় স্বভাব নয়, উহা প্রথম স্বভাবও বটে- মানুষের সমুদয় 
স্বভাবই এ অভ্যাসের উপর নির্ভর করে। আমরা এখন যেরূপ 
প্রকৃতিবিশিষ্ট হইয়াছি, তাহা পূর্ব অভ্যাসের ফল। সমুদয় 
কারণ যদি আমাদের বর্তমান স্বভাব কেবল অভ্যাসবশেই হইয়া 
পারি। আমাদের মনের ভিতর দিয়া যে চিস্তাস্পন্দনগুলি চলিয়া 
যায়, তাহাদের প্রত্যেকটি এক-একটি দাগ রাখিয়া যায়, 

সংস্কারগুলি তাহাদের সমষ্টি। আমাদের চরিত্র এই সকল 
সংস্কারের সমষ্টিস্বরূপ। যখন কোন বিশেষ বৃত্তিতরঙ্গ প্রবল 
হয়, তখন মানুষ সেই ভাবে ভাবান্বিত হয়। যখন সদ্গুণ প্রবল 
হয়, তখন মানুষ সৎ হইয়া যায়; যদি মন্দভাব প্রবল হয়, 
তবে মন্দ হইয়া যায়। যদি আনন্দের ভাব প্রবল হয়, তবে 
মানুষ সুখী হইয়া থাকে। অসৎ অভ্যাসের একমাত্র প্রতিকার-_ 
তাহার বিপরীত অভ্যাস। যত কিছু অসৎ অভ্যাস আমাদের 
চিত্তে সংস্কারবদ্ধ হইয়া গিয়াছে, কেবল সৎ অভ্যাসের দ্বারা 
সেগুলি নিয়ন্ত্রিত করিতে হইবে । কেবল সবকার্য করিয়া যাও, 
অবিরতভাবে পবিত্র চিন্তা কর; অসৎ সংস্কার-নিবারর্ণের ইহাই 
একমাত্র উপায়। কখনও বলিও না, অমুকের আর কোন আশা 
নাই; কারণ অসৎ ব্যক্তি কেবল একটি বিশেষ প্রকারের 
চরিত্রের পরিচয় দিতেছে। চরিত্র কতকগুলি অভ্যাসের 
সমষ্টিমাত্র, নৃতন ও সৎ অভ্যাসের দ্বারা এগুলিকে দূর করা 
যাইতে পারে । চরিত্র কেবল পুনঃপুনঃ অভ্যাসের সমষ্টিমাত্র। 
পুনঃপুনঃ অভ্যাসই চরিত্র সংশোধন করিতে পারে ।» 
ত্যাগ কর, সংসার ত্যাগ কর। আমরা এখন যেন একপাল 
কুকুর- রান্নাঘরে ঢুকে পড়েছি, একটুকরো মাংস খাচ্ছি, আর 
ভয়ে এদিক ওদিক চেয়ে দেখছি, পাছে কেউ এসে আমাদের 
তাড়িয়ে দেয়। তা না হয়ে রাজার মতো হও-_ জেনো যে, 
সমুদয় জগৎ তোমার। যতক্ষণ না তুমি সংসার ত্যাগ করছ, 
যতক্ষণ সংসার তোমায় বাধতে থাকবে, ততক্ষণ এ ভাবটি 

তোমার আসতেই পারে না। যদি বাইরে ত্যাগ করতে না 
পারো, মনে মনে সব ত্যাগ কর। অস্তরের অন্তর থেকে সব 
ত্যাগ কর। বৈরাগ্যসম্পন্ন হও । এই হলো যথার্থ আত্মত্যাগ-__ 
এ না হলে ধর্মলাভ অসম্ভব । কোন প্রকার বাসনা করো না; 
কারণ যা বাসনা করবে, তাই পাবে। আর সেইটাই তোমার 
ভয়ানক বন্ধনের কারণ হবে । 


চিন্তার প্রভাব 


আমাদের ভিতর হইতে বহির্গত অর্থাৎ আমাদের কায়, 
মন ও বাক্য দ্বারা কৃত প্রত্যেক কার্ষই যেমন আবার 
প্রতিক্রিয়ারপে আমাদের নিকট ফিরিয়া আসে, সেইরূপ 
আমাদের কার্য অপর ব্যক্তির উপর এবং তাহাদের কার্য 
আমাদের উপর প্রভাব বিস্তার করিতে পারে। তোমরা হয়তো 
সকলেই লক্ষ্য করিয়া থাকিবে যে, কেহ যখন কোন মন্দ কাজ 
করে, তখন সে ক্রমশ আরও মন্দ হইতে থাকে এবং যখন 
সৎকার্য করিতে আরম্ভ করে, তখন তাহার অন্তরাত্মা দিন দিন 
সবল হইতে সবলতর হইতে থাকে- সর্বদাই ভাল কাজ 
করিতে প্রবৃত্ত হয়। এক মন আর এক মনের উপর কার্য 
করে_ এই তত্ত্ব ব্যতীত কর্মের প্রভাবের এই শক্তিবৃদ্ধি আর 
কোন উপায়েই ব্যাখ্যা করা যাইতে পারে না। পদার্থবিজ্ঞান 
হইতে একটি উপমা গ্রহণ করিলে বলা যায় যে, আমি যখন 
কোন কর্ম করিতেছি, তখন আমার মন কোন নির্দিষ্ট কম্পনের 
অবস্থার রহিয়াছে; এরূপ অবস্থাপন্ন সকল মনেই আমার মন 
দ্বারা প্রভাবিত হইবার প্রবণতা আছে। যদি কোন ঘরে 
একসুরে বাঁধা বিভিন্ন বাদ্যযন্ত্র থাকে, তাহার একটিতে আঘাত 

করিলে অপরগুলিরও সেই সুরে বাজিয়া উঠিবার প্রবণতা 
হয়তো লক্ষ্য করিয়াছ। এইরূপ যে সকল মন একসুরে বাঁধা, 
একরপ চিন্তা তাহাদের উপর সমভাবে কার্য করিবে । অবশ্য 
দূরত্ব ও অন্যান্য কারণে চিন্তার প্রভাবের তারতম্য হইবে, কিন্তু 
মনের প্রভাবিত হইবার সম্ভাবনা সর্বদা থাকিবে । মনে কর, 
আমি কোন মন্দ কাজ করিতেছি, আমার মন কম্পনের এক 
বিশেষ সুরে রহিয়াছে, তাহা হইলে জগতের সেইরূপ কম্পন- 
বিশিষ্ট সকল মনই আমার মন দ্বারা প্রভাবিত হইবার সম্ভাবনা 
থাকিবে । এইরূপে যখন আমি কোন ভাল কাজ করি, তখন 
আমার মন আর এক সুরে বাজিতেছে এবং সেই সুরে বাঁধা 
সকল মনই আমার মন দ্বারা প্রভাবিত হইতে পারে। 
তানশক্তির তারতম্য অনুসারে মনের উপর মনের এই প্রভাব- 
বিস্তারের শক্তিও কম-বেশি হয়।১ 


এই উপমাটি লইয়া আরও একটু অগ্রসর হইলে বুঝা 
যাইবে যে, আলোকতরঙ্গগুলি যেমন কোন বস্তৃতে প্রতিহত 
হইবার পূর্বে লক্ষ লক্ষ বৎসর শূন্যমার্গে ভ্রমণ করিতে পারে, 
এই চিন্তাতরঙ্গগুলিও যতদিন না সমভাবে স্পন্দিত হইবার 
মতো একটি বস্তু লাভ করে, ততদিন হয়তো শত শত বৎসর 
ঘুরিতে থাকিবে । খুব সম্ভব আমাদের এই বায়ুমণ্ডল এইরূপ 
ভাল-মন্দ উভয় প্রকার চিস্তাতরঙ্গে পরিপূর্ণ। বিভিন্ন মস্তি 
হইতে প্রসূত প্রত্যেকটি চিন্তাই যেন এইরূপ স্পন্দিত হইয়া 
ভ্রমণ করিতেছে-_যতদিন না উহা একটি উপযুক্ত আধার প্রাপ্ত 

হয়। যে কোন চিত্ত এই আবেগসমূহের কিছু গ্রহণ করিবার 
জন্য উন্মুক্ত হইয়াছে, সেই চিত্ত শীঘ্রই এভাবে স্পন্দিত হয়। 
সুতরাং যখন কেহ কোন অসৎ কর্ম করে, তখন তাহার মন 
এক বিশেষ স্তরে উপনীত হয়; আর সেই সুরের যে সকল 
প্রবেশ করিবার চেষ্টা করে। এইজন্যই যে অসৎ কাজ করে, 
সে সাধারণত দিন দিন আরও বেশি অসৎ কাজই করিতে 
থাকে। তাহার কর্ম ক্রমশ প্রবল হইতে থাকে। যে ভাল কাজ 
করে, তাহার পক্ষেও এইরূপ। তাহার বায়ুমণ্ডলে শুভতরঙ্গ 
দ্বারা প্রভাবিত হইবার-সম্তাবনা; সুতরাং তাহার শুভকর্মগুলি 
অধিক শক্তিলাভ করিবে । অতএব অসৎ কর্ম করিতে গিয়া 
দুই প্রকার বিপদে আমরা পড়িতে পারি__প্রথমত আমাদের 
চারিদিকের অসৎ প্রভাবগুলিতে আমরা যেন গা ঢালিয়া দিই; 
দ্বিতীয়ত আমরা নিজেরা এইরূপ সব অশুভ তরঙ্গ সৃষ্টি করি, 
যেগুলি শত শত বৎসর পরেও অপরকে আক্রমণ করিতে 
পারে। হইতে পারে আমাদের অশুভ কার্য ' অপরকে আক্রমণ 
করিবে । অসৎ কর্ম করিয়া আমরা নিজেদের এবং অন্যেরও 
অনিষ্ট করি; সৎ কর্ম করিয়া নিজেদের এবং অন্যেরও উপকার 
করি। অন্যান্য শক্তির ন্যায় মানুষের অভ্যন্তরস্থ এই সদসৎ 
শক্তিদ্ধয়ও বাহির হইতে বল সঞ্চয় করে।২ 


নিজেকে এ আদর্শের ভাবে পূর্ণ করিয়া ফেল- যাহা কিছু 
কর, পূর্বে সে সম্বন্ধে ভালভাবে চিন্তা কর। তখন এ 


= 


চিন্তার প্রভাব ৩৯ 


দেবভাবাপন্ন হইয়া যাইবে । জড় যদি শক্তিশালী হয়, চিন্তা তবে 
সর্বশক্তিমান। সেই চিন্তা সেই ধ্যান লইয়া আইস, নিজেকে 
নিজের সর্বশক্তিমস্তা ও মহত্তের ভাবে পূর্ণ করিয়া ফেল। 
ঈম্বরেচ্ছায় তোমাদের মাথায় কুসংস্কারপৃর্ণ ভাবগুলি যদি 
মোটেই প্রবেশ না করিত। ঈশ্বরেচ্ছায় যদি আমরা এই 
কুসংস্কারের প্রভাব, দুর্বলতা ও নীচতার দ্বারা পরিবেষ্টিত না 
হইতাম! ঈম্বরেচ্ছায় যদি মানুষ অপেক্ষাকৃত সহজ উপায়ে 
উচ্চতম মহত্তম সত্যসমূহে পৌছিতে পারিত! কিন্তু মানুষকে 
এই সকলের মধ্য দিয়াই যাইতে হয়; যাহারা তোমার পরে 
আসিতেছে, তাহাদের জন্য পথ দুর্গমতর করিও না।৩ 


নেতিবাচক ভাবোচ্ছাস সংবরণ কর ' ' 


আমাদের এই চারি প্রকার ভাব থাকাই আবশ্যক। 
আমাদের সকলের প্রতি বন্ধুত্ব রাখা, দীনজনের প্রতি দয়াবান 
হওয়া, লোককে সৎকর্ম করিতে দেখিলে সুখী হওয়া এবং 
অসৎ ব্যক্তির প্রতি উপেক্ষা প্রদর্শন করা আবশ্যক । এইরূপ 
বিষয়গুলি যখন আমাদের সম্মুখে আসে, তখন সেইগুলির 
প্রতিও আমাদের এরূপ ভাব ধারণ করা আবশ্যক । যদি 
বিষয়টি সুখকর হয়, তবে উহার প্রতি “মৈত্রী” অর্থাৎ অনুকূল 
ভাব ধারণ করা আবশ্যক । এইরূপে যদি কোন দুঃখকর ঘটনা 
আমাদের চিন্তার বিষয় হয়, তবে যেন আমাদের অস্তঃকরণ 
উহার প্রতি “করুণাস্ভাবাপন্ন হয়। যদি উহা কোন শুভ বিষয় 
হয়, তবে আমাদের আনন্দিত হওয়া উচিত। আর অসৎ বিষয় 
হইলে সেই বিষয়ে উদাসীন থাকাই শ্রেয়ঃ। ভিন্ন ভিন্ন বিষয়ের 
প্রতি মনের এই সকল ভাব আসিলে মন শান্ত হইয়া যাইবে। 
আমাদের দৈনন্দিন জীবনের অধিকাংশ গোলযোগ ও অশান্তির 
কারণ মনের এ সকল ভাব ধারণ করিবার অক্ষমতা । মনে 
আমি তাহার প্রতিকার করিতে উদ্যত হইলাম। আর আমরা 
যে কোন অন্যায় ব্যবহারের প্রতিশোধ না লইয়া থাকিতে পারি 
না, তাহার কারণ আমরা চিত্তকে সংযত রাখিতে পারি না। 


নেতিবাচক ভাবোচ্ছাস সংবরণ কর ৪১ 


শক্তি হারাইয়া ফেলি। আমাদিগের মনে ঘৃণা অথবা অপরের 
প্রতি অনিষ্টভাব-পোবষণরূপ যে প্রতিক্রিয়া হয়, তাহা শক্তির 
অপচয়-মাত্র। আর কোন অশুভ চিন্তা বা ঘৃণাপ্রসূত কার্য 
অথবা কোন প্রকার প্রতিক্রিয়ার চিন্তা যদি দমন করা যায়, 
তবে তাহা হইতে শুভকারী শক্তি উৎপন্ন হইয়া আমাদের 
উপকারার্থ সঞ্চিত থাকিবে । সংযমের দ্বারা আমাদের যে কিছু 
ক্ষতি হয়, তাহা নয়, বরং তাহা হইতে আশাতীত উপকার 
হইয়া থাকে । যখনই আমরা ঘৃণা অথবা ক্রোধবৃত্তিকে সংযত 
করি, তখনই উহা আমাদের অনুকূল শুভশক্তিরূাপে সঞ্চিত 
হইয়া উচ্চতর শক্তিতে পরিণত হয়৷ 


পর্বতগুহায় বসিয়াও যদি তুমি পাপ চিন্তা করিয়া থাকো, 
যদি কাহারও প্রতি অন্তরে ঘৃণা প্রকাশ করিয়া থাকো, তাহা 
হইলে তাহাও সঞ্চিত থাকিবে, কালে আবার তাহা তোমার 
উপর প্রতিঘাত করিবে, একদিন না একদিন কোন না কোন 
প্রকার দুঃখের আকারে উহা প্রবলবেগে তোমাকে আক্রমণ 
করিবে। তুমি যদি ঈর্ষা ও ঘৃণার ভাব পোষণ কর এবং এ 
ভাব চতুর্দিকে প্রেরণ কর, তবে বর্ধিতভাবে উহা তোমার নিকট 
ফিরিয়া আসিবে । জগতের কোন শক্তিই উহা নিবারণ করিতে 
পারিবে না। তুমি যখন একবার এ শক্তি প্রেরণ করিয়াছ, তখন 
অবশ্য তোমাকে উহার প্রতিঘাত সহ্য করিতে হইবে । এইটি 
স্মরণ করিলে তুমি অসকার্য হইতে নিবৃত্ত হইবে ।২ 


৪২ ব্যক্তিত্বের বিকাশ 


অপ্রাসঙ্গিক হইলেও আমি মন্তব্য করিতে পারি, 
“কাহাকেও ঘৃণা করিও না, সকলকে ভালবাসিও»__ 
নীতিশান্ত্রের এই মতবাদটি পূর্বোক্ত মতদ্বারা ব্যাখ্যাত হইয়া 
যায়। যেমন তড়িৎ সম্বন্ধে আধুনিক মত এই যে, এ শক্তি 
বিদ্যুদাধার-যন্ত্র 9508170) হইতে বহির্গত হইয়া আবার সেই 
যন্ত্রে প্রত্যাবৃত্ত হয়__ঘৃণা ও ভালবাসা ঠিক সেইরূপ । সমুদয় 
শক্তিই আবার উৎসমুখে ফিরিয়া আসিবে । অতএব কাহাকেও 
ঘৃণা করিও না, কারণ যে ঘৃণা তোমা হইতে বহির্গত হয়, তাহা 
কালে তোমারই নিকট ফিরিয়া আসিবে । যদি তুমি ভালবাস, 
তবে সেই ভালবাসাও তোমার নিকট ফিরিয়া আসিবে । ইহা 
অতি নিশ্চিত যে, মানুষের অস্তঃকরণ হইতে যে ঘৃণা বহির্গত 
হয়, তাহার অণুপরমাণু ফিরিয়া আসিয়া তাহার উপর পূর্ণ 
বিক্ৰমে প্রভাব বিস্তার করিবে । কেহই. ইহার গতি রোধ করিতে 
পারে না। একইভাবে ভালবাসার প্রতিটি স্পন্দনও ফিরিয়া 
আসিবে ৷* 


এটি করবার রহস্য হচ্ছে ঈর্ধার অভাব। সর্বদাই তোমার 
ভ্রাতার মতে মত দিতে প্রস্তুত থাকতে হবে_ সর্বদাই যাতে 
মিলে মিশে শান্তভাবে কাজ হয়, তার চেষ্টা করতে হবে। এটাই 
সংঘবদ্ধ হয়ে কাজ করবার সমগ্র রহস্য । সাহসের সহিত যুদ্ধ 
কর। জীবন তো ক্ষণস্থায়ী__একটা মহৎ উদ্দেশ্যে জীবনটা 
সমর্পণ কর 


- নিজেকেই আগে বদলাও 


আমরা দেখিয়াছি, আমাদেরই মন বাহ্যজগতের উপর 
প্রভুত্ব করে। বিষয়ীকে (Subject) পরিবর্তন কর, বিষয়ও 
(০৮০০) পরিবর্তিত হইয়া যাইবে। নিজেকে পবিত্র কর; 
তাহা হইলে জগৎ পরিবর্তিত হইতে বাধ্য। এই বিবয়ই 
বর্তমানে সর্বাপেক্ষা অধিক শিক্ষা দেওয়া প্রয়োজন। আমরা 
উত্তরোত্তর আমাদের প্রতিবেশীদের ব্যাপারেই ব্যস্ত হইয়া 
পড়িতেছি; কিন্তু নিজেদের বিষয়ে আমাদের সমীক্ষা ক্রমশই 
কমিতেছে। আমরা যদি বদলাইয়া যাই, জগৎও বদলাইয়া 
যাইবে । আমরা যদি পবিত্র হই, জগৎও পবিত্র হইবে । কথা 
হইতেছে, এই যে, অন্যের মধ্যে আমি মন্দ দেখিব কেন £ আমি 
নিজে মন্দ না হইলে কখনও মন্দ দেখিতে পারি না। আমি 
নিজে দুর্বল না হইলে কখনও কষ্ট পাইতে পারি না। আমার 
শৈশবে যে সকল বস্তু আমাকে কষ্ট দিত, এখন তাহারা আর 
কষ্ট দেয় না। বেদান্ত বলেন-_বিষয়ীর পরিবর্তন হওয়াতে 
বিষয়ও পরিবর্তিত হইতে বাধ্য । 

অতএব দেখা গেল, যে ব্যক্তি নিজেকে বশীভূত করিয়াছে, 
বাহিরের কোন বস্তু তাহার উপর ক্রিয়া করিতে পারে না, 
তাহাকে আর কাহারও দাসত্ব করিতে হয় না। তাহার মন মুক্ত। 


৪৪ ব্যক্তিত্বের বিকাশ 


এবপ ব্যক্তিই জগতে সুখে-স্বচ্ছন্দে বাস করিবার যোগ্য। 
আমরা সচরাচর দুই মতের মানুষ দেখিতে পাই। কেহ কেহ 
দুঃখবাদী-_তীাহারা বলেন, এ পৃথিবী কি ভয়ানক, কি অসৎ! 
অপর কিছু ব্যক্তি সুখবাদী__ তাহারা বলেন, এই জগৎ কি 
সুন্দর, কি অপূর্ব! যাহারা নিজেদের মন জয় করেন নাই, 
তাহাদের পক্ষে এই জগৎ দুঃখে পূর্ণ, অথবা সুখদুঃখমিশ্রিত 
বলিয়া প্রতিভাত হয়। আমরা যখন আমাদের মনকে বশীভূত 
করিতে পারিব, তখন এই সংসার আবার সুখের বলিয়া মনে 
হইবে । তখন কোন কিছুই আমাদের মনে ভাল বা মন্দ ভাব 
উৎপন্ন করিতে পারিবে না। আমরা সবই বেশ যথাস্থানে 
সামঞ্জস্যপূর্ণ দেখিতে পাইব।২ 


আমাদের হৃদয়ে প্রেম, ধর্ম ও পবিত্রতার ভাব যতই 
বাড়তে থাকে, ততই আমরা বাইরে প্রেম, ধর্ম ও পবিত্রতা 
দেখতে পাই। আমরা অপরের কার্যের যে নিন্দাবাদ করি, তা 
প্রকৃতপক্ষে আমাদের নিজেদেরই নিন্দা। তুমি তোমার ক্ষুদ্র 
ব্রহ্মাগুটাকে ঠিক কর-___যা, তোমার হাতের ভিতর রয়েছে-_ 
তা হলে বৃহৎ ব্রন্মাণ্ডও তোমার পক্ষে আপনা-আপনি ঠিক 
হয়ে যাবে। এ যেন জলস্থিতিবিজ্ঞানের (71095186109) 
সমস্যার মতো-_একবিন্দু জলের শক্তিতে সমগ্র জগৎকে 
সাম্যাবস্থায় রাখা যেতে পারে । আমাদের ভিতরে যা নেই, 
বাইরেও তা দেখতে পারি না। বৃহৎ ইঞ্জিনের পক্ষে তৎসদৃশ 
অতি ক্ষুদ্র ইঞ্জিন যেরূপ, সমগ্র জগতের তুলনায় আমরাও 


নিজেকেই আগে বদলাও ৪৫ 


সেইরূপ । ক্ষুদ্র ইঞ্জিনটির ভিতর কোন গোলমাল দেখে আমরা 
বৃহৎ ইঞ্জিনটাতেও কোন গোল হয়েছে, এরূপ কল্পনা করে 
থাকি। 


জগতে যথার্থ যা কিছু উন্নতি হয়েছে তা প্রেমের শক্তিতেই 
হয়েছে। দোষ দেখিয়ে দেখিয়ে কোন কালে ভাল কাজ করা 
যায় না। হাজার হাজার বছর ধরে সেটা পরীক্ষা করে দেখা 
গেছে। নিন্দাবাদে কোনই ফল হয় না।* 


সমস্ত দায়িত্ব নিজের কাধে নাও 


আমাদের বর্তমান অবস্থার জন্য আমরাই দায়ী, এবং 
আছে। আমাদের বর্তমান অবস্থা যদি আমাদের পূর্ব কর্মের 
দ্বারা নিয়ন্ত্রিত হয়, তবে ইহাই নিশ্চিত সিদ্ধান্ত হইবে যে, 
. কর্ম দ্বারাই তাহা হইতে পারি। অতএব আমাদের জানা উচিত 
কিরূপে কর্ম করিতে হইবে৷ 


আমরা যাহা পাইবার যোগ্য, তাহাই পাইয়া থাকি। অহঙ্কার 
ত্যাগ করিয়া ইহাই যেন আমরা উপলব্ধি করি- সঙ্গত কারণ 
ছাড়া কেহ কখনও দুঃখগ্রস্ত হয় না। কখনও কোন আঘাত 
অকারণে আসে নাই; কখনও এমন কোন অকল্যাণ সংঘটিত 
হয় নাই, যাহার জন্য আমি নিজহস্তে পথ প্রস্তুত করি নাই। 
ইহাই আমাদের জানিতে হইবে। নিজেদের বিশ্লেষণ করিলে 
দেখিতে পাইবে, যে কোন আঘাত পাইয়াছ, তাহার জন্য 
উপস্থিত হইয়াছিল। তোমরা করিয়াছ অর্ধেক প্রস্তুতি, বাকি 
অর্ধেক করিয়াছে বহির্জগৎ। এই প্রকারেই আঘাত 
আসিয়াছিল। এই উপলব্ধিই আমাদিগকে শান্ত করিবে । একই 

সঙ্গে এই বিশ্লেষণ হইতেই একটি আশার বাণী আসিবে এবং 
সেই আশার বাণী এইরূপ ৪ বাহ্য প্রকৃতির উপর আমার 
কোন প্রভাব নাই। কিন্তু যাহা আমার ভিতরে, যাহা আমার 
নিকটতর, অর্থাৎ আমার নিজস্ব জগৎ, তাহা আমার 
নিয়ন্ত্রণাধীন । জীবনে ব্যর্থতা ঘটাইতে যদি উভয়েরই প্রয়োজন 
হয়, আমাকে আঘাত দিতে যদি উভয়েরই আবশ্যক হয়, তাহা 
হইলে এই দুইটির মধ্যে যাহা আমার হাতে, তাহা আমি ছাড়িয়া 
দিব না; এক্ষেত্রে কেমন করিয়া আঘাত আসিতে পারে £ আমি 
যদি নিজের উপর যথার্থ প্রভাব বিস্তার করিতে পারি, তাহা 
হইলে আঘাত কখনই আসিবে না।২ 


যখন সকল দায়িত্ব আমাদের উপরে পড়ে, তখন আমরা 
সর্বশক্তি প্রয়োগ করিয়া যত ভালভাবে কাজ করিতে পারি, 
আর কোন অবস্থাতেই তেমন পারি না। আমি তোমাদের 
সকলকেই আহান করিতেছি, বল দেখি, যদি একটি ছোট 
শিশুকে তোমাদের হাতে দিই, তোমরা তাহার প্রতি কিরূপ 
ব্যবহার করিবে? মুহূর্তে তোমাদের জীবন বদলাইয়া যাইবে। 
তোমাদের স্বভাব যেমন হউক না কেন, তোমরা অস্তত সেই 
সময়ের জন্য সম্পূর্ণ নিঃস্বার্থ হইয়া যাইবে । তোমাদের উপর 
দায়িত্ব চাপাইলে তোমাদের পাপবৃত্তি সব পলায়ন করিবে, 
তোমাদের চরিত্র বদলাইয়া যাইবে। এইরূপ যখনই সমুদয় 
দায়িত্ব আমাদের উপর পড়ে, তখনই আমাদের মধ্যে শ্রেষ্ঠ 
ভাবের স্ফুরণ হইবে; যখন আমাদের সমুদয় দোষ অপর 


৫ 


৪৮ ব্যক্তিত্বের বিকাশ 


কাহারও উপর চাপাইতে হয় না, যখন শয়তান বা ঈশ্বর-_ 
কাহাকেও আমরা আমাদের দোষের জন্য দায়ী করি না, তখনই 
আমরা যথাশক্তি ভালভাবে কাজ করি। আমিই আমার 
অদৃষ্টের জন্য দায়ী। আমিই নিজের শুভাশুভের কর্তা 


এই জীবন একটা কঠিন সমস্যা, সন্দেহ নাই। যদিও ইহা 
বজ্ববৎ দুর্ভেদ্য মনে হয়, তথাপি যদি পার, সাহসপূর্বক ইহার 
বাহিরে যাইবার চেষ্টা কর-__আত্মা এই দেহ অপেক্ষা 
অনন্তগুণে শক্তিমান। বেদান্ত তোমার কর্মফলের জন্য ছোটখাট 
দেবতাদের উপর দায়িত্ব অর্পণ করে না, তুমি নিজেই তোমার 
অদৃষ্টের নির্মাতা। তুমি নিজ কর্মফলে ভাল-মন্দ দুই-ই ভোগ 
করিতেছ, তুমি নিজেই নিজের চোখে হাত দিয়া বলিতেছ__ 
অন্ধকার । হাত সরাইয়া লও-_আলো দেখিতে পাইবে । তুমি 
জ্যোতিঃস্বরূপ-_তুমি পূর্ব হইতেই সিদ্ধ ৷£ 

পূর্বোক্ত সমস্যার ইহাই মীমাংসা। যাহারা নিজেদের 
দুঃখকষ্টের জন্য অপরের উপর দোষারোপ করে- দুঃখের 
বিষয়, এমন লোকের সংখ্যাই দিন দিন বাড়িতেছে-_তাহারা 
সাধারণত হতভাগ্য দুর্বলমস্তিক্ষ লোক; তাহারা নিজেদের 
কর্মদোষে এই অবস্থায় আসিয়া পড়িয়াছে, এখন তাহারা 
অন্যের উপর দোষারোপ করিতেছে, কিন্তু তাহাতে তাহাদের 
অবস্থার কিছুমাত্র পরিবর্তন হয় নাঃ কিছুমাত্র উপকার হয় না, 
বরং অপরের ঘাড়ে দোষ চাপাইবার এই চেষ্টা তাহাদিগকে 
আরও দুর্বল করিয়া ফেলে। অতএব তোমার নিজের দোষের 


আত et এ পা ত পিশাশি 


আঁ 

জন্য কাহাকেও নিন্দা করিও না, নিজের পায়ে নিজে দীড়াও, 
সমুদয় দায়িত্ব নিজক্কন্ধে গ্রহণ কর। বল, আমি যে কষ্ট ভোগ 
করিতেছি, তাহা আমারই কৃতকর্মের ফল। ইহাদ্বারা প্রমাণিত 
হয় যে, আমার দ্বারাই এই দুঃখকষ্ট দূরীভূত হইবে । আমি যাহা 
সৃষ্টি করিয়াছি, তাহা আমিই ধ্বংস করিতে পারি; অপরে যাহা 
সৃষ্টি করিয়াছে, তাহা কখনও আমি ধ্বংস করিতে সমর্থ হইব 
না। অতএব উঠ, সাহসী হও, বীর্যবান হও। সব দায়িত্ব নিজের 
উপর গ্রহণ কর-_জানিয়া রাখ, তুমিই তোমার অদৃষ্টের 
সৃষ্টিকর্তা। তুমি যে পরিমাণ শক্তি বা সহায়তা চাও, তাহা 
তোমার ভিতরেই রহিয়াছে । অতএব তুমি এখন এই জ্ঞানবলে 
বলীয়ান হইয়া নিজের ভবিষ্যৎ গঠন করিতে থাক। “গতস্য 
শোচনা নাস্তি'__অনস্ত ভবিষ্যৎ তোমার সম্মুখে । সর্বদা মনে 
রাখিও, তোমার প্রত্যেক চিন্তা, প্রত্যেক কাযই সঞ্চিত থাকিবে; 
ইহাও স্মরণ রাখিবে, যেমন তোমার কৃত প্রত্যেক অসৎ চিন্তা 
ও অসৎ কার্য তোমার উপর ব্যাঘ্বের মতো লাফাইয়া পড়িতে 
উদ্যত, তেমনি তোমার সৎচিত্তা ও সবকার্যগুলি সহস্র দেবতার 
শক্তি লইয়া সর্বদা তোমাকে রক্ষা করিতে প্রস্তুত ।* 


কেমন করিয়া কাজ করিবে £ 


কর্মের জন্যই কর্ম কর। সকল দেশেই এমন কিছু মানুষ 
আছেন, যাঁহাদের প্রভাব সত্যই জগতের পক্ষে কল্যাণকর; 
তাহারা কর্মের জন্যই কর্ম করেন, নাম-যশ গ্রাহ্য করেন না, 
স্বর্গে যাইতেও চাহেন না। লোকের প্রকৃত উপকার হইবে 
আরও উচ্চতর উদ্দেশ্য লইয়া দরিদ্রের উপকার ও মনুষ্য 
জাতিকে সাহায্য করেন; কারণ তাহারা সকার্ষে বিশ্বাসী, 
তাহারা সদ্ভাব ভালবাসেন। নাম-যশের উদ্দেশ্যে কৃত কর্মের 
ফল কখনও সঙ্গে সঙ্গে পাওয়া যায় না; সচরাচর দেখা যায়, 
যখন আমরা বৃদ্ধ হই এবং আমাদের জীবন প্রায় শেষ হইয়া 
আসিয়াছে, তখন আমাদের নাম-যশ হয়। কিন্তু যদি কেহ কোন 
্বার্থপূর্ণ উদ্দেশ্য ছাড়া কাজ করে, সে কি কিছুই লাভ করে 
না? হা, সে সর্বাপেক্ষা বেশি লাভ করে। নিঃস্বার্থ কর্মেই অধিক 
লাভ, তবে ইহা অভ্যাস করিবার সহিষ্ণুতা মানুষের নাই। 
সাংসারিক হিসাবেও ইহা বেশি লাভজনক । প্রেম, সত্য, 
নিঃস্বার্থপরতা-_এগুলি শুধু নীতি-সন্বন্ধীয় আলঙ্কারিক বর্ণনা 
নয়, এগুলি আমাদের সর্বোচ্চ আদর্শ; কারণ এগুলির মধ্যেই 
মহতী শক্তি নিহিত রহিয়াছে।১ 

বেদান্তের আদর্শ যে প্রকৃত কর্ম, তাহা অনস্ত স্থিরতার 
সহিত জড়িত-__যাহাই কেন ঘটুক না, সে স্থিরতা কখনো নষ্ট 
হইবার নয়__চিত্তের সে সমতা কখনো নষ্ট হইবার নয়। আর 
এইরূপ মনোভাবই সর্বাপেক্ষা ভাল। 


আমাকে অনেকে অনেকবার জিজ্ঞাসা করিয়াছেন, আমরা 
কাজের জন্য যেমন একটা আকর্ষণ বোধ করিয়া থাকি, তেমন 
আকর্ষণ না থাকিলে কেমন করিয়া কাজ করিব? আমিও পূর্বে 
এইরূপ মনে করিতাম, কিন্তু যতই আমার বয়স হইতেছে, 
সত্য নহে। কাজের ভিতরে যত কম আকর্ষণ বা কামনা থাকে, 
আমরা ততই সুন্দরভাবে কাজ করিতে সমর্থ হই। আমরা যতই 
আরও বেশি কাজ করিতে পারি। যখন আমরা ভাবাবেগ 
সংযত করিতে পারি না, তখনই আমাদের শক্তির বিশেষ 
অপব্যয় হয়, আমাদের স্নায়ুমণ্ডলী বিকৃত হয়, মন চঞ্চল হইয়া 
উঠে, কিন্তু কাজ খুব কমই হয়। যে শক্তি কার্যরূপে পরিণত 
হওয়া উচিত ছিল, তাহা শুধু হৃদয়াবেগেই পর্যবসিত হয় । মন 
যখন খুব শান্ত ও স্থির থাকে, কেবল তখনই আমাদের সমুদয় 
শক্তিটুকু সওকার্ষে নিয়োজিত হইয়া থাকে। যদি তোমরা জগতে 


ট্রি হর রসি ডন এ এ 

সমতা নষ্ট করিতে পারিত না। এইজন্য যে ব্যক্তি সহজেই 
রাগিয়া যায়, সে বড় একটা কাজ করিতে পারে না, আর যে 
কিছুতেই রাগে না, সে সর্বাপেক্ষা বেশি কাজ করিতে পারে। | 
যে ব্যক্তি ক্রোধ, ঘৃণা বা কোন রিপুর বশীভূত হইয়া পড়ে, | 
সে এ জগতে বড় একটা কিছু করিতে পারে না, সে নিজেকেই 
যেন খণ্ড খণ্ড করিয়া ফেলে, সে বড় একটা কাজের লোক 
হয় না। কেবল শান্ত ক্ষমাশীল স্থিরচিত্ত ব্যক্তিই সর্বাপেক্ষা | 
বেশি কাজ করিয়া থাকেন।২ 
তোমরা বলিবে, “কর্ম কি করিয়া করিতে হয়, তাহা 1 
আবার শিখিবার প্রয়োজন কি? সকলেই তো কোন-না-কোন | 
ভাবে এই জগতে কাজ করিতেছে।” কিন্তু ‘শক্তির অনর্থক | 
ক্ষয়” বলিয়া একটি কথা আছে। গীতায় এই কর্মযোগ সম্বন্ধে 
কথিত আছে, “কর্ম যোগের অর্থ কর্মের কৌশল- বিজ্ঞানসম্মত | 
প্রণালীতে কর্মানুষ্ঠান।” কর্ম কি করিয়া করিতে হয়__জানিলে 
তবেই কর্ম হইতে সর্বাপেক্ষা ভাল ফল পাওয়া যায়। তোমাদের 
স্মরণ রাখা উচিত, সকল কর্মের উদ্দেশ্য__মনের ভিতরে পূর্ব 
হইতে যে শক্তি রহিয়াছে তাহা প্রকাশ করা, আত্মাকে জাগাইয়া 
তোলা। প্রত্যেক মানুষের ভিতরে এই শক্তি আছে এবং জ্ঞানও | 
আছে। এই-সকল বিভিন্ন কর্ম যেন এঁ শক্তি ও জ্ঞানকে বাহিরে | 
প্রকাশ করিবার, এ মহাশক্তিগুলিকে জাগ্রত করিবার i 
আঘাতস্বরূপ ৷* 


আলস্য সর্বপ্রকারে ত্যাগ করিতে হইবে। ক্রিয়াশীলতা 

অর্থে সর্বদাই প্রতিরোধ” বুঝাইয়া থাকে। মানসিক ও শারীরিক 
সর্বপ্রকার অসদ্ভাবের প্রতিরোধ কর; যখন তুমি এই কার্যে 
সফল হইবে, তখন শান্তি আসিবে । এ-কথা বলা অতি সহজ 
যে, কাহাকেও ঘৃণা করিও না, কোন অমঙগলের প্রতিকার 
করিও না’; কিন্তু কার্ধক্ষেত্রে ইহার কি অর্থ দাড়ায়, তাহা 
আমরা জানি। যখন সমগ্র সমাজের চক্ষু আমাদের দিকে, তখন 
আমরা “অপ্রতিকার”-এর ভাব দেখাইতে পারি, কিন্তু বাসনা 
থাকে। যথার্থ অপ্রতিকার হইতে প্রাণে যে শান্তি আসে, আমরা 
তাহার একান্ত অভাব অনুভব করি; মনে হয়-_প্রতিকার 
করাই ভাল ছিল। তোমার যদি অর্থের বাসনা থাকে, এবং 
যদি তুমি জানো যে সমগ্র জগৎ ধনলিন্দু পুরুষকে অসৎ লোক 
বলিয়া মনে করে, তবে তুমি হয়তো অর্থের অন্বেষণে প্রাণপণ 
চেষ্টা করিতে সাহসী হইবে না, কিন্তু তোমার মন দিবারাত্রি 
অর্থের দিকে দৌড়াইতে থাকিবে । এরূপ ভাব কপটতা মাত্র, 
ইহা দ্বারা কোন কার্ষসিদ্ধি হয় না। সংসার-সমুদে ঝাপ দাও, 
কিছুদিন পর যখন সংসারে সুখ-দুঃখ- যাহা কিছু আছে ভোগ 
করিয়া শেষ করিবে, তখনই বৈরাগ্য আসিবে- তখনই শাস্তি 
আসিবে ৪ 

পরে কি হবে সর্বদা এ কথাই যে ভাবে, তার দ্বারা কোন 
কাজই হতে পারে না। যা সত্য বলে বুঝেছিস, তা এখনি করে 
ফেল; পরে কি হবে না হবে, সে কথা ভাববার দরকার কি? 

এতটুকু তো জীবন-_তার ভিতর অত ফলাফল খতালে কি 
কোন কাজ হতে পারে? ফলাফলদাতা একমাত্র তিনি (ঈশ্বর) 
যা হয় করবেন। সে কথায় তোর কাজ কি? তুই ওদিকে না 
দেখে কেবল কাজ করে যা। 


আমাদের কর্তব্য প্রধানত আমাদের পারিপার্শ্বিক অবস্থা 
দ্বারা নির্ধারিত হয়। কর্তব্যের ভিতর কিছু বড়-ছোট থাকিতে 
পারে না। সকাম কর্মীই__তাহার অদৃষ্টে যে কর্তব্য পড়িয়াছে, 
তাহাতে বিরক্তি প্রকাশ করে। অনাসক্ত কর্মীর পক্ষে সকল 
কর্তব্যই সমান, এবং এ্রগুলিই অমোঘ অস্ত্র হইয়া তাহার 
স্বার্থপরতা এবং ইন্দ্রিয়পরতা বিনষ্ট করে এবং সাধক মুক্তির 
পথে অগ্রসর হয়। আমরা যে কার্যে বিরক্তি প্রকাশ করি, 
তাহার কারণ-_আমরা সকলেই নিজেদের খুব বড় ভাবিয়া 
-নিন্ন-অবস্থানির্দিষ্ট অতি ক্ষুদ্র কর্তব্যগুলিও ঠিক ঠিক সম্পাদনে 
স্বীয় অক্ষমতা বুঝিতে পারি এবং তাহাতে আমরা নিজেদের 
সম্বন্ধে যে সকল উচ্চ ধারণা পোষণ করিতাম, তাহা স্বপ্নের 


ন্যায় অন্তহিত হইয়া যায়। যখন আমি বালক ছিলাম, তখন - 


আমি একটা মস্তবড় সম্রাট; কখনো বা নিজেকে অন্য 
কোনরূপ একটা বড়লোক ভাবিতাম। বোধ হয় তোমরাও 
বাল্যকালে এরূপ চিন্তা করিয়াছ। কিন্তু এগুলি সবই 
খেয়ালমাত্র; প্রকৃতিই সর্বদা কঠোরভাবে প্রত্যেকের কর্মানুযায়ী 
ন্যায়সঙ্গত ফলবিধান করিয়া থাকে__তাহার একচুলও এদিক- 


|] 
~~ 

ওদিক হইবার নয়। সেইজন্য আমরা স্বীকার করিতে ইচ্ছুক - 
না হইলেও প্রকৃতপক্ষে আমাদের কর্মকল অনুসারেই আমাদের 
কর্তব্য নির্দিষ্ট হইয়া থাকে । আমাদের অতি নিকটেই. যে কর্তব্য 
রহিয়াছে-_যাহা আমাদের হাতের গোড়ায় রহিয়াছে_ তাহা 
উত্তমরূপে নির্বাহ করিয়াই আমরা ক্রমশ শক্তি লাভ করিয়া 
থাকি। এইরূপে ধীরে ধীরে শক্তি বাড়াইতে বাড়াইতে ক্রমে 
আমরা এমন অবস্থায় পৌছাইতে পারি, যে সময়ে আমরা 
সমাজে সর্বাপেক্ষা সম্মানজনক কর্তব্য পালন করিবার 
সৌভাগ্য লাভ করিব। এইটি জানিয়া রাখা ভাল, কারণ 
প্রতিযোগিতা হইতে ঈর্ধার উৎপত্তি হয় এবং উহা হৃদয়ের 
সৎ ও কোমল ভাবগুলি নষ্ট করিয়া ফেলে । যে ক্রমাগত সকল 
অরুচিকর বলিয়া বোধ হয়। কিছুই তাহাকে কখনো সন্তুষ্ট 
করিতে পারিবে না, এবং তাহার জীবনটা বিফলতায় পর্যবসিত 
হইবে । এস, আমরা কেবল কাজ করিয়া যাই। যে কোন কর্তব্য 
আসুক না কেন, তাহা যেন আমরা সাগ্রহে করিয়া যাইতে 
পারি- সর্বদাই যেন কর্তব্য-সম্পাদনের জন্য সর্বাস্তঃকরণে 
প্রস্তুত থাকিতে পারি। তবেই আমরা নিশ্চয়ই আলোক দেখিতে 
পাইব ।* 

বেদান্ত বলে, এইভাবে কার্য কর-_সকল বস্তুতে ঈশ্বরবুদ্ধি 
কর, সর্বভূতেই তিনি আছেন জান, নিজের জীবনকেও 
ঈশ্বরানুপ্রাণিত, এমন কি ঈশ্বরস্বরূপ চিস্তা কর; জানিয়া 
রাখ- ইহাই আমাদের একমাত্র কর্তব্য, ইহাই আমাদের 

একমাত্র জিজ্ঞাস্য, কারণ ঈশ্বর সকল বস্তৃতেই বিদ্যমান। 
তাহাকে লাভ করিবার জন্য আবার কোথায় যাইবে? প্রত্যেক 
কার্যে, প্রত্যেক চিন্তায়, প্রত্যেক ভাবে তিনি পূর্ব হইতেই 
অবস্থিত। এইরূপ জানিয়া আমাদিগকে. অবশ্য কার্য করিয়া 
যাইতে হইবে। ইহাই একমাত্র পথ-_আর কোন পথ নাই। 
এইরূপ করিলে কর্মফল আমাদিগকে আবদ্ধ করিতে পারিবে 
না। কর্মফল আর আমাদের কোন অনিষ্ট করিতে পারিবে না। 
আমরা দেখিয়াছি, আমরা যত কিছু দুঃখ-কষ্ট ভোগ করি, 
তাহার কারণ এই সকল বৃথা বাসনা। কিন্তু যখন এই 
বাসনাগুলি ঈশ্বরবুদ্ধি দ্বারা বিশুদ্ধ ভাব ধারণ করে, ঈশ্বর- 
স্বরূপ হইয়া যায়, তখন উহারা আর কোন অনিষ্ট করে না। 
যাহারা এই রহস্য জানে নাই, তাহাদিগকে ইহা না জানা পর্যন্ত 
এই আসুরিক জগতে বাস করিতে হইবে। লোকে জানে না, 
এখানে তাহাদের চতুর্দিকে সর্বত্র কি অনভ্ত আনন্দের খনি 
রহিয়াছে, কিন্তু তাহারা এখনও আবিষ্কার করিতে পারে নাই। 
আসুরিক জগতের অর্থ কি? বেদাস্ত বলে__অজ্ঞান।” 


মনের মতো কাজ পেলে অতি মূর্খও করতে পারে । যে 
সকল কাজকেই মনের মতো করে নিতে পারে, সেই বুদ্ধিমান। 
কোন কাজই ছোট নয়, এ সংসারে যাবতীয় বস্তু বটের বীজের 
মতো, সর্ষপের মতো ক্ষুদ্র দেখালেও অতি বৃহৎ বটগাছ তার 
মধ্যে। বুদ্ধিমান সেই, যে এটি দেখতে পায় এবং সকল 
কাজকেই মহৎ করে তোলে ।” 


কেমন করিয়া কাজ করিবে? ৫৭ 


কোন প্রকার কর্তব্য কর্মই তুচ্ছ নয়। নিন্নতর কার্য করে 
বলিয়াই একজন-_যে উচ্চতর কার্য করে তাহার তুলনায় 
নিন্নস্তরের হয় না। কে কিরূপ কর্তব্য করিতেছে দেখিয়া 
মানুষকে বিচার করা উচিত নয়; সেই কর্তব্য সে কিভাবে 
সম্পাদন করিতেছে, তাহা দেখিয়া বিচার করা উচিত। এ কার্য 
করিবার ধরন এবং শক্তিই মানুবের যথার্থ পরীল্ষা। প্রত্যহ 
আবোল-তাবোল বকিয়া থাকেন, এমন একজন অধ্যাপক 
অপেক্ষা যে মুচি নিজ ব্যবসায় ও কর্ম অনুসারে অতি 
অল্সসময়ের মধ্যে একজোড়া সুন্দর মজবুত জুতা প্রস্তুত 
করিতে পারে, সে বড়। 

প্রত্যেক কর্মই পবিত্র এবং কর্তব্যনিষ্ঠাই ঈশ্বরের শ্রেষ্ঠ 
উপাসনা । বদ্ধ ব্যক্তিদের মোহগ্রস্ত ও অজ্ঞানাচ্ছন্ন আত্মাকে 
মুক্ত করিতে এবং জ্ঞানালোক দিতে কর্তব্য প্রভূত সহায়তা 
করে, সন্দেহ নাই। 

আমাদের অতি নিকটেই. যে কর্তব্য রহিয়াছে-_যাহা এখন 
আমাদের হাতে আছে, তাহা উত্তমরূপে সম্পাদন করিয়াই 
আমরা ক্রমশ শক্তি লাভ করি। এইরূপে ধীরে ধীরে শক্তি 
বৃদ্ধি করিয়া আমরা এমন এক অবস্থায় উপনীত হইতে পারি 
যে, জীবনে ও সমাজে সর্বাপেক্ষা লোভনীয় ও সম্মানজনক 
কর্তব্য সম্পাদনের গৌরব ও অধিকার আমরা লাভ করিব।৯ 


প্রভুর মতো কাজ কর 


এই শিক্ষার সারমর্ম এই যে প্রভুর মতো কর্ম করিতে 
হইবে, ক্রীতদাসের মতো নয়। সর্বদা কর্ম কর, কিন্তু দাসের 
মতো কর্ম করিও না। সকলে কিভাবে কর্ম করিতেছে, তাহা 
কি দেখিতেছ না? কেহই সম্পূর্ণভাবে কর্মহীন হইতে পারে 
না। শতকরা নিরানব্বই জন লোক ক্রীতদাসের মতো কর্ম 
করিয়া থাকে--তাহার ফল দুঃখ; এরূপ কর্ম স্বার্থপর । 
স্বাধীনতার সহিত কাজ কর, প্রেমের সহিত কাজ কর! ‘প্রেম’ 
শব্দটি হৃদয়ঙ্গম করা বড় কঠিন। স্বাধীনতা না থাকিলে কখনও 
প্রেম আসিতে পারে না। ক্রীতদাসের পক্ষে যথার্থ প্রেম সম্ভব 
নয়। একটি ক্রীতদাস কিনিয়া শৃঙ্খলে বীধিয়া তাহাকে দিয়া 
কাজ করাও, সে বাধ্য হইয়া একটানাভাবে কাজ করিবে, কিন্ত 
তাহার অন্তরে কোন ভালবাসা থাকিবে না। এইরূপ আমরাও 
যখন সাংসারিক ব্যাপারে ক্রীতদাসের মতো কাজ করি, 
আমাদের অন্তরে কোন ভালবাসা থাকে না; আমাদের এই 
কাজ প্রকৃত কর্ম নয়। আমাদের আত্মীয়-বন্ধুবান্ধবের জন্য 
আমরা যে কাজ করি, এমনকি, আমাদের নিজেদের জন্য যে 
কাজ করি, তাহার সম্বন্ধেও এ কথা খাটে। 
স্বার্থের জন্য কৃত কিনা, তাহার পরীক্ষা এই যে, প্রেমের সহিত 
যে কোন কাজ করা যায়, তাহাতে সুখই হইয়া থাকে । প্রেম- 


স্যার জর 


প্রভুর মতো কাজ কর ৫৯ 


প্রণোদিত এমন কোন কাজ নাই, যাহার ফলে শাস্তি ও আনন্দ 
না আসে।১ 


যে ব্যক্তি স্বেচ্ছায় এবং ভালবাসার সহিত কাজ করে, 
ফলাফলের প্রতি তাহার দৃষ্টি থাকে না। কিন্তু ক্রীতদাসকে 
চাবুক মারার প্রয়োজন হয়; ভৃত্য পারিশ্রমিক চায়। জীবনের 
সর্বত্র এইরূপ। জনসভায় কোন বক্তা একটু বাহবা চায়। 
এইগুলি না দিয়া যদি তাহাকে এক কোণে ফেলিয়া রাখা যায়, 
তবে তাহার মৃত্যু হইবে, কেন-না এইগুলি তাহার প্রয়োজন। 
ইহাই ক্রীতদাসের ভাবে কাজ করা। এরূপ অবস্থায় প্রতিদানে 
কর্ম করা। ভৃত্যের প্রয়োজন পারিশ্রমিকের-_“আমি ইহা 
দিতেছি, তুমি উহা দাও!’ “কর্মের জন্য কর্ম করি_এ-কথা 
বলার মতো সহজ আর কিছুই নাই। কিন্তু এইভাবে কর্ম করার 
মতো কঠিন আর কিছুই নাই ।২ 


আমাদিগকে অবশ্য কার্য করিতে হইবে। সাধারণ মানুষ, 
কাজের কি জানে? যে ব্যক্তি নিজের ভাবরাশি ও ইন্ড্রিয়গণ 
দ্বারা পরিচালিত, সে কাজের কি বুঝে? তিনিই কাজ করিতে 
পারেন, যিনি কোনরূপ বাসনা দ্বারা, কোনরূপ স্বার্থপরতা দ্বারা 
পরিচালিত নন। তিনিই কাজ করিতে পারেন, যীহার অন্য 
কোন উদ্দেশ্য নাই। তিনিই কাজ করিতে পারেন, যাহার কোন 
লাভের প্রত্যাশা নাই। 


জগতের হিতসাধন 


অপরের প্রতি আমাদের কর্তব্যের অর্থ_অপরকে সাহায্য 
করা, জগতের উপকার করা । কেন আমরা জগতের উপকার 
করিব? আপাতত বোধ হয় যে, আমরা জগৎকে সাহায্য 
করিতেছি, বাস্তবিক কিন্তু আমরা নিজেদেরই সাহায্য করিতেছি। 
আমাদের সর্বদাই জগতের উপকার করিবার চেষ্টা করা 
আবশ্যক, ইহাই যেন আমাদের কর্মপ্রবৃত্তির শ্রেষ্ঠ-প্রেরণা হয়ঃ 
কিন্তু যদি আমরা বিশেষ বিচার করিয়া দেখি, তবে দেখিব, 
আমাদের নিকট হইতে এই জগতের কোন সাহায্যেরই প্রয়োজন 
নাই। তুমি আমি আসিয়া উপকার করিব বলিয়া এই জগৎ সৃষ্ট 
হয় নাই। আমি একবার এক হ্রৌস্টীয়) ধর্মোপদেশে 
পড়িয়াছিলাম, “এই সুন্দর জগৎ অতি মঙ্গলময়, কারণ এখানে 
আমরা অপরকে সাহায্য করিবার সময় ও সুবিধা পাই।” বাহ্যত 
ইহা অতি সুন্দর ভাব বটে, কিন্ত জগতে আমাদের সাহায্য 
প্রয়োজন-_এইরূপ বলা কি ঈশ্বরনিন্দা নয়? অবশ্য জগতে 
যে যথেষ্ট দুঃখ আছে, তাহা আমরা অস্বীকার করিতে পারি না। 
সুতরাং আমরা যত কাজ করি, তাহার মধ্যে অপরকে সাহায্য 
করাই সর্বাপেক্ষা ভাল কাজ। যদিও আমরা শেষ পর্যন্ত 
দেখিব__পরকে সাহায্য করা নিজেরই উপকার করা ।১ 


তথাপি আমাদিগকে পরোপকার করিতে হইবে; ইহাই 


জগতের হিতসাধন ৬১ 


আমাদের কর্মপ্রবৃত্তির সর্বোচ্চ প্রেরণা, কিন্তু আমাদের সর্বদাই 
জানা উচিত যে, পরোপকার করা এক পরম সুযোগ ও 
সৌভাগ্য। উচ্চ মঞ্চের উপর দাঁড়াইয়া পাঁচটি পয়সা লইয়া 
গরিবকে বলিও না, ‘এই নে বেচারা” বরং তাহার প্রতি কৃতজ্ঞ 
হও-_এঁ গরিব লোকটি আছে বলিয়া তাহাকে সাহায্য করিয়া 
তুমি নিজের উপকার করিতে পারিতেছ। যে গ্রহণ করে সে 
ধন্য হয় না, যে দান করে সেই ধন্য হয়। তুমি যে তোমার 
দয়া ও করুণাশক্তি জগতে প্রয়োগ করিয়া নিজেকে পবিত্র ও 
সিদ্ধ করিতে সমর্থ হইতেছ, এজন্য তুমি কৃতজ্ঞ হও ।২ 

এই দেহটা-_যাতে “আমি” অভিমান করে বসে আছিস, 
এই দেহটা পরের জন্য উৎসর্গ করেছি, এ কথা ভাবতে গেলে 
এই আমিত্টাকেও ভুলে যেতে হয়। অস্তিমে বিদেহ-বুদ্ধি 
আসে। তুই যত একাপ্রতার সহিত পরের ভাবনা ভাববি, 
ততটা আপনাকে ভুলে যাবি। এরূপে কর্মে যখন ক্রমে 
চিত্তশুদ্ধি হয়ে আসবে, তখন তোরই আত্মা সর্বজীবে সর্বঘটে 
বিরাজমান__এ তত্ত্ব দেখতে পাবি। তাই পরের হিতসাধন 
হচ্ছে, আপনার আত্মার বিকাশের একটা উপায়, একটা পথ। 
এও জানবি এক প্রকারের ঈশ্বর-সাধনা। এরও উদ্দেশ্য 
হচ্ছে__আত্মবিকাশ ।৩ 

যখন তুমি কোন লোককে কিছু দাও এবং পরিবর্তে কিছুই 
আশা না কর, সে তোমার কাছে কৃতজ্ঞ থাকুক এটুকুও 
চাও, তখন তাহার অকৃতজ্ঞতা তোমার উপর কোন প্রতিক্রিয়া 


৬২ ব্যক্তিত্বের বিকাশ 


করিবে না, কারণ তুমি কিছুই প্রত্যাশা কর নাই, কখনই চিন্তা 
কর নাই যে, তোমার প্রতিদান পাইবার কোন অধিকার আছে। 
তাহার যাহা প্রাপ্য ছিল, তুমি তাহাই দিয়াছিলে। তাহার নিজ 
বাহক করিয়াছিল মাত্র? কিছু দান করিয়া তুমি গর্ববোধ করিবে 
রেন__তুমি তো উহার বাহকমাত্র £ জগৎ নিজ কর্মের দ্বারা 
উহা লাভ করিবার যোগ্য হইয়াছিল। ইহাতে তোমার 
অহঙ্কারের কারণ কি? জগৎকে তুমি যাহা দিতেছ, তাহা এমন 
একটা বড় কিছু নয়।৪ 


কিছুই আকাঙ্ক্ষা করিও না; প্রতিদানে কিছুই চাহিও না। 
যাহা তোমার দিবার আছে দাও; ইহা তোমার নিকট ফিরিয়া 
-আসিবে, কিন্তু সে বিষয়ে এখন চিন্তা করিও না। সহজ্রগুণ 
বর্ধিত হইয়া ইহা ফিরিয়া আসিবে, কিন্ত ইহার উপর 
মনোনিবেশ মোটেই করিবে না। দানের শক্তি লাভ কর; 
দাও-_ব্যস, সেখানেই শেষ। শিক্ষা কর-_দান করিবার জন্যই 
এ জীবন, প্রকৃতি তোমাকে দান করিতে বাধ্য করিবে; সুতরাং 
ত্যাগ করতেই হইবে_ যাহা দেয়, তাহা দিতেই হইবে। তুমি 
এই সংসারে আসো সঞ্চয় করিবার জন্য। মুষ্টি বদ্ধ করিয়া 
তুমি গ্রহণ করিতে চাও; কিন্তু প্রকৃতি তোমার গলা টিপিয়া 
তোমাকে দান করিতে বাধ্য করে । তোমার ইচ্ছা থাকুক বা না 
থাকুক, তোমাকে দিতেই হইবে। যে মুহূর্তে তুমি বলিবে, “আমি 
দিব না” সেই মুহূর্তেই আঘাত আসিয়া তোমাকে দুঃখ দিবে। 


জগতের হিতসাধন ৬৩ 


এমন কেহই নাই, যে পরিণামে সর্বস্ব ত্যাগ করিতে বাধ্য না 
হইবে। এই নিয়মের বিরুদ্ধে যে যত বেশি সংগ্রাম করিবে, 
সে তত বেশি দুঃখ অনুভব করিবে । আমরা ত্যাগ করিতে 
সাহস করি না বলিয়াই, প্রকৃতির এই বিরাট দাবি বিনীতভাবে 
মানিয়া লইতে স্বীকার করি না বলিয়াই দুঃখ পাই। ধর, অরণ্য 
লোপ পাইল, কিন্তু ইহার ফলস্বরূপ আমরা সূর্যের উত্তাপ পাই। 
সূর্য সাগর হইতে জল. আহরণ করিয়া বৃষ্টিধারারূপে উহা 
প্রত্যর্পণ করে। তুমি আদান-প্রদানের যন্তস্বরূপ; তুমিও দান 
করিবার জন্যই গ্রহণ কর। সুতরাং প্রতিদানে কিছুই চাহিও 
না; যতই দান করিবে, ততই সবকিছু তোমার নিকট ফিরিয়া 
আসিবে । যত শীঘ্র এই কক্ষটি বায়ুশন্য করিবে, তত শীঘ্র ইহা 
বাহিরের বায়ুদ্বারা পূর্ণ হইবে; কিন্তু সমস্ত দরজা, সমস্ত ছিদ্র 
বায়ু কখনও ভিতরে আসিবে না; ফলে ভিতরের বায়ু গতিহীন 
হইয়া দূষিত ও বিষাক্ত হইবে। নদী অবিরত সাগরের মধ্যে 
নিজেকে নিঃশেষিত করিতেছে এবং পূর্ণ হইতেছে। সাগরের 
মধ্যে নদীর নির্গমন রুদ্ধ করিও না; যে মুহূর্তে ইহা করিবে, 
সেই মুহূর্তে তুমি মৃত্যুর কবলে পড়িবে । 

বিদ্যা, বুদ্ধি, ধন, জন, বল, বীর্য__যাহা কিছু প্রকৃতি 
আমাদের নিকট সঞ্চিত করেন, তাহা পুনর্বার সঞ্চারের জন্য; 
এ কথা মনে থাকে না-__গচ্ছিত ধনে আত্মবুদ্ধি হয়, অমনিই 
সর্বনাশের সূত্রপাত ৷* 


৬ 


. মা, 


নিহস্বার্থপরতাই সাফল্য আনবে 


এইরূপে মনের সমুদয় বহির্মুখ শক্তি স্বার্থের উদ্দেশ্যে 
ধাবিত হইয়া বিক্ষিপ্ত হয়, এগুলি আর তোমার নিকট ফিরিয়া 
আসিয়া তোমার শক্তি-বিকাশে সাহায্য করে না, কিন্তু 
এগুলিকে সংযত করিলে তোমার শক্তি বর্ধিত হইবে। এই 
সংযম হইতে মহতী ইচ্ছা-শক্তি উদ্ভূত হইবে; উহা শ্রীস্ট বা 
বুদ্ধের মতো চরিত্র সৃষ্টি করিবে। অজ্ঞ ব্যক্তিরা এই রহস্য 
জানে না, তথাপি তাহারা জগতের উপর প্রভূত্ব করিতে চায়। 
নির্বোধ ব্যক্তি জানে না যে, সে যদি কাজ করে এবং কিছুদিন 
অপেক্ষা করে, তবে সমুদয় জগৎ শাসন করিতে পারে । সে 
কয়েক বৎসর অপেক্ষা করুক, এবং এই. অজ্ঞানসুলভ 


জগৎশাসনের ভাবকে সংযত করুক। এ ভাব সম্পূর্ণ চলিয়া - 


গেলেই সে জগৎ শাসন করিতে পারিবে । অনেক পশু যেমন 
কয়েক পদ অগ্রে কি আছে, তাহার কিছুই জানিতে পারে না, 
আমাদের মধ্যে অনেকেই অল্প কয়েক বৎসর পরে কি ঘটিবে, 
তাহার কিছুই অনুমান করিতে পারে না। আমরা যেন একটি 
সঙ্কীর্ণ বৃত্তের মধ্যে আবদ্ধ__ইহাই. আমাদের সমুদয় জগৎ। 
উহার বাহিরে আর কিছু দেখিবার ধৈর্য আমাদের নাই, 
এইভাবেই আমরা অসাধু ও দুর্বৃত্ত হইয়া পড়ি। ইহাই আমাদের 
দুর্বলতা-_ শক্তিহীনতা।১ 

নিঃস্বার্থপরতাই. সাফল্য আনবে ৬৫ 


সবচেয়ে বড় পাপ স্বার্থপরতা-_আগে নিজের ভাবনা 
ভাবা। যে মনে করে-_আমি আগে খাইব, আমি অপরের 
হইব; যে মনে করে__আমি অপরের আগে স্বর্গে যাইব, আমি 
অপরের আগে মুক্তিলাভ করিব, সেই ব্যক্তিই স্বার্থপর ৷ 
স্বার্থশূন্য ব্যক্তি বলেন, আমার পালা সকলের শেবে; আমি 
স্বৰ্গে যাইতে চাই না__যদি আমার ভ্রাতৃবর্গকে সাহায্য করিবার 
জন্য নরকে যাইতে হয়, তাহাতেও প্রস্তুত আছি। কেহ ধার্মিক 
কি অধার্মিক__ পরীক্ষা করিতে হইলে দেখিতে হইবে, সে ব্যক্তি 
কতদূর নিঃস্বার্থ। যে অধিক নিঃস্বার্থ, সে-ই অধিক ধার্মিক, সে-ই 
শিবের সামীপ্য লাভ করে; সে পণ্তিতই হউক, মুর্খই হউক, 
শিবের বিষয় কিছু জানুক বা না জানুক, সে অপর ব্যক্তি 
অপেক্ষা শিবের অধিকতর নিকটবতী। আর যদি কেহ স্বার্থপর 
হয়, সে যদি পৃথিবীতে যত দেবমন্দির আছে, সব দেখিয়া 
থাকে, সব তীর্থ দর্শন করিয়া থাকে, সে যদি চিতাবাঘের মতো 
সাজিয়া বসিয়া থাকে, তাহা হইলেও সে শিব হইতে অনেক 
দূরে অবস্থিত।২ 
অসাধারণ দৃঢ়তা ও এঁকাস্তিকতা বর্তমান । ইহাই তাহার জীবনে 
বিরাট সফলতার হেতু । সে হয়তো সম্পূর্ণ স্বার্থশুন্য হইতে 
পারে নাই, কিন্তু সে ক্রমশ এই আদর্শের দিকেই অগ্রসর 
হইতেছিল। সে যদি সম্পূর্ণরূপে স্বার্থশূন্য হইতে পারিত, তবে 


৬৬ ব্যক্তিত্বের বিকাশ 


তাহার জীবন বুদ্ধ বা শ্রীস্টের জীবনের মতো মহান ও সার্থক 
হইতে পারিত। স্বার্থশূন্যতার তারতম্যের উপরই সর্বক্ষেত্রে 
সফলতার তারতম্য নির্ভর করে।” 

Life is ever expanding, contraction is death 
(জীবন হচ্ছে সম্প্রসারণ, সঙ্কোচনই মৃত্যু) ৷ যে আত্মস্তরি 
আপনার আয়েস খুঁজছে, কুঁড়েমি করছে, তার নরকেও জায়গা 
নাই ৪ 


সি শোপিস সী J Sc SALTS thot tnt 4d be 


00000 ক্ষ তক রচঠচচচচচান্র্ SE; —-- 


ভালবাসাই ফলদায়ী 


প্রেম, নিষ্ঠা এবং ধৈর্য এই তিনটি জিনিস ছাড়া, আর 
কিছুরই দরকার নাই। উন্নতি, অর্থাৎ বিস্তার, অর্থাৎ প্রেম 
এছাড়া আর জীবনের মূল্য কি? সুতরাং প্রেমই জীবন । প্রেমই 
জীবনের একমাত্র বিধান এবং ভারি মৃত্যু। একথা 
ইহলোকে যেমন সত্য, পরলোকেও তাই। পরোপকারই জীবন 
এবং তাহা না করাই মৃত্যু। শতকরা নব্বইজন নরপশুই মৃত, 
প্রেততুল্য। কারণ, হে যুবকবৃন্দ, একমাত্র সে-ই জীবিত যে 
ভালবাসতে জানে । তোমরা, যাহারা আমার সন্তান, তাহারা 
দরিদ্র, অজ্ঞ, নিপীড়িত জনগণের ব্যথা প্রাণে প্রাণে অনুভব 
মস্তক ঘুরিয়া উঠুক, তোমাদের পাগল হইয়া যাইবার উপক্রম 
হউক। তারপর হৃদয় নিঙড়ে ভগবানের পাদপদ্মে তোমাদের 
অন্তরের দুঃখ জানাও । তখন দেখিবে তাহার কাছ হইতে শক্তি 
এবং সাহায্য আসিবে; অদম্য উৎসাহে তখন তোমরা জ্বলিয়া 
উঠিবে ।...হে আমার সন্তানগণ, ভয় পাইও না। তারকাখচিত 
অনভ্ত আকাশের দিকে ভয়ে ভয়ে চাহিয়া ভাবিও না এ 
আকাশ তোমাদের পিষিয়া ফেলিবে। অপেক্ষা কর, দেখিবে, 
অল্প কিছুক্ষণের মধ্যে সবই তোমার পদতলে । ধৈর্য ধর। টাকাই 
বলো, নাম-যশই বলো, আর বিদ্যাবুদ্ধিই বলো- কিছুতেই 


৬৮ ব্যক্তিত্বের বিকাশ 


কিছু হয় না। কেবল ভালবাসাতেই সব হয়। চরিত্রই কেবল 
দুস্তর বাধাবিঘ্ অতিক্রম করিয়া পথ করিয়া নিতে পারে ।১ 


মানুষ হয়ে মানুষের জন্য যাদের প্রাণ না কাদে, তারা কি 
আবার মানুষ £২ 

কর্তব্য বিশেষ রুচিকর নয়। প্রেম কর্তব্য-চক্রকে ন্নেহসিক্ত 
করিলে তবেই উহা বেশ সহজভাবে চলিতে থাকে, নতুবা 
কর্তব্য ক্রমাগত সংঘর্ষ! অন্যথা কিভাবে পিতামাতা সন্তানের 
প্রতি, সন্তান পিতামাতার প্রতি, স্বামী স্ত্রীর প্রতি, এবং স্ত্রী স্বামীর 
প্রতি কর্তব্যপালন করিতে পারে? আমরা কি জীবনের 
প্রতিদিনই সংঘর্ষের সম্মুখীন হইতেছি না? প্রেমমিশ্রিত হইলেই 
কর্তব্য রুচিকর হয়। প্রেম আবার কেবল স্বাধীনতাতেই দীপ্তি 
যে শত শত ছোট ছোট ঘটনা জীবনে প্রত্যহ ঘটিবেই, 
_সেইগুলির দাস হওয়াই কি স্বাধীনতা? আমরা জীবনে যেসব 
ছোটখাট রূঢ় সংঘর্ষের সম্মুখীন হই, এগুলি সহ্য করাই 
স্বাধীনতার সর্বোচ্চ অভিব্যক্তি। নারীগণ নিজেদের ঈর্ষাপূর্ণ 
খিটখিটে মেজাজের দাস হইয়া স্বামীর উপর দোষারোপ করে 
এবং মনে করে, তাহারা যেন নিজেদের স্বাধীনতা জাহির 
করিতেছে। তাহারা জানে না যে, এইরূপে তাহারা নিজেদের 
দাসী বলিয়াই প্রতিপন্ন করিতেছে। যে সকল স্বামী সর্বদাই স্ত্রীর 
দোষ দেখে, তাহাদের সম্বন্ধেও এই একই কথা ।* 


হে বৎস, যথার্থ ভালবাসা কখনও বিফল হয় না। আজই 

ভালবাসাই ফলদারী ৬৯ 


হউক, কালই হউক, শত শত যুগ পরেই হউক, সত্যের জয় 
হইবেই, প্রেমের জয় হইবেই। তোমরা কি মানুষকে ভালবাস? 
ঈশ্বরের অন্বেষণে কোথায় যাইতেছ? দরিদ্র, দুঃখী, দুর্বল_ 
সকলেই কি তোমার ঈশ্বর নয়? অগ্রে তাহাদের উপাসনা কর 
না কেন? গঙ্গাতীরে বাস করিয়া কূপ খনন করিতেছ কেন? 
প্রেমের সর্বশক্তিমন্তায় বিশ্বাস কর। নামযশের ফাঁকা চাকচিক্যে 
কি হইবে? খবরের কাগজে কি বলে না বলে, আমি সে দিকে 
লক্ষ্য করি না। তোমার হৃদয়ে প্রেম আছে তো? তবেই তুমি 
সর্বশক্তিমান। তুমি সম্পূর্ণ নিষ্কাম তো? তাহা যদি হও, তবে 
তোমার শক্তি কে রোধ করিতে পারে? চরিত্রবলে মানুষ 
সর্বত্রই জয়ী হয়। ঈশ্বরই তাহার সম্তানগণকে সমুদ্রগর্ভে রক্ষা 


করিয়া থাকেন! 


সমষ্টি ছাড়িয়া ব্যষ্টির অস্তিত্বই অসম্ভব, এ অন্ত সত্য-_ 
জগতের মূল ভিস্তি। অনন্ত সমষ্টির দিকে সহানুভূতিযোগে 
তাহার সুখে সুখ, দুঃখে দুঃখ ভোগ করিয়া শনৈঃ অগ্রসর 
হওয়াই ব্যন্টির একমাত্র কর্তব্য। শুধু কর্তব্য নহে, ইহার 
ব্যতিক্রমে মৃত্যু-_পালনে অমরত্ব । 


যদি একজনের মনে_ এ সংসার-নরককুণ্ডের মধ্যে 
একদিনও একটু আনন্দ ও শাস্তি দেওয়া যায়, সেইটুকুই সত্য, 
এই তো আজন্ম ভুগে দেখছি__বাকি সব ঘোড়ার ডিম।...৯ 


দুর্বলতাই মৃত্যু 

এই জীবনেই হউক বা অন্য কোন জীবনেই হউক দুর্বলের 
স্থান নাই, দুর্বলতা দাসত্ব আনে। দুর্বলতা সর্বপ্রকার শারীরিক 
ও মানসিক দুঃখের কারণ । দুর্বলতাই মৃত্যু। শতসহস্ম জীবাণু 
আমাদের চারিদিকে বিচরণ করিতেছে; কিন্তু যে পর্যন্ত না 
আমরা দুর্বল হইয়া পড়ি, যে পর্যন্ত না আমাদের দেহ এগুলি 
গ্রহণ করিবার জন্য পূর্বেই প্রস্তুত ও উন্মুখ হয়, সে পর্যন্ত এ 
জীবাণুগুলি আমাদের অনিষ্ট করিতে পারে না। লক্ষ লক্ষ 
দুঃখের জীবাণু আমাদের চারিদিকে ভাসমান থাকিতে পারে; 
এগুলিকে গ্রাহ্য করিলে চলিবে না। যে পর্যন্ত আমাদের মন 
দুর্বল না হয়, সেগুলি আমাদের নিকট আসিতে সাহস করিবে 
না; আমাদিগকে আয়ত্ত করিবার কোন শক্তি তাহাদের নাই। 
জীবনের পরম সত্য এই 2 শক্তিই জীবন, দুর্বলতাই মৃত্যু 
শক্তিই সুখ ও আনন্দ; শক্তিই অন্ত ও অবিনশ্বর জীবন; 
দুর্বলতাই অবিরাম দুঃখ ও উদ্বেগের কারণ; দুর্বলতাই মৃত্যু ১ 


যাহা কিছু ভয়াবহ, তাহা হইতেই আমরা সকলে ব্যাধ- 
কর্তৃক অনুসৃত শশকের মতো পলায়ন করিতেছি এবং 
তাহাদের মতোই মাথা লুকাইয়া নিজেদের নিরাপদ ভাবিতেছি। 
সমগ্র জগৎই যাহা কিছু ভয়াবহ, তাহা হইতেই পলাইবার চেষ্টা 
করিতেছে। এক-সময়ে আমি কাশীতে একটা পথ দিয়া 

দুর্বলতাই মৃত্যু ৭১ 
যাইতেছিলাম, উহার এক পাশে ছিল একটা প্রকাণ্ড জলাশয় 
ও অপর পাশে একটা উঁচু দেওয়াল। মাটিতে অনেকগুলি 
বানর ছিল; কাশীর বানরগুলি দীর্ঘকায় জানোয়ার এবং অনেক 
সময় অশিষ্ট। এখন এ বানরগুলির মাথায় খেয়াল হইল যে, 
তাহারা আমাকে সেই রাস্তা দিয়া যাইতে দিবে না। তাহারা 
ভয়ানক চিৎকার করিতে লাগিল এবং আমার নিকট আসিয়া 
আমার পা জড়াইয়া ধরিল। তাহারা আমার আরও কাছে 
আসিতে থাকায় আমি দৌড়াইতে লাগিলাম; কিন্তু যতই 
দৌড়াই, ততই. তাহারা আরও নিকটে আসিয়া আমাকে 
কামড়াইতে লাগিল। বানরদের হাত এড়ানো অসম্ভব বোধ 
হইল-_এমন সময় হঠাৎ একজন অপরিচিত লোক আমাকে 
যেমন তাহাদের দিকে মুখ করিয়া দীড়াইলাম, অমনি তাহারা 
পিছু হটিয়া পলাইল। সমগ্র জীবন আমাদের এই শিক্ষা পাইতে 
সাহসের সহিত উহা রুখিতে হইবে। জীবনের দুঃখ-কষ্টের 
ভয়ে না পলাইয়া সম্মুখীন হইলেই বানরদলের মতো সেগুলি 
হটিয়া যায়। যদি আমাদিগকে কখন মুক্তি বা স্বাধীনতা অর্জন 
প্রকৃতি হইতে পলায়ন করিয়া নয়। কাপুরুষেরা কখনও 
জয়লাভ করিতে পারে না। যদি আমরা চাই__ভয় কষ্ট ও 
অজ্ঞান আমাদের সম্মুখ হইতে দূর হইয়া যাক, তাহা হইলে 
আমাদিগকে এগুলির সহিত সংগ্রাম করিতে হইবে ।২ 


৭২ ব্যক্তিত্বের বিকাশ 


আমাদের জীবনে যে শক্তির একান্ত প্রয়োজন, ইহাই সেই 
শক্তি। কারণ যাহাকে আমরা পাপ বলি, দুঃখ বলি, তাহার 
একটিমাত্র কারণ আছে-_আমাদের দুর্বলতাই সেই কারণ। 
দুর্বলতার সঙ্গে অজ্ঞান আসে, অজ্ঞানের সঙ্গে আসে দুঃখ । 
নিরাকারের উপাসনা আমাদিগকে শক্তিমান করিয়া তুলিবে। 
আমরা তখন দুঃখকে, হীনতর উগ্রতাকে হাসিয়া উড়াইয়া দিব; 
হিংস্র ব্যাঘ্ধ তখন তাহার ব্যাঘ্র-স্বরূপের পিছনে আমার 
নিজেরই আত্মাকে উদ্ঘাটিত করিয়া দেখাইবে ৷* 


হে আমার যুবক বন্ধুগণ, তোমরা সবল হও-_ তোমাদের 
নিকট ইহাই আমার বক্তব্য । গীতাপাঠ অপেক্ষা ফুটবল 
খেলিলে তোমরা স্বর্গের আরও নিকটবতী হইবে । আমাকে 
অতি সাহসপূর্বক এই কথাগুলি বলিতে হইতেছে; কিন্তু না 
বলিলেই নয়। আমি তোমাদিগকে ভালবাসি। আমি জানি, 
সমস্যা কি__কাটা কোথায় বিধিতেছে। আমার কিছু অভিজ্ঞতা 
আছে। তোমাদের বলি, তোমাদের শরীর একটু শক্ত হইলে 
তোমরা গীতা আরও ভাল বুঝিবে। তোমাদের রক্ত একটু 
তাজা হইলে তোমরা শ্রীকৃষ্ণের মহতী প্রতিভা ও মহান বীর্য 
ভাল করিয়া বুঝিতে পারিবে। যখন তোমাদের শরীর 
তোমাদের পায়ের উপর দৃঢ়ভাবে দণ্ডায়মান হইবে, যখন 
তোমরা নিজেদের মানুষ বলিয়া অনুভব করিবে, তখনই 
তোমরা উপনিষদ ও আত্মার মহিমা ভাল করিয়া বুঝিবে। ৪ 


জগতের পাপ-অত্যাচারের কথা বলিও না। বরং তোমাকে 

শাতাহ মৃত্যু ৭৩ 


যে জগতে এখনও পাপ দেখিতে হইতেছে, সেজন্য রোদন 
কর। নিজে কাঁদো যে, তোমাকে এখনও সর্বত্র পাপ দেখিতে 
হইতেছে । যদি তুমি জগতের উপকার করিতে চাও, তবে আর 
জগতের উপর দোষারোপ করিও না, উহাকে আরও বেশি 
দুর্বল করিও না। এই সকল পাপ দুঃখ প্রভৃতি আর কি? 
এগুলি তো দুর্বলতারই ফল। মানুষ ছেলেবেলা হইতে শিক্ষা 
পায় যে, সে দুর্বল ও পাপী। জগৎ এইরূপ শিক্ষা দ্বারা দিন 
দিন দুর্বল হইতে দুর্বলতর হইয়াছে। তাহাদিগকে শিখাও বে, 
I তাহারা সকলেই সেই অমৃতের সন্তান__এমন কি যাহাদের 
ভিতরে আত্মার প্রকাশ অতি ক্ষীণ, তাহাদিগকেও উহা শিখাও। 
বাল্যকাল হইতেই তাহাদের মস্তিষ্কে এমন সকল চিন্তা প্রবেশ 
করুক, যাহা তাহাদিগকে যথার্থ সাহায্য করিবে, যাহা 
তাহাদিগকে সবল করিবে, যাহাতে তাহাদের যথার্থ কল্যাণ 
হইবে । দুর্বলতা ও কর্মশক্তিলোপকারী চিস্তা যেন তাহাদের 
মস্তিষ্কে প্রবেশ না করে। সৎ-চিত্তার স্রোতে গা ঢালিয়া দাও, 
সময়েও ‘সোহহং, সোহহং, বলিয়া দেহত্যাগ কর। ইহাই 
সত্য..জগতের অন্ত শক্তি তোমার ভিতরে। যে কুসংস্কার 
সাহসী হও । সত্যকে জানিয়া তাহা জীবনে পরিণত কর । চরম 
লক্ষ্য অনেক দূর হইতে পারে, কিন্তু -উত্তিষ্ঠত জাগ্রত প্রাপ্য 
বরান্‌ নিবোধত ।” 


4 


৬. 


৭৪ ব্যক্তিত্বের বিকাশ 


দুর্বল লোকগুলি যখন সব কিছু খোয়াইয়া আরও দুর্বল 
হইয়া পড়ে, তখন তাহারা যত অগ্রাকৃত উপায়ে টাকা 
রোজগার করিবার ধান্ধায় থাকে এবং ফলিত জ্যোতিষ বা এ 
ধরনের জিনিসের আশ্রয় নেয়। “কাপুরুষ ও মূর্খরাই অদৃষ্টের 
দোহাই দেয়” সংস্কৃত প্রবচনে এইরূপ আছে। কিন্তু যিনি 
গড়িব।” যাহারা বৃদ্ধ হইতে চলিয়াছে, তাহারাই নিয়তির কথা 
বলে। যুবকেরা সাধারণত জ্যোতিষের দিকে ঘেঁষে না। 
গ্রহসমূহের প্রভাব হয়তো আমাদের উপর রহিয়াছে, কিন্ত 
তাহাতে আমাদের বেশি কিছু আসে যায় না।... 


নক্ষত্রগুলি আসুক, তাহাতে ক্ষতি কি? একটি নক্ষত্র দ্বারা 
যদি আমার জীবন বিপর্যস্ত হয়, তবে আমার জীবনের মুল্য 
এক কানাকড়িও নয়। জ্যোতিষ-বিদ্যায় বা এ ধরনের রহস্যপূর্ণ 
ব্যাপারে বিশ্বাস সাধারণত দুর্বল চিত্তের লক্ষণ; অতএব যখনই 
আমাদের মনে সে সব জিনিস প্রাধান্য লাভ করিতে থাকে, 
তখনই আমাদের উচিত চিকিৎসকের পরামর্শ লওয়া, উত্তম 
খাদ্য খাওয়া ও উপযুক্ত বিশ্রাম গ্রহণ করা ।৬ 

আমার সমস্ত শিক্ষার প্রথম ও প্রধান কথা এই ৪ যাহা 
কিছু তোমার আধ্যাত্মিক, মানসিক ও শারীরিক দুর্বলতা আনে, 
তাহা পায়ের আঙুল দিয়াও স্পর্শ করিবে না। মানুষের মধ্যে 
যে স্বাভাবিক শক্তি রহিয়াছে, তাহার বিকাশই ধর্ম। অনস্ত শক্তি 
যেন একটি স্প্রিং-এর ন্যায় কুশুলীবদ্ধ হইয়া এই ক্ষুদ্র দেহের 


দুর্বলতাই মৃত্যু ৭৫ 
মধ্যে রহিয়াছে এবং সেই চাপা শক্তি ক্রমে বিস্তৃতিলাভ 
করিতেছে। নানা দেহ ধারণ করিয়া ইহা নিজেকে বিকাশ 
করিতে চায়। যে দেহগুলি এই বিকাশের অনুপযুক্ত, 
সেইগুলিকে ছুঁডিয়া ফেলিয়া এ শক্তি উন্নততর দেহ গ্রহণ 


-করে। ইহাই মানুষের ইতিহাস-_ধর্ম, সভ্যতা বা প্রগতির 


ইতিহাস। সেই বিশালবপু শৃঙ্খলিত দৈত্য প্রমিথিউসের বন্ধন 
ছিড়িয়া যাইতেছে। সর্বত্রই এই শক্তির বিকাশ। জ্যোতিষ 
প্রভৃতি অনুরূপ ভাবের মধ্যে কণামাত্র সত্য থাকিলেও সেগুলি 
বর্জন করা উচিত৷" 


সাহসী হও 


কয়েক বৎসর পূর্বে “সচিত্র লণ্ডন সমাচার’ (Illustrated 
London News)-এ একটি সংবাদ পাঠ করি। কতকগুলি 
জাহাজ’ প্রশান্ত মহাসাগরে “সাউথ সী’ দ্বীপপুঞ্জের নিকট 
ঝটিকাক্রান্ত হয়। এ পত্রিকায় জাহাজগুলির একটি চিত্রও ছিল। 
একখানি ব্রিটিশ জাহাজ ছাড়া সবগুলিই ভগ্ন হইয়া ডুবিয়া 
যায়। সেই জাহাজখানিই ঝড় কাটাইয়া চলিয়া আসে। ছবিতে 
দেখা যায়-_যে জাহাজগুলি ডুবিয়া যাইতেছে, সেগুলির 
মজ্জমান আরোহী দল ডেকের উপর দীড়াইয়া অন্য জাহাজটির 
লোকগুলিকে উৎসাহ দিতেছে। তাহাদের মতো সাহসী ও মহান 
হও ।১ 

যখনই অন্ধকার আসিবে, তখনই নিজের স্বরূপ প্রকাশ 
করিও, দেখিবে__সকল বিরুদ্ধ শক্তি বিলীন হইয়া যাইবে। 
বিরুদ্ধ শক্তিগুলি তো স্বপ্ন মাত্র। জীবনপথের বাধাবিদ্মগুলি 
পর্বত প্রমাণ, দুর্লজ্ঘ্য ও বিষাদময় বলিয়া মনে হইলেও এগুলি 
মায়া ছাড়া আর কিছুই নয়। ভয় করিও না, দেখিবে উহারা 
দূরে চলিয়া গিয়াছে। বাধা চূর্ণ করিয়া ফেল, দেখিবে অদৃশ্য 


* প্রশান্ত মহাসাগরে সামোয়া দ্বীপপুঞ্জের নিকট ব্রিটিশ জাহাজ ক্যালিওপি 
(Calliope) ও আমেরিকার কতকগুলি যুদ্ধজাহাজ । 


সাহসী হও ৭৭. 


হইয়া গিয়াছে; পদদলিত কর, দেখিবে মরিয়া গিয়াছে। ভীত 
হইও না। বার বার বিফল হইয়াছ বলিয়া নিরাশ হইও না। 
কাল নিরবধি, অগ্রসর হইতে থাক, বার বার তোমার শক্তি 
প্রকাশ করিতে থাক, আলোক আসিবেই। জগতে প্রত্যেকের 
কাছে সাহায্য প্রার্থী হইতে পারি, কিন্তু তাহাতে কি কল হইবে? 
কে তোমাকে সাহায্য করিবে? মৃত্যুর হাত কে এড়াইতে 
পারিয়াছে? কে তোমাকে মৃত্যু হইতে উদ্ধার করিবে? তোমার 
উদ্ধার-সাধন তোমাকেই করিতে হইবে। তোমাকে সাহায্য 
করিবার সাধ্য অপর কাহারও নাই। তুমি নিজেই তোমার পরম 
শত্ৰু, আবার তুমিই তোমার শ্রেষ্ঠ বন্ধু। আত্মাকে জান; ওঠ, 
জাগ; ভীত হইও না।২ 


বীরের মতো এগিয়ে চলুন। একদিনে বা এক-বছরে 
সফলতার আশা করবেন না। সর্বদা শ্রেষ্ঠ আদর্শকে ধরে 
থাকুন। দৃঢ় হউন, ঈর্ষা ও স্বার্থপরতা বিসর্জন দিন। নেতার 
আদেশ মেনে চলুন; আর সত্য, স্বদেশ ও সমগ্র মানবজাতির 
নিকট চিরবিশ্বস্ত হউন; তা হলেই আপনি জগৎ কীপিয়ে 
তুলবেন। মনে রাখবেন-_ব্যক্তিগত ‘চরিত্র’ এবং ‘জীবনই 
শক্তির উৎস, অন্য কিছু নহে।... ঈর্ষাই সমস্ত দাসজাতির 
ধ্বংসের কারণ। এ থেকেই আমাদের জাতির সর্বনাশ। এটি 
সর্বদা পরিত্যাজ্য । আপনাদের সর্বাঙ্গীণ মঙ্গল হোক; 
আপনাদের সাফল্য কামনা করি ।২ 


বীরত্ব 
মানুষ হও, বন্ধু!* অমনি দেখবে ও-সব বাকি আপনা- 
আপনি গড়গড়িয়ে আসছে। ও পরস্পরের নেড়িকুত্তোর 
খেয়োখেয়ি ছেড়ে সদুদেশ্য, সদুপায়, সৎসাহস, সদ্বীর্য অবলম্বন 
কর। যদি জন্মেছ তো একটা দাগ রেখে যাও। “তুলসী যব জগমে 
আয়ো জগ হসে তুম রোয়। এয়সী করনী কর্‌ চলো কি তুম্‌ 
হসে জগ রোয় ॥১**___যখন তুমি জন্মেছিলে, তুলসী, সকলে 
হাসতে লাগলো, তুমি কাদতে লাগলে; এখন এমন কাজ করে 
চল যে, তুমি হাসতে হাসতে মরবে, আর জগৎ তোমার জন্য 
কাদবে। এ. পারো তবে তুমি মানুষ, নইলে কিসের তুমি? 
জগৎ যা ইচ্ছে বলুক, আমার কর্তব্য কার্য করে চলে 

যাব__এই জানবি বীরের কাজ। নতুবা এ কি বলছে, ও কি 
লিখছে, ও-সব নিয়ে দিনরাত থাকলে জগতে কোন মহৎ কাজ 
করা যায় না। এই শ্লোকটা জানিস না? 

নিন্দন্ত নীতিনিপুণা যদি বা স্তবস্ত 

লক্ষ্মীঃ সমাবিশতু গচ্ছতু বা যথেষ্টম্‌। 

অদ্যৈব মরণমস্ত শতাব্দস্তরে বা 

ন্যাষ্যাৎ পথঃ প্রবিচলন্তি পদং ন ধীরাঃ | 
- লোকে তোর স্ততিই করুক বা নিন্দাই করুক, তোর প্রতি 
লক্ষ্মীর কৃপা হোক বা না হোক, আজ বা শতবর্ষ পরে তোর 


* মূল রচনায় “রামচন্দ্র” স্থলে সঙ্গতিরক্ষার্থে এখানে “বন্ধু” কথাটি ব্যবহার 
করা হলো। ** তুলসীদাসের দৌহা শ নীতিশতকম্‌-_-ভর্তৃহরি 


বারত ৭৯ 


দেহপাত হোক, ন্যায়পথ থেকে যেন ভ্রষ্ট হসনি। কত ঝড় 
তুফান এড়িয়ে গেলে তবে শান্তির রাজ্যে পৌছান যায়। যে 
যত বড় হয়েছে, তার উপর তত কঠিন পরীক্ষা হয়েছে। 
পরীক্ষার কষ্টিপাথরে তার জীবন ঘষে মেজে দেখে তবে তাকে 
জগৎ বড় বলে স্বীকার করেছে। যারা ভীরু কাপুরুষ, তারাই 
দৃকপাত করে রে? যা হবার হোগ্‌ গে, আমার ইন্লাভ আগে 
করবই করব- এই হচ্ছে পুরুষাকার। এ পুরুবকার না থাকলে 
শত দৈবও তোর্‌ জড়ত্ব দূর করতে পারে না।”২ 

ইহজীবনে যারা সর্বদা হতাশচিত্ত, তাদের দ্বারা কোন কাজ 
হতে পারে না; তারা জন্ম জন্ম হা-হুতাশ করতে করতে আসে 
ও যায়৷ বীরভোগ্যা বসুহ্ধরা”_বীরই বসুন্ধরা ভোগ করে, এ- 
কথা ধ্রুব সত্য । বীর হ- সর্বদা বল “অভীঃ, অভীঃ”। সকলকে 
শোনা “মাভৈঃ মাভৈঃ*__ভয়ই মৃত্যু, ভয়ই পাপ, ভয়ই নরক, 
ভয়ই অধর্ম, ভয়ই ব্যভিচার। জগতে যত কিছু negative 
thoughts (নেতিবাচক ভাব) আছে, সে সকলই এই ভয়-রূপ 
শয়তান থেকে বেরিয়েছে। এই ভয়ই সূর্যের সূর্যত্ব, ভয়ই বায়ুর 
বায়ুত্ব, ভয়ই যমের যমত্ব যথাস্থানে .রেখেছে__নিজের নিজের 
গণ্ডির বাইরে কাউকে যেতে দিচ্ছে না।... 

এই দেহ ধারণ করে কত সুখে-দুঃখে-_কত সম্পদে- 
বিপদে তরঙ্গে আলোড়িত হবি। কিন্তু জানবি, ও-সব 
মুহূর্তকালস্থায়ী। এ সকলকে গ্রাহ্যের ভেতর আনবিনি। 


আত্মবিশ্বাস 


আত্মবিশ্বাসরূপ আদর্শই মানবজাতির সর্বাধিক কল্যাণ 
সাধন করিতে পারে। যদি এই আত্মবিশ্বাস আরও 
বিস্তারিতভাবে প্রচারিত ও কার্যে পরিণত করা হইত, আমার 
দৃঢ় বিশ্বাস, জগতে যত দুঃখ-কষ্ট রহিয়াছে, সেগুলির বেশির 
ভাগই দূরীভূত হইত। সমগ্র মানবজাতির ইতিহাসে মহাপ্রাণ 
নরনারীদের মধ্যে যদি কোন প্রেরণা অধিকতর শক্তিসঞ্চার 
করিয়া থাকে তাহা আত্মবিশ্বীস। তাহারা এই চেতনাসহ 
জন্মিয়াছিলেন যে, তাহারা মহৎ হইবেন, এবং তাহারা মহৎ 
হইয়াছিলেন। মানুষ যতই অবনত হউক না কেন, এমন এক 
সময় অবশ্য আসিবে, যখন এ অবস্থায় বিরক্ত হইয়াই তাহাকে 
উন্নতির চেষ্টা করিতে হইবে, তখন সে নিজের উপর বিশ্বাস 
করিতে শিখিবে। গোড়া হইতেই আমাদের ইহা জানিয়া রাখা 
ভাল ।১ 


যে ব্যক্তি নিজেকে ঘৃণা করিতে আরম্ভ করিয়াছে, তাহার 
অবনতির দ্বার উদ্ঘাটিত হইয়াছে। জাতি সম্বন্ধেও একথা 
সত্য। 

আমাদের প্রথম কর্তব্য-_নিজেকে ঘৃণা না করা। উন্নত 
হইতে হইলে প্রথমে নিজের উপর, তারপর ঈশ্বরের উপর 


আত্মবিশ্বাস ৮১ 


বিশ্বাস আবশ্যক । যাহার নিজের উপর বিশ্বাস নাই, তাহার 
কখনই ঈশ্বরে বিশ্বাস আসিতে পারে না।২ 


তুমি যাহা চিস্তা করিবে, তাহাই হইয়া যাইবে। যদি তুমি 
নিজেকে দুর্বল ভাবো, তবে দুর্বল হইবে; তেজন্বী ভাবিলে 
তেজন্বী হইবে । যদি তুমি নিজেকে অপবিত্র ভাবো, তবে তুমি 
অপবিত্র; নিজেকে বিশুদ্ধ ভাবিলে বিশুদ্ধই হইবে৷ অদ্বৈতবাদ 
আমাদের নিজেকে দুর্বল ভাবিতে শিক্ষা দেয় না, পরস্ত 
নিজেদের তেজন্বী সর্বশক্তিমান ও সর্বজ্ঞ ভাবিতে উপদেশ 
দেয়। আমার ভিতর এ ভাব এখনই প্রকাশিত নাও হইতে 
পারে, কিন্তু উহা তো আমার ভিতরে রহিয়াছে । আমার মধ্যে 
সকল জ্ঞান, সকল শক্তি, পূর্ণ পবিত্রতা ও স্বাধীনতার ভাব 
রহিয়াছে। তবে আমি এ ভাবগুলি জীবনে রূপায়িত করিতে 
পারি না কেন? কারণ, এ কথা আমি বিশ্বাস করি না। যদি 
উহাতে আমি বিশ্বাসী হই, তবে এ ভাব এখনই প্রকাশিত 
হইবে ৩ 
ইতিহাস। সেই বিশ্বাসই ভিতরের দেবত্ব জাগ্রত করে। তুমি 
সবকিছু করিতে পারো। অনস্ত শক্তিকে বিকশিত করিতে 
যথোচিত যত্ববান হও না বলিয়াই বিফল হও । যখনই কোন 
ব্যক্তি বা জাতি আত্মবিশ্বাস হারায়, তখনই তাহার বিনাশ ।5 


অনুকরণ ভালো নয় 


আর এক কথা বোঝ দাদা, অবশ্য আমাদের অন্যান্য 
জাতের কাছে অনেক শেখবার আছে। যে মানুষটা বলে আমার 
শেখবার নেই, সে মরতে বসেছে; যে জাতটা, বলে আমরা 
সবজান্তা, সে জাতের অবনতির দিন অতি নিকট। “যতদিন 
বীচি, ততদিন শিখি।” তবে দেখ, জিনিসটা আমাদের ঢঙে 
ফেলে নিতে হবে, এইমাত্র । আর আসলটা সর্বদা বাচিয়ে বাকি 
জিনিস শিখতে হবে ।১ 


কেহ কাহাকেও“শিখাইতে পারে না। সত্য অনুভব করিয়া 
নিজ প্রকৃতি অনুযায়ী তাহা কার্যে পরিণত করিতে হইবে। 
নিজেদের আত্মা উপলব্ধি করিয়া, সকলকেই শক্তিমান হইতে 
হইবে। কারাগারে আবদ্ধ সৈনিকদের মতো একসঙ্গে উঠা, 
একসঙ্গে বসা, একই খাদ্য খাওয়া, একসঙ্গে মাথা নাড়িয়া 
অন্যের প্রচারিত মতবাদ গলাধঃকরণ করা প্রভৃতিতে কোন 
ফল নাই। বৈচিত্রাই জীবনের লক্ষণ। সমতাই (একই রকম 
চিন্তা করা) মৃত্যুর লক্ষণ ।২ 

আমাদিগকে এই আর একটি বিশেষ বিষয় স্মরণ রাখিতে 
হইবে__অপরের অনুকরণ কখনও সভ্যতা বা উন্নতির লক্ষণ 


অনুকরণ ভালো নয় ৮৩ 


নহে।..অনুকরণ-_হীন কাপুরুবের মতো অনুকরণ কখনই 
উন্নতির কারণ হয় না, বরং উহা মানুষের ঘোর অধঃপতনের 
চিহ্ন |... অবশ্য অপরের নিকট হইতে আমাদের অনেক কিছু 
শিখিবার আছে; যে শিখিতে চায় না, সে তো পূর্বেই মরিয়াছে। 
.. অপরের নিকট ভাল যাহা কিছু পাও শিক্ষা কর, কিন্তু 
সেইটি লইয়া নিজেদের ভাবে গঠন করিয়া লইতে হইবে__ 
অপরের নিকট শিক্ষা করিতে গিয়া তাহার সম্পূর্ণ অনুকরণ 
করিয়া নিজের স্বাতন্ত্য হারাইও না। এই ভারতের জাতীয় 
জীবন হইতে একেবারে বিচ্ছিন্ন হইয়া যাইও না; এক মুহূর্তের 
জন্য মনে করিও না, যদি ভারতের সকল অধিবাসী অপর 
জাতি বিশেষের পোশাক-পরিচ্ছদ, আচার-ব্যবহার অনুকরণ 
করিত, তাহা হইলেই ভাল হইত ৷* 


বীজ ভূমিতে উপ্ত হইল; মৃত্তিকা, বায়ু ও জল তাহার 
চতুর্দিকে রহিয়াছে। বীজটি কি মৃত্তিকা, বায়ু বা জলের মধ্যে 
কোন একটিতে পরিণত হইয়া যায় £__না। সেই বীজ হইতে 
একটি চারাগাছ উৎপন্ন হয়, উহা ক্রমে নিজের স্বাভাবিক 
নিয়মানুসারে বর্ধিত হয় এবং মৃত্তিকা বায়ু ও জল ভিতরে 
গ্রহণ করিয়া সেই সকল উপাদান বৃক্ষে পরিণত করে এবং 
বৃক্ষাকারে বাড়িয়া উঠে...ধর্মসম্বন্ধেও এরূপ । প্রত্যেক ধর্মই 
অন্যান্য ধর্মের সারভাগগুলি গ্রহণ করিয়া পুষ্টিলাভ করিবে 
এবং স্বীয় বিশেষত্ব বজায় রাখিয়া নিজ প্রকৃতি অনুসারে বর্ধিত 
হইবে৷ 


নীতিশান্দ্রের ভিত্তি কি? 


সকল নীতিপ্রণালীতে একটি মূল ভাবই ভিন্ন ভিন্ন আকারে 
প্রকাশিত হইয়াছে, ভাবটি_-অপরের উপকার করা। 
মানবজাতির সকল সৎকর্মের মূল উদ্দেশ্য ৪ মানুষ, জীব, 
জন্ত-_সকলের প্রতি দয়া। কিন্তু এসবই “আমিই জগৎ, এই 
জগৎ এক অখগুস্বরূপ”__এই চিরস্তন সত্যের বিভিন্ন 
ভাবমাত্র। তাহা না হইলে অপরের হিত করিবার যুক্তি কি? 
কেন আমি অপরের উপকার করিব? কিসে আমাকে অপরের 
উপকার করিতে বাধ্য করে? সর্বত্র সমদর্শনজনিত সহানুভূতির 
ভাব হইতেই এরূপ হইয়া থাকে। অতি কঠোর অন্তঃকরণও 
কখন-কখন অপরের প্রতি সহানুভূতিসম্পন্ন হইয়া থাকে। 
এমন কি এই আপাতপ্রতীয়মান ‘অহং’ প্রকৃতপক্ষে ভ্রমমাত্র, 
এই ভ্রমাত্মক “অহংএ আসক্ত থাকা অতি নীচ কার্য_যে 
ব্যক্তি এই সকল কথা শুনিলে ভয় পায়, সেই ব্যক্তিই তোমাকে 
বলিবে_ সম্পূর্ণ আত্মত্যাগই সকল নীতির ভিত্তি। কিন্ত পূর্ণ 
আত্মত্যাগ কি? এই আত্মত্যাগ হইলে কি অবশিষ্ট থাকে? 
আত্মত্যাগ অর্থে এই আপাত প্রতীয়মান ₹-এর ত্যাগ, 
সর্বপ্রকার স্বার্থপরতা-বর্জন। এই অহঙ্কার ও মমতা পূর্ব 
কুসংস্কারের ফলস্বরূপ, আর যতই এই ‘অহং’ ত্যাগ হইতে 
থাকে, ততই আত্মা নিত্যস্বরূপে নিজ পূর্ণ মহিমায় প্রকাশিত 


নীতিশান্ত্রের ভিত্তি কি? ৮৫ 


হন। ইহাই প্রকৃত আত্মত্যাগ, ইহাই সমুদয় নীতিশিক্ষার 
ভিত্তিষ্বরূপ- কেন্দ্রস্বরূপ। মানুষ উহা জানুক আর নাই জানুক, 
সমুদয় জগৎ সেইদিকে ধীরে ধীরে চলিয়াছে, অল্লাধিক 
পরিমাণে তাহাই অভ্যাস করিতেছে। কেবল অধিকাংশ লোক 
উহা অজ্ঞাতসারে করিয়া থাকে। তাহারা উহা জ্ঞাতসারে 
করুক। এই ‘আমি’ ও ‘আমার’ প্রকৃত আত্মা নহে-_ইহা 
জানিয়া তাহারা এই ত্যাগ আচরণ করুক । এই ব্যবহারিক জীব 
সীমাবদ্ধ । এখন যাহাকে “মানুষ” বলা যাইতেছে, সে জগতের 
অতীত অনন্ত সত্তার সামান্য আভাসমাত্র, সেই সর্বস্বরূপ অনন্ত 


অগ্নির একটি স্ফুলিঙ্গমাত্র। কিন্তু সেই অনস্তহ তাহার প্রকৃত 
স্বরূপ ৷” 


পরোপকারই ধর্ম, পরপীড়নই পাপ । শক্তি ও সাহসিকতাই 
ধর্ম। দুর্বলতা ও কাপুরুষতাই পাপ । স্বাধীনতাই ধর্ম, পরাধীনতাই 
পাপ। অপরকে ভালবাসাই ধর্ম, অপরকে ঘৃণা করাই পাপ। 
ঈশ্বরে এবং নিজ আত্মাতে বিশ্বাসই ধর্ম, সন্দেহই পাপ । অভেদ- 
দর্শনই ধর্ম, ভেদ-দর্শনই পাপ। বিভিন্ন শাস্ত্র শুধু ধর্মলাভের 
উপায় নির্দেশ করে ।২ 


উহাই সকল নীতিজ্ঞানের ভিত্তি; পৃথিবীর যে কোন ভাষায় 
বা যে কোন ধর্মে বা যে কোন অবতারপুরুষ কর্তৃক প্রচারিত 
ধর্মনীতিতে ইহাই সর্বাপেক্ষা অপরিহার্য অংশ। “নিঃস্বার্থ হও» 
‘নাহং, নাহংতুহু, তুহু"__এই ভাবটি সকল নীতি ও 
অনুশাসনের পটভূমি । তুমি আমার অংশ, এবং আমিও 

তোমার অংশ। তোমাকে আঘাত করিলে. আমি নিজেই 
আঘাতপ্রাপ্ত হই, তোমাকে সাহায্য করিলে আমার নিজেরই 
সাহায্য হইয়া থাকে, তুমি জীবিত থাকিলে সম্ভবত আমারও 
মৃত্যু হইতে পারে না__ইহার অর্থ এই ব্যক্তিভাবশুন্যতার 
স্বীকৃতি । যতক্ষণ এই বিপুল বিশ্বে একটি কীটও জীবিত থাকে, 
ততক্ষণ কিরূপে আমি মরিতে পারি? কারণ আমার জীবন 
তো এ কীটের জীবনের মধ্যেও অনুস্যুত রহিয়াছে। সঙ্গে সঙ্গে 
আমরা এই শিক্ষাও পাই যে, কোন মানুষকে সাহায্য না করিয়া 
আমরা পারি না, তাহার কল্যাণে আমারই কল্যাণ ৷* 


[শি ক লিপি ভা কদর 


আদর্শ ধরে থাকো 


আদর্শের প্রতি সত্যিকারের অনুরাগ-_এই হইল প্রথম 
গুরুত্বপূর্ণ পদক্ষেপ। বাকি যা-কিছু, পরপর সব সহজেই 
আসে ।...সংগ্রামই প্রকৃত শিক্ষা। মনে রেখো, সংগ্রামে 
জীবনের সার্থকতা । সংগ্রামের মধ্য দিয়াই আমাদের আগাইতে 
হয়। স্বৰ্গে যাওয়ার যদি কোন রাস্তা থেকে থাকে, তাহা গিয়াছে 
নরকের মধ্য দিয়া। নরক পেরিয়েই স্বর্গে যাইতে হয়। 
পারিপার্থিকতার সঙ্গে তুমুল সংগ্রাম করিতে গিয়া মানুষ 
সহক্রবার মৃত্যুর মুখোমুখি হয়। কিন্তু সে-সবেও যখন ভীত 
না হইয়া বারবার সে অগ্রসর হইবার জন্য লড়াই করে, তখন 
তার আত্মা যেন অনস্ত শক্তি লইয়া প্রকাশিত হয়। যে আদর্শের 
জন্য সে এতকাল লড়াই করিয়াছিল, তাহার দিকে চাহিয়া সে 
হাসিয়া ওঠে । কারণ তখন সে স্পষ্ট দেখিতে পায় এ আদর্শের 
চেয়েও সে কত বড়! বাস্তবিক, আমার আত্মাই আমার উদ্দেশ্য, 
আমার চরম ও পরম লক্ষ্য । অন্য কিছুই আমার লক্ষ্য হইতে 
পারে না। কারণ এই বিশ্বসংসারে আমার আত্মার সহিত 
তুলনীয় আর কি আছে? এক থলে সোনা কি আমার জীবনের 
আদর্শ হইতে পারে? কখনও না। আত্মাই আমার জীবনের 
সর্বোচ্চ আদর্শ। আর সেই সত্যিকারের স্বরূপ উপলব্ধিই 
আমার জীবনের একমাত্র লক্ষ্য । 

এ জগতে ষোলো আনা মন্দ বলিয়া কোনও কিছুই নাই। 
এখানে যেমন ঈশ্বরের স্থান আছে, তেমনি শয়তানেরও; না 
হইলে সে এখানে থাকিত না। এই যেমন এখনই বলিয়াছি, নরক 
পার হইয়াই আমাদের স্বর্গে যাইতে হয়। সেইরকম আর কি! 
আমাদের ভুল-ক্রটিগুলোরও একটা তাৎপর্য আছে। ভেয় কি?) 
এগিয়ে যাও! যদি মনে হয় তুমি কিছু অন্যায় করিয়া ফেলিয়াছ, 
বেশ তো, আর পিছনে ফিরিয়া তাকাইও না। বলো দেখি, 
_ তোমার কি মনে হয়, এ ভুল-ত্রুটি যদি না করিতে তাহা হইলে 
আজ তুমি যা হইয়াছ-_-তাহা কি হইতে পারিতে £ তাহা হইলে 
ওগুলি কল্যাণই করিতেছে বলিতে হইবে । এগুলি যেন ঈশ্বরের 
অযাচিত আশীর্বাদ। দুঃখ-কষ্ট, নির্যাতন, সুখ-_যা আসার 
আসুক! তোমার ভাগ্য লইয়া দুশ্চিন্তা করিও না। শুধু আদর্শকে 
শক্ত করিয়া ধরিয়া আগাইয়া চল! পিছন ফিরিয়া ছোটখাট ভুল- 
ভ্রাস্তিগুলিকে চাহিয়া দেখিও না। জীবনের এই যুদ্ধক্ষেত্রে ভুলের 
ধুলো উড়িবেই। যাহারা খুব বেশি স্পর্শকাতর, এই ধুলা যাহারা 
সহ্য করিতে পারিবে না, তাহারা সরিয়া পড়ুক ৷ 


যাহার একটি নিদ্দিষ্ট আদর্শ আছে, সে যদি এক হাজার 
ভ্রমে পতিত হয়, যাহার কোনরূপ আদর্শ নাই, সে তবে পঞ্চাশ 
হাজার ভ্রমে পতিত হইবে, ইহা নিশ্চয়। অতএব একটি আদর্শ 
থাকা ভাল। এই আদর্শ সম্বন্ধে যত বেশি পারা যায়, শুনিতে 
হইবে; ততদিন শুনিতে হইবে-_যতদিন না উহা আমাদের 
না আমাদের রক্তের ভিতর প্রবেশ করে, যতদিন না উহা 


আদর্শ ধরে থাকো ৮৯ 


আমাদের প্রতি শোণিতবিন্দুতে ধ্বনিত হয়, যতদিন না উহা 
আমাদের শরীরের রন্ধে রন্দ্ধে ব্যাপ্ত হইয়া বার । অতএব 
আমাদিগকে প্রথমে এই আত্মতত্ত্ শ্রবণ করিতে হইবে । কথিত 
আছে যে, ‘হৃদয় পূর্ণ হহলেই মুখ কথা বলে» সেইরূপ হৃদয় 
পুর্ণ হইলে হাতও কাজ করিয়া থাকে। 


চিন্তাই আমাদের কর্মপ্রবৃত্তির প্রেরণাশক্তি। মনকে সর্বোচ্চ 
চিন্তা দ্বারা পুর্ণ করিয়া রাখ, দিনের পর দিন এ সকল ভাব 
শুনিতে থাক, মাসের পর মাস উহা চিন্তা করিতে থাক। প্রথম 
প্রথম সফল না হও, ক্ষতি নাই, এই বিফলতা সম্পূর্ণ 
স্বাভাবিক, ইহা মানবজীবনের সৌন্দর্য । এরূপ বিকলতা না 
থাকিলে জীবনটা কি হইত? যদি জীবনে এই বিফলতাকে জয় 
করিবার চেষ্টা না থাকিত, তবে জীবনধারণ করিবার কোন 
মূল্য থাকিত না। উহা না থাকিলে জীবনে কবিত্ব কোথায় 
থাকিত£ এই বিফলতা, এই ভ্রম থাকিলই বা; গরুকে কখনো 
মিথ্যা কথা বলিতে শুনি নাই, কিন্তু উহা চিরকাল গরুই থাকে, 
কখনই মানুষ হয় না। অতএব বার বার বিফল হও, কিছুমাত্র 
ক্ষতি নাই; সহস্রবার এ আদর্শ হৃদয়ে ধারণ কর, আর যদি 
সহজ্রবার অকৃতকার্য হও, আর একবার চেষ্টা করিয়া দেখ। 
সর্বভূতে ব্রহ্মদর্শনই মানুষের আদর্শ উদ্দেশ্য। যদি সকল 
বস্ততে তাহাকে দেখিতে না পার, অস্তত যাহাকে সর্বাপেক্ষা 
ভালবাস, এমন এক ব্যক্তির মধ্যে তাহাকে দর্শন করিতে চেষ্টা 
কর-__তারপর আর এক ব্যক্তির মধ্যে; এইরূপে অগ্রসর 
হইতে পার। আত্মার সম্মুখে তো অনস্ত জীবন পড়িয়া 

রহিয়াছে, অধ্যবসায়ের সহিত চেষ্টা করিলে তোমার শুভ 
বাসনা পুর্ণ হইবে ।২ 


একটি ভাব লইয়া উহাকেই জীবনের একমাত্র ব্রত কর, 
শয়নে স্বপনে জাগরণে সর্বদা উহাই চিন্তা করিতে থাকো। এ 
ভাব অনুযায়ী জীবন যাপন কর। তোমার মস্তিষ্ক, স্নায়ু, পেশী, 
শরীরের প্রতিটি অঙ্গ এই ভাবে পূর্ণ হইয়া যাক্‌। অন্য সমুদয় 
চিন্তা দূরে থাকুক। ইহাই সিদ্ধিলাভের উপায়; এই উপায়েই 
বড় বড় ধর্মবীরের উদ্ভব হইয়াছে। বাদ বাকি সকলে তো শুধু 
কথা কওয়ার যন্তরমাত্র ৷ 


আদৰ্শই কর্মজীবনের প্রাণ। আমরা দার্শনিক বিচারই করি 
বা প্রাত্যহিক জীবনের কঠোর কর্তব্য সম্পন্ন করি, আদর্শই 
আমাদের সমগ্র জীবনকে ব্যাপ্ত করিয়া রহিয়াছে। আদর্শের 
রশ্মি সরল বা বক্র নানা রেখায় প্রতিবিন্বিত ও পরিবর্তিত 
(refracted) হইয়া আমাদের জীবনগৃহের প্রতিটি গবাক্ষপথে 
আসিতেছে, আর জ্ঞাতসারে বা অজ্ঞাতসারে ইহার আলোকে 
দ্বারা পরিবর্তিত সুন্দর বা বিকৃতরূপে দেখা যায়। আমরা 
আর ভবিষ্যতে যাহা হইব, আদর্শই আমাদিগকে তাহা করিবে। 
আদর্শের শক্তি আমাদিগকে আচ্ছাদিত করিয়া রাখিয়াছে; 
আমাদের সুখে দুঃখে, বড় বা ছোট কাজে, আমাদের ধর্মাধর্মে 


একাগ্রতার শক্তি 


মন একাগ্র করিবার ক্ষমতার তারতম্যই মানুষ ও পশুর 
মধ্যে প্রধান পার্থক্য। যে কোন কাজে সাফল্যের মূলে আছে 
এই একাপ্রতা। একাগ্রতার সঙ্গে অল্পবিস্তর পরিচয় আমাদের 
সকলেরই আছে। ইহার ফল প্রতিদিনই আমাদের চোখে পড়ে। 
সঙ্গীত, কলাবিদ্যা প্রভৃতিতে আমাদের যে উচ্চাঙ্গের কৃতিত্ব, 
তাহা এই একাগ্রতা-প্রসৃত। একাগ্রতার ক্ষমতা পশুদের 
একরকম নাই বলিলেই চলে। যীহারা পশুদের শিক্ষা দিয়া 
থাকেন, তাহাদিগকে এই কারণে বিশেষ বেগ পাইতে হয়। 
পশুকে যাহা শেখানো হয়, তাহা সে ক্রমাগত ভুলিয়া যায়ঃ 
কোন বিষয়ে একসঙ্গে অধিকক্ষণ মন দিবার ক্ষমতা তাহার 
নাই। পশুর সঙ্গে মানুষের পার্থক্য এখানেই__মন একাগ্র 
করার ক্ষমতা পশুর চেয়ে মানুষের অনেক বেশি। মানুষে 
মানুষে পার্থক্যের কারণও আবার এই একাগ্রতার তারতম্য। 
করিয়া দেখ, দেখিবে একাপ্রতার মাত্রার বিভিন্নতাই এই পার্থক্য 
সৃষ্টি করিয়াছে। পার্থক্য শুধু এইখানেই। 


সকলেরই মন সময়ে সময়ে একাগ্র হইয়া যায়। যাহা 
আমাদের প্রিয়, তাহারই উপর আমরা সকলে মনোনিবেশ 

করি; আবার যে বিষয়ে মনোনিবেশ করি, তাহাই প্রিয় হইয়া 
উঠে। এমন মা কি কেহ আছেন, নিজের ছেলের অতিসাধারণ 
মুখখানিও যিনি ভালবাসেন না? মায়ের কাছে সেই সুখখানিই 
জগতের সুন্দরতম মুখ। মন সেখানে নিবিষ্ট করিয়াছেন 
বলিয়াই মুখখানি তীহার প্রিয় হইয়াছে। সকলেই যদি ঠিক সেই 
মুখখানির উপর মন বসাইতে পারিত, তাহা হইলে তাহার 
উপর সকলেরই ভালবাসা জন্মিত; সকলেই ভাবিত, এমন 
সুন্দর মুখ আর হয় না। যাহা ভালবাসি, তাহারই উপর আমরা 
মনোনিবেশ করি। সুললিত সঙ্গীত-শ্রবণকালে আমাদের মন 
সেই সঙ্গীতেই আবদ্ধ হইয়া থাকে, তাহা হইতে আমরা মন 
সরাইয়া লইতে পারি না। উচ্চাঙ্গসঙ্গীত বলিয়া যাহা পরিচিত, 
তাহাতে যাহাদের মন একাগ্র হয়, সাধারণ পর্যায়ের সঙ্গীত 
তাহাদের ভাল লাগে না। ইহার বিপরীতটিও সত্য। দ্রত-লয়ের 
সঙ্গীতশ্রবণমাত্র মন তাহাতে আকৃষ্ট হয়। ছেলেরা হালকা 
সঙ্গীত পছন্দ করে, কারণ তাহাতে লয়ের দ্রুততা মনকে 
বিষয়াস্তরে চলিয়া যাইবার কোন অবকাশই দেয় না। 
উচ্চাঙ্গসঙ্গীত জটিলতর এবং তাহা অনুধাবন করিতে হইলে 
অধিকতর মানসিক একাগ্রতার প্রয়োজন; সেইজন্যই সাধারণ 
সঙ্গীত যাহারা ভালবাসে, উচ্চাঙ্গসঙ্গীত তাহাদের ভাল লাগে 
না। 


এই ধরনের একাগ্রতার সব চেয়ে বড় দোষ হইতেছে এই 
যে, মন আমাদের আয়ত্তে থাকে না, বরং মনই আমাদের 

চালিত করে। যেন সম্পূর্ণ বাহিরের কোন বস্তু আমাদের 
মনটিকে টানিয়া লইয়া যতক্ষণ খুশি নিজের কাছে ধরিয়া 
রাখে। সুমধুর সঙ্গীত-শ্রবণকালে অথবা মনোরম চিত্রদর্শন- 
কালে আমাদের মন উহাতে দৃঢ়ভাবে লগ্ন হইয়া যায়ঃ মনকে 
আমরা সেখান হইতে তুলিয়া আনিতে পারি না। 

আমি যখন তোমাদের মনোমত কোন বিষয়ে ভাল বক্তৃতা 
দিই, তখন আমার কথায় তোমাদের মন একাগ্র হয় । তোমাদের 
তোমাদের ইচ্ছার বিরুদ্ধেও উহাকে এ প্রসঙ্গের মধ্যে ধরিয়া 
রাখি। এভাবে আমাদের অনিচ্ছা সত্তেও বহু বিষয়ে মন আকৃষ্ট 
হইয়া একাগ্র হয়। আমরা তাহাতে বাধা দিতে পারি না। 


এখন প্রশ্ন হইতেছে, চেষ্টা করিয়া এই একাগ্রতা বাড়াইয়া 
তোলা ও ইচ্ছামত তাহাকে নিয়ন্ত্রণ করা সম্ভব কিনা । যোগীরা 
বলেন, হাঁ, তাহা সম্ভব; তাহারা বলেন, আমরা মনকে সম্পূর্ণ 
বশে আনিতে পারি। নৈতিক দিক হইতে একাগ্রতার ক্ষমতা 
বাড়াইয়া তোলায় বিপদও আছে; কোন বিষয়ে মন একাগ্র 
করিবার পর ইচ্ছামাত্র সেখান হইতে সে-মন তুলিয়া লইতে 
না পারিলেই বিপদ। এরূপ পরিস্থিতি বড়ই যন্ত্রণাদায়ক। মন 
তুলিয়া লইবার অক্ষমতাই আমাদের প্রায় সকল দুঃখের 
কারণ। কাজেই একাগ্রতার শক্তি বাড়াইবার সঙ্গে সঙ্গে মন 
তুলিয়া লইবার শক্তিও বাড়াইয়া তুলিতে হইবে। বস্তুবিশেষে 
মনোনিবেশ করিতে শিখিলেই চলিবে না। প্রয়োজন হইলে 

মুহূর্তের মধ্যে সেখান হইতে মন সরাইয়া লইয়া বিষয়ান্তরে 
তাহাকে নিবিষ্ট করিতে পারা চাই। এই উভয় ক্ষমতা সমভাবে 
অর্জন করিয়া চলিলে বিপদের কোন সম্ভাবনা থাকে না। 


ইহাই মনের প্রণালীবদ্ধ ক্রমোন্নতি। আমার মতে মনের 
একাগ্রতা-সাধনই শিক্ষার প্রাণ, শুধু তথ্য সংগ্রহ করা নহে। 
এবং নিজের ইচ্ছামত আমি যদি তাহা করিতে পারিতাম, তাহা 
হইলে আমি শিক্ষণীয় বিষয় লইয়া মোটেই মাথা ঘামাইতাম 
না। আমি আমার মনের একাগ্রতা ও নির্লিপ্ততার ক্ষমতাকেই 
ক্রমে ক্রমে বাড়াইয়া তুলিতাম; তারপর ওভাবে গঠিত নিখুঁত 
যন্ত্রসহায়ে খুশিমত তথ্য সংগ্রহ করিতে পারিতাম। মনকে 
একাগ্র ও নির্লিপ্ত করিবার ক্ষমতাবর্ধনের শিক্ষা শিশুদের 
একসঙ্গেই দেওয়া উচিত৷? 


মনের একাগ্রতা-শক্তি ব্যতিরেকে আর কিরূপে জগতে 
এই-সকল জ্ঞান লব্ধ হইয়াছে? প্রকৃতির দ্বারদেশে আঘাত 
করিতে জানিলে-_কিভাবে আঘাত করিতে হয়, তাহা জানা 
প্রস্তুত। সেই আঘাতের শক্তি ও তীব্রতা আসে একাগ্রতা 
হইতে। মনুষ্যমনের শক্তির কোন সীমা নাই; উহা যতই একাগ্র 
রিডার TE RE! 
এবং ইহাই রহস্য ।* 


মনেরগনিরন্ণ "আরম" করিতে ই প্রীণীযাম হইজে। 


একাগ্রতার শক্তি ৯৫ 


নিয়মিত শ্বাস-ক্রিয়ার ফলে দেহে সমতা আসে; তখন মনকে 
ধরা সহজ হয়। প্রাণায়াম অভ্যাস করিতে হইলে প্রথমেই 
আসন বা দেহসংস্থানের কথা ভাবিতে হয় । যে কোন ভঙ্গিতে 
অনায়াসে বসিয়া থাকা যায়, তাহাই উপযুক্ত আসন। মেরুদণ্ড 
যেন ভারমুক্ত থাকে, দেহের ভার যেন বক্ষ-পঞ্জরের উপর 
রাখা' হয়। কোন স্বকপোলকল্সিত কৌশল অবলম্বনে মন- 
নিয়ন্ত্রণের চেষ্টা করিও না, ০5 সরল শ্বাস- 
রা রা 

কাহাকেও কৃপার চোখে দেখিও না। সকলকে তোমার 
সমান বলিয়া দেখিবে, অসাম্য-রূপ মুখ্য পাপ অন্তর হইতে 
মুছিয়া ফেল। আমরা সকলেই সমান। “আমি ভাল, তুমি মন্দ; 
আমি তোমাকে সংশোধন করিবার চেষ্টা করিতেছি”_এই-সব 
ভাব যেন আমাদের মনে উদিত না হয়। সমত্বই মুক্ত মানুষের 
লক্ষণ ৷... 


পাপীরাই কেবল পাপ দেখিতে পায়। মানুষকে মানুষরপে 
দেখিও না, তাহার মধ্যে শুধু ঈশ্বরকেই দর্শন কর। আমরাই 
নিজেদের স্বর্গ সৃষ্টি করি, এবং নরককেও স্বর্গে পরিণত করিতে 
পারি। নরকেই পাপীদের দেখিতে পাওয়া যায়। যতদিন আমরা 
আমাদের আশেপাশে পাপীদের দেখি, ততদিন আমরা 
নিজেরাই নরকে আছি।১ 


মানুষকে শিক্ষাপ্রহণ করতেই হবে। আজকাল গণতন্ত্র এবং 
সাম্যের কথা সকলেই বলে থাকে, কিন্ত একজন যে আর 
একজনের সমান__এ কথা সে জানবে কি করে? এজন্য তার 
থাকা চাই__সবল মস্তিষ্ক এবং নিরর্থক ভাবমুক্ত পরিক্ষার মন; 
সমস্ত অসার সংস্কাররাশিকে ভেদ করে অন্তরের গভীরে যে 

শুদ্ধ সত্য আছে, তাতেই তার মনকে ভরিয়ে দিতে হবে। 
তখনি সে জানবে যে, পূর্ণতা ও সমগ্র শক্তি তার মধ্যে আগে 
থেকেই রয়েছে-_-অপর কেউ এগুলি তাকে দিতে পারে না। 
যখনই সে এইটি বোধ করে, সেই মুহূর্তেই সে মুক্ত হয়ে যায়, 
সে সাম্যে প্রতিষ্ঠিত হয়। সে তখন.অনুভব করে, প্রত্যেকেই 
তারই মতো পূর্ণ এবং অন্য ভাইরের উপর কোনও রকম 
দৈহিক মানসিক বা নৈতিক ক্ষমতা জাহির করবার কিছুই আর 
তার থাকে না। তার চেয়ে ছোট কেউ থাকতে পারে-_এই 
ভাবটি সে একেবারে ত্যাগ করে। তখনই সে সাম্যের কথা 
বলতে পারে, তার পূর্বে নয়।২ 


মুক্ত হও 

এইটি অনুভব করতে শিক্ষা কর যে, তুমি অন্য সকলের 
সকলেই এক। আর সব বাজে জিনিস ছেড়ে দাও । ভালমন্দ 
কাজ যা করেছ, সেগুলি সম্বন্ধে একদম ভেবো না__ সেগুলি 
থু থু করে উড়িয়ে দাও। যা করেছ, করেছ। কুসংস্কার দূর 
করে দাও । সম্মুখে মৃত্যু এলেও দুর্বলতা আশ্রয় করো না। 

অনুতাপ করো না- পূর্বে যেসব কাজ করেছ, সেসব নিয়ে 
মাথা ঘামিও না; এমন কি-__যেসব ভাল কাজ করেছ, তাও 
স্মৃতিপথ থেকে দূর করে দাও। আজাদ (মুক্ত) হও। দুর্বল, 
কাপুরুষ ও অজ্ঞ ব্যক্তিরা কখনও আত্মাকে লাভ করতে পারে 
না। তুমি কোন কর্মের ফলকে নষ্ট করতে পার না-_ফল 
আসবেই আসবে; সুতরাং সাহসী হয়ে তার সম্মুখীন হও, কিন্ত 
সাবধান যেন পুনর্বার সেই কাজ করো না। সকল কর্মের ভার 
ভগবানের উপর ফেলে দাও, ভাল-মন্দ__সব দাও । নিজে 
ভালটা রেখে কেবল মন্দটা তার ঘাড়ে চাপাইও না। যে নিজেকে 
নিজে সাহায্য করে, ভগবান তাকেই সাহায্য করেন ।১ 


বা মন্দ বলিয়া কিছুই থাকিবে ন৷। স্বার্থই কেবল ভাল-মন্দের 

প্রভেদ করিয়া থাকে। এইটি বুঝা বড় কঠিন, কিন্তু সময়ে 
বুঝিবে-_যতক্ষণ না তুমি শক্তি প্রয়োগ করিতে দাও, ততক্ষণ 
জগতের কোনকিছুই তোমার উপর প্রভাব বিস্তার করিতে 
পারে না। যতক্ষণ না আত্মা অজ্ঞের মতো হইয়া স্বীয় স্বতন্ত্রতা 
হারায়, ততক্ষণ কোন শক্তিই আত্মার উপর প্রভাব বিস্তার 
করিতে পারে না; অতএব অনাসক্তির দ্বারা তুমি তোমার উপর 
কোন কিছুর প্রভাব জয় কর-_অস্বীকার কর। কোন জিনিসের 
তোমার উপর কিছু করিবার অধিকার নাই__এ-কথা বলা খুব 
সহজ; কিন্তু যিনি বাস্তবিকই কোন শক্তিকে তাহার উপর কাজ 
করিতে দেন না, বহির্জগৎ যাহার উপর কাজ করিলে যিনি 
সুখীও হন না, দুঃখিত হন না-_সেই ব্যক্তির প্রকৃত লক্ষণ 
কি? লক্ষণ এই যে, সৌভাগ্য অথবা দুর্ভাগ্য কিছুই তাহার 
মনে কোন পরিবর্তন সাধন করিতে পারে না; সকল 
অবস্থাতেই তিনি সমভাবে থাকেন ।২ 

যখন আমরা এ প্রকার অত্যাশ্র্য এক্য ও সাম্যের 
অবস্থায় উপনীত হইব, তখন যে সকল বস্তুকে আমরা দুঃখ 
ও মন্দের কারণ বলিতেছি, সেগুলিকে উপেক্ষা করিব, 
সেগুলির দিকে আমরা উপহাসের দৃষ্টি নিক্ষেপ করিব। বেদান্ত 
ইহাকেই মুক্তিলাভ বলে। মুক্তি যে ক্রমশ আসিতেছে, এই 
সমভাব ও এক্যবোধের উত্তরোত্তর বৃদ্ধিই তাহার সৃচনা। সুখ 
ও দুঃখে সমভাব, জয় ও পরাজয়ে তুল্যভাব-_এই প্রকার 
মনই মুক্তির দিকে অগ্রসর হইতেছে বুঝিতে হইবে ।০ 

যিনি ইচ্ছাক্রমে নিজ মনকে কেন্দ্রগুলিতে সংলগ্ন করিতে 
অথবা সেগুলি হইতে সরাইয়া লইতে সমর্থ হইয়াছেন, তাহারই 
প্রত্যাহার সিদ্ধ হইয়াছে। প্রত্যাহারের অর্থ “একদিকে 
আহরণ"__মনের বহির্মখী শক্তি রুদ্ধ করিয়া, ইন্দ্রিয় গণের 
অধীনতা হইতে উহা মুক্ত করিয়া ভিতর দিকে আহরণ করা 
ইহাতে কৃতকার্য হইলে তবেই আমরা ঠিক ঠিক চরিত্রবান 
হইব; তখনই আমরা মুক্তির পথে অনেক দূর অগ্রসর হইয়াছি 
বুঝিব; ইহার পূর্ব পর্যন্ত আমরা যন্ত্রের মতোই জড় পদার্থ, 

জ্ঞানী চান মুক্তি। তিনি দেখেন, ইন্দ্রিয়গ্রাহ্য বিষয়গুলি সব 
অসার, এবং সুখ-দুঃখের অন্ত নাই। জগতে কত ধনীই না 
নৃতন নৃতন সুখ লাভ করিতে চায়। সব সুখই পুরাতন হইয়া 
গিয়াছে, অথচ তাহারা নূতন সুখ চায়। দেখিতে পাইতেছ. না__ 
হাস্যাম্পদ বস্তু আবিষ্কার করিতেছে? তারপর লক্ষ্য করিয়াছ, 
ইহার কিরূপ প্রতিক্রিয়া আসে? অধিকাংশ লোক চলে 
গড্ডলিকাপ্রবাহের মতো । দলের প্রথম মেষটি নর্দমায় পড়িলে 
বাকি সবগুলি তাহাকে অনুসরণ করিয়া বিপন্ন হয়। ঠিক 
এইভাবেই সমাজের একজন নেতৃস্থানীয় ব্যক্তি যাহা করে, অন্য 
সকলে নিজেদের কাজের পরিণাম না ভাবিয়াই তাহা করিতে 
থাকে। যখন কোন ব্যক্তি পার্থিব বস্তুর অসারতা উপলব্ধি 
করিতে আরম্ভ করে, সে অনুভব করে, এইভাবে তাহার পক্ষে 
প্রকৃতির ক্রীড়নক হওয়া অথবা প্রকৃতির দ্বারা পরিচালিত 

হওয়া উচিত নয়; ইহা দাসত্ব । কোন ব্যক্তিকে দুই-চারিটি মধুর 
কথা বলিলে সে তৃপ্তির হাসি হাসিতে থাকে; কিন্তু গোটা- 
কয়েক কড়া কথা শুনিলে সে কাঁদিতে থাকে। সে এক মুঠা 
অন্ন, একটু শ্বাস-প্রশ্বাস, পোশাক-পরিচ্ছদ, দেশপ্রেম, দেশ, নাম 
ও যশের দাস। এইভাবে সে দাসত্বের মধ্যে বাস করে এবং 
দাসত্ব-হেতু তাহার প্রকৃত স্বরূপ চাপা পড়িয়া যার। তুমি 
যাহাকে মানুষ বল, সে একটি ক্রীতদাস। এইসব দাসত্ব মর্মে 
মর্মে অনুভব করিলেই মুক্ত হইবার ইচ্ছা জাগে, মুক্তির একটি 
উদপ্র বাসনা আসে। যদি কাহারও মাথার একখণ্ড জুলস্ত 
অঙ্গার রাখা হয়, তাহা হইলে উহা দূরে ফেলিয়া দিবার জন্য 
সে কিরূপ চেষ্টা করে! যে ব্যক্তি সত্য সত্যই বুঝিতে পারিয়াছে 
যে, সে প্রকৃতির ক্রীতদাস-_তাহার মুক্তির সংগ্রামও এরূপ 
হইবে । 

প্রথমে মুক্ত হও, তারপর যত ইচ্ছা ক্ষুদ্র ব্যক্তিত্ব রাখিতে 
হয়, রাখিও; তখন আমরা রঙ্গমঞ্চে অভিনেতাদের মতো 
অভিনয় করিব। যেমন একজন যথার্থ রাজা ভিখারির বেশে 
রঙ্গমঞ্চে অবতীর্ণ হইলেন; কিন্তু যে বাস্তবিক ভিক্ষুক, সে 
রাস্তায় রাস্তায় ভ্রমণ করিতেছে। দৃশ্য উভয়ত্র সমান, 
কথাবার্তাও হয়তো এক, কিন্তু কি পার্থক্য! ভিক্ষুকের অভিনয় 
করিয়া একজন আনন্দ উপভোগ করিতেছেন, অন্যজন 
দারিদ্র্য কষ্ট পাইতেছে। কেন এই পার্থক্য হয়? কারণ একজন 
মুক্ত, অন্যজন বদ্ধ। রাজা জানেন, তাহার এই দারিদ্র্য সত্য 

নয়__ শুধু অভিনয়ের জন্য তিনি ইহা অবলম্বন করিয়াছেন; 
কিন্তু যথার্থ ভিক্ষুক জানে-_এ তাহার চিরকালের অবস্থা, ইচ্ছা 
থাকুক বা না থাকুক, তাহাকে এ দারিদ্র্য সহ্য করিতেই হইবে। 
তাহার পক্ষে ইহা বিধির বিধান, সুতরাং সে কষ্ট পায়। তুমি, 
আমি-_যতক্ষণ না আমাদের স্বরূপ জ্ঞাত হইতেছি, ততক্ষণ 
আমরা ভিক্ষুকমাত্র, প্রকৃতির অন্তর্গত প্রত্যেক বস্তুই 
আমাদিগকে দাস করিয়া. রাখিয়াছে। আমরা সমুদয় জগতে 
সাহায্যের জন্য চিৎকার করিয়া বেড়াইতেছি-__শেষে পৌরাণিক 
কাল্পনিক প্রাণীদের নিকটও সাহায্য চাহিতেছি, কিন্তু এই সাহায্য 
কখনও পাইলাম না, তথাপি ভাবিতেছি, এইবার সাহায্য 
পাইব__ভাবিয়া কাদিতেছি, চিতকার করিতেছি, আশা করিয়া 
বসিয়া আছি; এইভাবে একটা -জীবন কাটিল; আবার সেই 
খেলা চলিতে থাকে ।৬ 


০. মাসত লারা লারা 


এগিয়ে চলো! 


এখন তোমাদের ভিতর কেহ'যদি সত্য সত্যই এই 
বিজ্ঞানের অনুশীলন করিতে চাও, তাহা হইলে জীবনের যে 
কোন বিষয়কার্ষের জন্য যতখানি দৃঢ়সঙ্কল্প লইয়া উহাতে 
লাগিয়া পড়া প্রয়োজন হয়, ঠিক ততখানি বা তদপেক্ষা অধিক 
দৃঢ়সঙ্কল্স লইয়া এই বিষয়েও অগ্রসর হইতে হইবে। 
" বিষয়কর্মের জন্য কত মনোযোগই না দিতে হয়, আর কি 
কঠোর ভাবেই না উহা আমাদিগকে পরিচালিত করে! মাতা, 
পিতা, স্ত্রী বা সন্তান মরিয়া গেলেও বিষয়কর্ম বন্ধ থাকিতে 
পারে না! বুক যদি ফাটিয়াও যায়, তথাপি কর্মক্ষেত্রে আমাদের 
যাইতেই হইবে, প্রতিটি ঘন্টা দারুণ যন্ত্রণাময় বলিয়া বোধ 
হইলেও কাজ করিতে হইবে। ইহারই নাম বিষয়কর্ম; আর 
আমরা ভাবি ইহা যুক্তিসঙ্গত, ইহা ন্যায়সঙ্গত। 

যে কোন বিষয়কর্মের চেয়ে অনেক বেশি পরিশ্রম করা 
প্রয়োজন হয় এই বিজ্ঞানের জন্য। বিষয়কর্মে অনেকেই 
সফলতা লাভ করিতে পারেন, কিন্তু ইহাতে সফল হন খুব 
কম লোক। কারণ-_যিনি ইহার অনুশীলন করেন, তাহার 
চরিত্রের বৈশিষ্টের উপর অনেক কিছু নির্ভর করে। 
বিষয়কর্মের বেলায় যেমন সকলেই প্রচুর সমৃদ্ধিলাভ করিতে 
না পারিলেও প্রত্যেকেই কিছু না কিছু লাভ করেই, এই 

বিজ্ঞানের বেলাও ঠিক তাই; প্রত্যেকেই কিছু না কিছু আভাস 
পায়-ই, যাহার ফলে ইহার সত্যতায় আস্থা আসে, এবং বিশ্বাস 
আসে যে, বহু লোক সত্য সত্যই এই বিজ্ঞানের অন্তর্গত সব- 
কিছুই প্রত্যক্ষ করিয়াছেন।১ 


যথাযথভাবে অনুষ্ঠিত হইলে অতি সামান্য কর্মও অদ্ভূত 
ফল দিয়া থাকে; অতএব যে যতটুকু পারে, করুক। জেলে 
যদি নিজেকে আত্মা বলিয়া চিন্তা করে, তবে সে একজন ভাল 
মৎস্যজীবী হইবে; ছাত্র যদি নিজেকে আত্মা বলিয়া চিন্তা করে, 
তবে সে একজন ভাল বিদ্যার্থী হইবে । উকিল যদি নিজেকে 
আত্মা বলিয়া চিস্তা করে, তবে সে একজন ভাল আইনজ্ঞ 
হইবে । এইভাবে অন্যান্য সর্বত্র ।২ 


মহাবীরের মতো অগ্রসর হ। কিছুতেই ভ্রুক্ষেপ করবিনি। 
ক-দিনের জন্যই বা শরীর? ক-দিনের জন্যই বা সুখ দুঃখ? 
যদি মানবদেহই পেয়েছিস, তবে ভেতরের আত্মাকে জাগা আর 
বল-_আমি অভয় পদ পেয়েছি।... তারপর যতদিন দেহ থাকে, 
ততদিন অপরকে এই মহাবীর্যপ্রদ নির্ভয় বাণী শোনা__ 
‘তত্ত্বমসি’, উত্তিষ্ঠত জাগ্রত প্রাপ্য বরান্‌ নিবোধত।” 

